سامسۆنگ فێڵ لە بەکارهێنەرانی دەکات و وێنەی ساختەیان پیشان دەدات – کەی ئای تی ئێن\nسۆنی 5, كانونی یه‌كه‌م 2018\nسامسۆنگ فێڵ لە بەکارهێنەرانی دەکات و وێنەی ساختەیان پیشان دەدات\nهەموو بەکارهێنەران یاخود زۆرینەیان ئارەزووی کامێرایەکی ئاست بەرز دەکەن لەو مۆبایلانەی کە دەیانەوێت بیکڕن و دڵخوازە لە لایان، بەڵام لە ئێستادا وا دیارە نابێت بڕوا بکرێت بە نموونەی وێنە چرکێندراوەکانی کۆمپانیاکانی دروستکەری مۆبایل، بە هۆکاری ئەوەی لە ماوەی ڕابردوودا و بۆ چەندین جار کۆمپانیاکانی دروستکەری مۆبایل هەستاون بە بەکارهێنانی کامێرای پێشکەوتوو بۆ چرکاندنی نموونەی وێنەی مۆبایلەکانیان ئەمەش لە ماوەی ڕابردوودا بینیمان لە کۆمپانیای هواوەی و چەند کۆمپانیایەکی دیکەدا.\nبەڵام لە ئێستادا و بۆ جارێکی دیکە کۆمپانیای سامسۆنگ وێنەیەکی ساختە بەکاردەهێنێت بۆ ڕیکلام کردن بۆ مۆبایلی Galaxy A8 Star لە پێشووتریشدا Samsung Brasil کارێکی لەم شێوەیەی ئەنجامدابوو و تیایدا وێنەیەکی چرکێنراو بە کامێرایەکی پێشکەوتووی وەک نموونەی وێنەیەکی چرکێنراو بە مۆبایلی Galaxy A8 بڵاوکردبوویەوە و دەتوانن لەم بابەتەوە زانیاری زیاتر لەم بارەیەوە بزانن (سامسۆنگ ڕیکلامی ساختەی پێشکەشی هەوادارانی کردووە).\nسامسۆنگ لە ماڵپەڕی فەرمی خۆی Samsung (هۆنگ کۆنگ) هەستاوە بە پیشاندانی چەند وێنەیەک کە وا پیشانی دەدات چرکێنرابن بە مۆبایلی Galaxy A8 Star، خاوەنی ڕاستەقینەی وێنەکە پاش ئەوەی هەستی بەوەکرد کە یەکێک هەستاوە بە کڕینی وێنەکەی لە ماڵپەڕی Getty، گەڕانێکی ئەنجامدا بۆ وێنەکە و یەکەم کاردانەوەشی پێکەنینی بووە بە وێنەکە بە هۆکاری گۆڕانکاری کردن لە ڕەنگی چاو و قژی ئەو کچەی لە وێنەکەدایە، هەرچۆنێک بێت سامسۆنگ بە ڕێگایەکی یاسایی هەستاوە بە کڕینی وێنەکە ئەمەش هیچ کێشەیەکی تێدا نییە و دەتوانێت بەکاریبهێنێت بەڵام بەکارهێنانی بۆ ڕیکلام کردن بۆ مۆبایلەکانی ئەمە جێگای گاڵتەیە و دەبێتە هۆکاری لە دەستدانی متمانەی لە لای بەکارهێنەراندا.\nتاگەکان Galaxy A8 Star


چه‌ند سوودو ئامۆژگارييه‌ك له‌م چیرۆکه له‌سه‌رسوتاندنی مێروو. :: ماڵپه‌ڕی فه‌رمووده\nچه‌ند سوودو ئامۆژگارييه‌ك له‌م چیرۆکه له‌سه‌رسوتاندنی مێروو.\nچه ند سوودو ئامۆژگارييه ك له م چیرۆکه له سه رسوتاندنی مێروو.\nهاوه ڵى خۆشه ويست (أَبِى هُرَيْرَةَ(ڕه زای خوای لێبێت) ده فه رمووێت: پێغه مبه رى خوا (صلی الله علیه وسلم) فه رموويه تى: پێغه مبه رێك له پێغه مبه ران (علیه السلام) هه وارى خست له بن دارێكدا، مێروله يه ك گه ستى (گازى لێگرت)، ئينجا پێغه مبه ره كه (علیه السلام) فه رمانى كرد كه جل وجێگه و خواردنه كه يان هه ڵ بگرن له بن ئه و داره دا، پاشا فه رمانى كرد شاره مێروله كه يان سوتان، خواى په روه ردگار وه حى بۆنارد، ئه ى بۆچى ته نها يه ك مێروله ت نه سوتان (ئه و مێروله يه ى كه گازى لێگرتى)، وه له ڕيوايه تێكى تردا هاوه ڵى خۆشه ويست (أَبِى هُرَيْرَةَ (ڕه زای خوای لێبێت) ده فه رمووێت: پێغه مبه رى خوا (صلی الله علیه وسلم) فه رموويه تى: مێروله يه ك گازى له پێغه مبه رێك له پێغه مبه ره كان گرت، ئينجا پێغه مبه ره كه فه رمانى كرد كه شاره مێروله كه بسوتێنن، وه خواى په روه ردگار سروشى بۆنارد، ئايا مێروله يه ك گازى لێگرتى، به ڵام تۆ ئوممه تێك (گه لێك)كت له ناو برد كه ته سبيحات و ستايشى خوايان ده كرد .\n(1) له ئايينى ئوممه تانى پێش ئوممه تى ئيسلامدا دروست بووه كه مێروله بسوتێنرێت، به ڵام له شه رعى ئه م ئوممه ته دا دروست نييه و قه ده غه كراوه كه سزاى مارو مێرو بدرێت به ئاگر، پێغه مبه رى خوا (صلی الله علیه وسلم) فه رموويه تى: « إِنَّهُ لاَ يَنْبَغِى أَنْ يُعَذِّبَ بِالنَّارِ إِلاَّ رَبُّ النَّارِ »(صَحيح: أَخْرَجَهُ أَبُو دَاوُد وَصَحَّحَهُ الشَّيْخ الأَلْبَاني فِي صَحِيح الْجَامِع (2425) .) .واته : بۆ هيچ كه س دروست نييه كه سزاى خه ڵكى بدات به ئاگر جگه له خواى گه وره .\n(2) كوشتنى مێروله قه ده غه كراوه ، پێغه مبه رى خوا (صلی الله علیه وسلم) فه رموويه تى: (نَهَى عَنْ قَتْلِ أَرْبَعٍ مِنَ الدَّوَابِّ النَّمْلَةُ وَالنَّحْلَةُ وَالْهُدْهُدُ وَالصُّرَدُ) (صَحيح: أَخْرَجَهُ أَبُودَاوُد وَابن مَاجَة وَصَحَّحَهُ الشَّيْخ الأَلْبَاني فِي صَحِيح الْجَامِع(6968).) .واته : قه ده غه كراوه له كوشتنى چوار گيانه وه ر ئه وانيش: مێروله و هه نگ و په پووسڵێمانكه و واشه .\n(3) مێروله ته سبيحات وستايشى خواى گه وره ده كات .\n(4) هه ندێك له زانايان ده فه رموون: ئه گه ر مێروله له ماڵدا هه بوو، ئه وا ئه توانيت گازى لێ نزيك بكه يته وه بۆ ئه وه ى ئاگادار ببێته وه و بڕوا، وه به ويستى خوا ده ڕوات، وه ئه گه ر هه ر نه ڕۆيشت وبێزارى ده كردى، ئه وا ده توانيت بيكوژيت نه ك بيسوتێنيت(شَرْح رِيَاض الصَّالِحِينَ، لِلشَّيْخِ الْعَلاَّمَة: مُحَمَّد بن صَالِح الْعُثَيمين (رَحِمَهُ اللَّه) .) .\nله به کوردی کردنه وه یی مامۆستا ابوبکر احمد\nبەش: ڕووداو بەسەرهاتەکان سەردان: ٢٤٤٦


پێشمه‌رگه‌كانی سلێمانی له پاڵه‌وانی وه‌رزی ڕابردوویان برده‌وه\nتیپی تۆپی سه‌رمێزی یانه‌ی وه‌رزشی پێشمه‌رگه یارییه به‌هێزه‌كه‌ی ئه‌نجام داو توانی مێژوویه‌كی نه‌خشێنراو بۆ خۆی بنوسێته‌وه پاش ئه‌وه‌ی له یارییه‌كی به‌هێز پڕ ململانێی توندا و له‌به‌رامبه‌ر یانه‌ی سه‌ناعه‌ی پاڵه‌وانی وه‌رزی ڕابردوو بردنه‌وه‌یان به‌ده‌ست هێنا .\nئه‌و یارییه كاتژمێر 6:00 ی ئێواره‌ی ڕۆژی پێنج شه‌ممه 1 ی 10 / 2020 و له نێو هۆڵی یانه‌ی پێشمه‌رگه و به ئاماده‌بوونی هانده‌رێكی به‌ر چاو به‌ڕێوه چوو تێیداو دوایی ئه‌نجام دانی پێنج یاری ، پێشمه‌رگه‌كانی سلێمانی به ئه‌نجامی 3-2 یاری بردنه‌وه‌یان مسۆگه‌ر كرد .\nئه‌وه‌ش پاش ئه‌وه‌ی به‌ختیار عه‌بدول باقی توانی له هه‌ردوو یاریزان حه‌مه زیاد و حه‌یده‌ر سه‌لیم بباته‌وه و هه‌روه‌ك هه‌ردی عه‌لادینش سه‌ركه‌وتنی به‌سه‌ر حه‌یده‌ر سه‌لیم مسۆگه‌ر كرد .\nئه‌نجامی یارییه‌كه به‌م شێوه‌یه بوو :\nهه‌ردی عه‌لادین × محه‌مه‌د زیاد 0- 3\nبه‌ختیار عه‌بدول باقی × حه‌یده‌ر سه‌لیم 3-2\nسه‌یوان جه‌مال × سه‌رمه‌د سه‌مه‌د 2-3\nبه‌ختیار عه‌بدول باقی × محه‌مه‌د زیاد 3-1\nهه‌ردی عه‌لادین × حه‌یده‌ر سه‌لیم 3-2\nئه‌مه‌و به‌و ئه‌نجامه‌ش پێشمه‌رگه‌ی سلێمانی گه‌ڕانه‌وه نێو ململانێی به‌ده‌ست هێنانی پله‌كانی دووه‌م و سێهه‌می ڕیزبه‌ندی ، هه‌رچی پێش یارییه‌كه‌ی بوو به‌رامبه‌ر یانه‌ی سه‌ناعه كوڕانی پێشمه‌رگه به ئه‌نجامی 3-1 یاری له نه‌فتی شیمال و به 3 یاری بێ وه‌لاَمیش له یانه‌ی ئه‌كادیان برده‌وه .\nفێرگه‌ی باله‌ی یانه‌ی پێشمه‌رگه یاریزان وه‌رده‌گرێت\nسێ كچه یاریزانی پێشمه‌رگه گه‌یشتنه هه‌ڵبژارده‌ی عێراق\nله پاڵه‌وانێتی پله نایابی كوردستان پێشمه‌رگه‌ی سلێمانی به‌شداره\nتیپی تێنسی سه‌ر زه‌وی پێشمه‌رگه له نایابه‌كانی كوردستانن\nجێگری سه‌رۆكی یانه پێشوازی له به‌ڕێوه‌به‌ری یانه‌ی جنسیه كرد\nجێگری سه‌رۆكی یانه سه‌ردانی دكتۆر عه‌تای كرد\nبه وێنه : یارییه‌كانی یانه‌ی وه‌رزشی پێشمه‌رگه له خولی نایابی كوردستان


هیوا عومەر/ گۆڕینى واقیع، بە کام لادا؟!\nشەپۆڵى ناڕەزایەتییەکان لە کاتێکدایە، هیچ کات بە‌هێندەی مێژووی ئێستا لە سایەی سیستەمی سەرمایەداریدا دابەشبوونی چینایەتی لە هەڵکشاندا نەبووە و سامان لە دەستى چەند کەسێک چڕ و کەڵەکە نەبووە، کە بەپێى دوایین ڕاپۆرتى ڕێکخراوەکان ڕێژەی سامان و داهاتی ١٪ی چینی سەرمایەدار، داهاتی ٤٥٪ی مرۆڤایەتى لەژێر دەستدایە، لە بەرانبەریشدا زۆرینەیەکی هەژار و پەراوێزخراوی تازەی دروستکردووە.\nئەم ناکۆکییە چینایەتییە لە زۆربەی شوێنەکان بەشێوەی شۆڕش و تەقینەوە جەماوەرییەکان دەبینرێ، وەک ئەوەی لە بەشێک لە وڵاتانی ئەوروپی و عەرەبی لە ڕۆژهەڵاتی ناوەڕاست و باکوری ئەفریقیا بەتایبەتیش لە لوبنان و عێراق و ئێران لە لوتکەدایە، لە دنیاى ڕۆژهەڵاتدا ئەو قەیرانە هاوکاتە لەگەڵ کۆمەڵێک ئیشکالیەتى لۆکاڵى لە بەڕێوەبردندا، بە تایبەتمەندى هەر وڵاتێک، بە مەفهومە مارکسییەکەى وەک ڕەنگدانەوەى تایبەتمەندى و جیاوازى لە شێوازى بەرهەمهێناندایە لەم ناوچەیەدا .\nڕۆڵى چەپ لە ناڕەزایەتییەکان و چوارچێوەى هەماهەنگییەکان بۆ بەدیهێنانى دنیایەکى باشتر، بابەتێکە و پێویستە لە چەندین ڕەهەندەوە خوێندنەوەى بۆ بکەین .\nشەپۆڵى ناڕەزایەتییەکان وەک بەشێک لە خەبات و تێکۆشانى جەماوەرى لە فەرەنساوە بۆ عێراق بە شێوەى جیاواز توانیویەتى چەندین مەرج و گۆڕانکارى بەسەر دەوڵەتەکاندا فەرز بکات. هەرێمى کوردستان دابڕاو نییە لەوەها دۆخێکدا، بەڵام بەماناى ئەوەش نییە جۆرێک لە بێهیوایى و هەست پێ نەکرێت لە تێکۆشانى جەماوەرى، وەک ئەنجامێک لە مامەڵەى هێزە ئۆپۆزسیۆنەکانى ڕابردوو لەگەڵ ناڕەزایەتییەکان بەهۆى کورتکردنەوەى ناڕەزایەتى و چەمکى ئۆپۆزسیۆن لە کارى پەرلەمانى و کارى پۆپۆلیستى، دۆخى ئەمڕۆ لەژێر کاریگەرى دوێنێ بەدەر نییە. کاتێک باسى لێکەوتەکانى عەقڵیەت و کارى بەرهەڵستکارى دوێنێ دەکەین، ئەوە ماناى ئەوە ناگەیەنێت ڕازى ببین بە کارى ئەمڕۆى هێزە ئۆپۆزسیۆنەکان، مەبەستم هەندێک لە (ئۆپۆزسیۆنى چەپ)ە، کە بەناوى (سیاسەتى پراگماتیکى) لەگەڵ واقیعدا لە لێوارى تەسلیمبوون بەو واقیعە نزیکى کردوونەتەوە، ئەوەش لە کاتێکدایە کارى هێزى سیاسى گۆڕینى واقیعە نەک تەسلیم بوون، لێرەدا مەبەست ئەوە نییە فکری سۆسیالیستی وەک کۆنسێپتێکی موجەرەدی بەرهەمی عەقڵێکی دیاریکراو ببینین بە دابڕانی لە واقعێکی ماتریالیستی مێژوویی.\nبەپێى جیاواى هەلومەرجى بابەتى و خودى لە هەر شوێنێکدا و هەڵکشانى مەدى رادیکالیەتى کۆمەڵگا، لێکەوتەکانى لەسەر هێزە چەپەکان دەبێت وەک بابەتێکى دوولایەنە، بەڵام هێزى چەپ سەرەڕاى غیابى ئەو مەدە لە کاتێکى دیاریکراودا، نابێت وابیر بکاتەوە ڕەوتى مێژوو تەنیا بریتییە لە ئەمڕۆ و تووشى نەخۆشى بینینى مێژوو بێت لە دۆخى وەستاودا، دوور لە بنەماکانى فکرى سۆسیالیستى. ئەم هاوکێشەیە بەڕوونى ڕەنگدانەوەى دەبینین لەسەر ژیانى خەڵک و کارەکانى دەسەڵات، کە ڕۆژ لە دواى ڕۆژ پێشێلکارییەکان لەسەر ماف و ئازادییەکان زیاتر دەبێت، دۆخ و گۆڕەپانەکە بۆ ئەوان بەجۆرێکى لێهاتووە بەشێکى پاکێجى سیاسەتى نیولیبرالیزمیان بەناوى چاکسازى لە ڕێگاى پەرلەمانەوە ساغ بکەنەوە و ( ئێمەش) باوەڕیان پێ بکەین ؟!\nلە بارەى قەیرانە بەردەوامەکانى سیستەم و هەڵکشانى مەدى ناڕەزایەتییەکان و هەلومەرجى ئەمڕۆمان، پرۆفیسۆر دەیڤید هارڤەی دەڵێت: ئێمە لە چرکەساتێکداین کە هەموو شت دەتوانێت بەرەو چەپ یان ڕاست بڕوات." لەبەرئەوەی شەپۆڵێکی گەورەی ناڕەزایەتی لە کۆمەڵە جیاوازەکاندا بوونی هەیە و ئێمە بینەری یاخیبوونی جۆراوجۆرین". لێرەدا پرسیارێک دێتەکایەوە، ئایا (ئێمەى چەپ) پرۆژەیەکى سەربەخۆمان هەیە، بەرەو کام لادا، کام پرۆژە، بەڵام بە چەپ یان ڕاستدا دەڕۆین؟.


پێنج دیوان له دیوانێكدا Kirkuk TV\nپێنج دیوان له دیوانێكدا\nله‌تيف فاتيح فه‌رج\n12:38 - 2022-06-16\nعومرێكه به میزانی ئه‌ده‌ب توحفه فرۆشم\nزۆرم وتو كه‌س تێی نه‌گه‌يی ئێسته خه‌مۆشم\nدنیای ئه‌ده‌ب و شیعر، دنیای جوانی و سه‌راسیمه‌ییه، دووره له ته‌ڵه‌و داوی سیاسه‌ت و كورسی په‌رستی، مرۆڤ بۆ ئه‌وه‌ی له دنیای سیاسه‌ت و دڕدۆنگی ده‌ربچێت ده‌بێت جار جار په‌نا به‌رێته به‌ر هونه‌رو شیعرو ئه‌ده‌ب، من خۆم هه‌ر جارێك كه دڵشكانی گه‌وره‌م توش دێت ئامێز بۆ میوزیك و شیعر و ستران واڵا ده‌كه‌م و زۆر له دنیای ڕوكه‌ش و ته‌ڵه‌كه دور ده‌كه‌ومه‌وه، هه‌رچه‌ند به میزانی ئه‌ده‌ب توحفه فرۆشیش بكه‌ین، هه‌ندێ جاریش به دڵی شكسته‌وه به فریشته‌ی شیعر ده‌ڵێین « با پیس نه‌بی خۆت مه‌ده له‌م كوردی عیراقه «\nئه‌ده‌ب ئاسوده‌یی گیانی بۆ مرۆڤ ده‌گێڕێته‌وه، ئه‌ده‌ب هێنده به‌رزه كه مرۆڤ ده‌چێته خزمه‌تی ده‌بێت « به حه‌یا بێته حزورو به ئه‌ده‌ب سوجده به‌رێ « فه‌رشی سیاسه‌ت باسوریش بێت لیپه له فرت و فێڵ و دڕك و داڵ و دزێوی، فه‌رشی ئه‌ده‌ب باكۆن و دڕاویش بێت باخی گوڵه و مرۆڤ مه‌ست و كه‌له‌لاده‌كات، كه ناوی ئه‌دیب و شاعیرو هونه‌رمه‌ندی هه‌قیقی هات، پێویسته پێشگری ئوستاد و حه‌زره‌تت بیر بێت، جارێكیان له ئه‌سفه‌هان به فرۆشیاره‌كه‌م وت ئه‌م كاسێته‌ی شه‌هرام بای چه‌نده، لێی سه‌ندمه‌وه‌و پێی وتم ئه‌وه شه‌هرام نیه، ئه‌وه ئوستاد شه‌هرامی نازریه و تۆ جارێ نازانی ناوی بێنی بۆیه ناتده‌مێ .\nتكایه رێزی ئه‌ده‌ب و شیعرو دیوان بگرن، ئه‌وه‌تا نالیه‌كی په‌ره‌گه‌نده‌ی دوره زێدو عاشقی ئاوی سه‌رچنارو تانجه‌ڕۆ به شیعره‌كانیه‌وه « حاكمی سێموڵكه دیوانی هه‌یه «، وه‌ك له سیاسه‌تا وێران و هه‌میشه بۆیه‌ك له بۆسه‌داین له شیعرو هونه‌ردا هه‌ین، دۆستێكی فه‌ڕه‌نسیم هه‌یه یه‌كه‌مین پرسیاری له من له باره‌ی شاعیره‌كانمانه‌وه بوو، یه‌كه‌مین دیاری ئه‌ویش بۆمن شیعره‌كانی فیكتۆر هۆگۆ بوو كه ئێمه زیاتر وه‌ك رۆماننووس ناسیومانه،ئه‌گه‌ر جارێكی دی یه‌كترمان بینیه‌وه .\nله‌م ماوه‌یه‌دا كۆبه‌رهه‌می مارف عومه‌ر گوڵ كه بریتیه له كۆكردنه‌وه‌ی پێنج دیوان له دیوانێكدا به شێوه‌یه‌كی جوان له لایه‌ن چاپخانه‌ی كارۆوه وه‌شێنرا، كتێبه‌كه هه‌ر پێنج دیوانی « هێلانه‌ی نغرۆ، خۆری زیندان، شاییه‌كی نهێنی، نیشتمانم دارستانی ده‌م روبار بوو، شكۆی باڵگرتو» ه، مارف عومه‌ر گوڵ له هه‌فتاكانه‌وه ده‌ینووسی، ئه‌و تایبه‌تمه‌ندی خۆی هه‌بوو له نووسینداو زۆر له ژێر چه‌تری روانگه‌و گروپی كفری و ئه‌واندا نه‌بوو گه‌رچی له هه‌مان چوار چێوه‌دا ده‌هات و ده‌چوو، ئه‌و ده‌ڵێت :\nبه په‌یژه‌ی برینی وڵاتما سه‌ركه‌وتم تا دیده‌م\nبارانی به‌هاری لێبڕژێ\nبه سینگی شاخێكی سه‌خته‌وه ئه‌نیشكم نایه سه‌ر\nبرینی سه‌ر دڵی\nنه‌مده‌ویست ئازاری ده‌ستخاته سه‌ر دڵی برینم\nنه‌مده‌ویست به په‌نجه‌ی زامدارم\nسیمای ئه‌و سوورتر كه‌م\nبرین و سیمایم خسته سه‌ر شانم و به ته‌كان ملم نا\nتا بڕۆم بگه‌مه مژینی هه‌ڵاڵه‌ی رێی ژینم\nئه‌م شیعره‌ی گه‌رچی چه‌ند ساڵێك دوای ده‌ستپێكی شیعری نووسیوه‌و له ساڵی 1980 نوسراوه، به‌ڵام به ئاشكرا ده‌یه‌وێت خۆی بێت و خۆی و كه‌سی تر نا، شیعره‌كه‌ش خۆ تێكه‌ڵكردنێكی جاویدانه‌یه له ته‌ك خاك و چیاو نیشتمانداو جارێك چیا ئه‌و هه‌ڵده‌گرێت و جارێكیش ئه‌و برینه‌كانی چیا ده‌دات به شانیدا .\nئه‌و له هێلانه‌ی نغرۆدا كه دیوانی یه‌كه‌میشی به ناوه‌وه نراوه هه‌موو شتێكی خۆی لێتوڕه‌یه، توڕه‌بوون خۆی نه‌بێت كه ئاشنایه‌تی ئه‌وه‌ته ده‌ڵێت :\nچاوی خۆمم لێ توڕه‌یه\nده‌ستی خۆمم لێ توڕه‌یه\nپێستی خۆمم لێ توڕه‌یه\nشیعری خۆمم لێ توڕه‌یه\nئه‌وه‌ی ته‌نها توڕه نیه\nتوڕه بوونه له گه‌ڵمدا ئاشنایه\nده‌مكا به گژ كه‌نیشكێكی چاو ئاسمانی\nچی پرسیارمه بێوه‌ڵامه\nهه‌رچی رازه به نهێنی سكاڵامه\nهه‌رچی شیعری پیرۆزو بۆ چاوی ئه‌و وت\nله به‌ر پێیا هه‌مووی بووه قه‌ره بروت\nشاعیر چیرۆكی ئازارێكی قوڵ و تایبه‌ت به خۆی ده‌گێڕێته‌وه، گه‌رچی له شوێنی ترو له شیعری تردا ئازارو برینی ئه‌وانی تریش باس ده‌كات، ئه‌و له شیعرێكی كورتا روداوه‌كانی له خه‌وهه‌ستانی ساڵانی 1982و 1983مان بۆ ده‌گێڕێته‌وه‌و ده‌ڵێت :\nئاسۆی سوری شاری كه‌ركوك\nسه‌ركارێزو ره‌حیماوای داپۆشیوه\nته‌پ و تۆزی\nرووی ئازادی و ئه‌حمه‌د ئاغای راماڵیوه\nواگزنگی ئومێدی كورد\nده‌ڕوانێته كاروانی دوور\nله پێشوازی سبه‌ینێدا\nپێئه‌كه‌نێ وه‌ك ئاسۆی سوور\nئه‌م شیعره مانگی دووی 1983 نووسراوه .\nبۆ سلێمانیش شیعری نووسیوه له یه‌كێ له‌و كورته شیعرانه داكه ره‌نگه بۆ كوردستان و سلێمانی نووسیبێتی ده‌ڵێت :\nنه‌ئێره به جێدێڵم\nنه‌دارو به‌ردو چیای\nنه‌خۆڵ و خاشاك و رێی\nنه‌پووش و په‌ڵاش و گیای\nكۆی به‌رهه‌مه شیعریه‌كانی مارف عومه‌ر گوڵ به‌شێكن له ئه‌ده‌بی قۆناغێكی پڕ له كه‌ندو له‌ندی سیاسی كوردو ئه‌ویش وه‌ك كاره‌كته‌رێكی نێو ئه‌و هه‌راو زه‌نایه‌ی به شۆڕش ناوده‌برێت له ماندوێتی و شه‌ونخونی ناوی بێبه‌ش نه‌بووه، بۆیه خوێندنه‌وه‌ی شیعره‌كانیش به‌شێكن له ئاوێنه نمای سه‌رده‌مه‌كه‌ی، به ئومێدی خوێندنه‌وه‌ی .\nدكتۆر مارف عومه‌ر گوڵ شاعیرو توێژه‌رو مافناس و دكتۆرا له بواری یاسای نێو ده‌وڵه‌تی، سه‌ره‌تای ئه‌مساڵ به نه‌خۆشی گه‌ڕایه‌وه به‌رده‌م دلۆڤانی یه‌زدانی مه‌زن و له گوندی هه‌شه زینی زێدی خۆی به خاك سپێردرا .\nچه‌كـمان بكه‌ن، به‌ڵام چه‌كمان پێبده‌ن !\nفێستیڤاڵی گه‌لاوێژ سه‌رنج و سه‌ركه‌وتن\nسنوربەزاندن لەبەکارهێنانی وشەی نەناس و بێگانە\nرەنگین مەلا سەمەد


چەندان پڕۆژەی خزمەتگوزاری لە سنووری پارێزگای سلێمانی جێبەجێ دەكرێت\n:: PM:09:47:22/06/2022 \nحكوومەتی هەرێمی كوردستان بودجەی بۆ چەند پڕۆژەیەكی خزمەتگوزاری ئاو و ئاوەڕۆ و كارەبا و كەرتی تەندروستی لە پارێزگای سلێمانی خەرج كردووە، ئێستەیش ژمارەیەك پڕۆژە لە سنوورەكە لە تەوابووندان، ئەوەیش گرنگیدانە بە هاووڵاتی و گەیاندنی دەستی ئاوەدانی و خزمەتگوزارییە بە تەواوی ناوچەكانی ئەو دەڤەرە.\nزەردەشت رەفیق، بەرپرسی بەشی راگەیاندنی سەرۆكایەتی شارەوانی سلێمانی بە "وشە"ی راگەیاند، دەست بە چاككردنی رێگە و شەقامەكانی ناو شاری سلێمانی بەپێی ئەو داهاتەی لەبەردەستدایە كراوە، ئێمە بە دوو تیم كار دەكەین، چاككردن و قیركردن، ئێستە لە شەقامی 60 مەترین و قیری چەند ناوچەیەك دەكرێت، بودجەكەیش زیاتر لە 300 ملیۆن دینارە، روونی كردەوە، بەردەوام بەپێی دەرخستنەكان كار دەكەین و بودجەكەیشیان جیاوازە، شەقامێكی گەڕەكی قڕگەیش قیر دەكرێت و بودجەی لەسەر داهاتی شارەوانییە.\nلە چەند رۆژی داهاتوو پڕۆژەیەكی گەورەی ئاوی خواردنەوە لە شاری سلێمانی تەواو دەكرێت\nهاوكات چەند پڕۆژەیەكی ئاوەڕۆ لە سنووری شاری سلێمانی لە دروستكردندان و حكوومەتی هەرێم بودجەی بۆ تەرخان كردوون، كە لە رێگەی وەزارەتی شارەوانییەوە زیاتر لە 500 ملیۆن دیناریان بۆ دابین كراوە.\nلای خۆیەوە ئەردەلان محەمەد، بەڕێوەبەری كارەبای چەمچەماڵ بە "وشە"ی راگەیاند، ئێستە چوار پڕۆژەی كارەبا لە سنووری شارۆكەی چەمچەماڵ لەكاردان، ئەویش راكێشانی كارەبا بۆ چوار گوندی دوورەدەستی سنوورەكە، كە بڕی بودجەكەیان زیاتر لە 400 ملیۆن دینارە، لەگەڵ ئەو وێستگەیە كە بودجەكە نزیكەی دوو ملیار دینارە.\nپێوەست بەو بابەتەوە فارووق محەمەد، بەڕێوەبەری كارەبای چوارتا بە "وشە"ی راگەیاند، چوار پڕۆژەی راكێشانی كارەبا بۆ ناوچەی زەلانی شارباژێڕ لە جێبەجێكردندان و بودەجەكەیان زیاتر لە 200 ملیۆن دینارە، چەند گوندێكی تریش هەیە كار كراوە بۆ ئەوەی كارەبایان بۆ رابكێشرێت و بودجەیان بۆ تەرخان بكرێت.\nهەروەها بۆ زیاتر گرنگیدان بە خزمەتگوزارییە سەرەتاییەكانی ئەو دەڤەرە، لە ماوەی رابردوو بە چەند گوژمەیەك بڕی زیاتر لە 400 ملیۆن دینار بۆ چەند پڕۆژەیەك ئاوەڕۆ گەڕەك و كۆڵانەكانی سلێمانی تەرخان كرا، جیا لە تەرخانكردنی بڕی نزیكەی یەك ملیار دینار بۆ كەرتی تەندروستی شارەكە بۆ رووبەڕووبوونەوەی پەتای كۆلێرا.\nئەوە جگە لەوەی لە چەند رۆژی داهاتوو پڕۆژەیەكی گەورەی ئاوی خواردنەوە لە شاری سلێمانی تەواو دەكرێت، كە بەوهۆیەوە كێشەی ئاوی خواردنەوەی بەشێك لە هاووڵاتییان چارەسەر دەكرێت و بودجەكەیشی سەرو سێ ملیۆن دۆلارە، بودجەی تایبەتیش بۆ چاككردن بۆری و هێڵەكانی ئاو و پڕۆژەی عەمبارەكانی ئاو و چاككردنەوەیان تەرخان كراوە.


سوڵتانێكی تینوو بە خوێنی كورد كوردێكی سەرسام بە دڕندەیی سوڵتان\nسوڵتانی مەچەك بە خوێن، دیسانەوە دەستەكانی بە خوێنی ئینسانی كورد سوور كرد، بەڵام ئەمجارە خوێنی پێشمەرگە و شەڕڤانی تێكەڵ بەیەك كردو بەو پەڕی راشكاوییەوە ئاشكرای كرد، كە جیاوازی لە نێوان هیچ كوردێك و كوردێكی دیكە ناكات، لەكوێ كورد هەبێت ئەو تینووە بە خوێنی، وەك خۆشی پێش چەند ساڵێك رایگەیاند، كورد ئەگەر لە ئەرجەنتینش بێت ئەو دوژمنكاریی دەكات.\nبۆردومانكردنی شەنگاڵ لە باشوورو دێرك و چیای قەرەچوخ لە خۆرئاوای كوردستان، پەیامێكی روونی سوڵتان ئەردۆغان بو، كە ئەو پیلانە قێزەونەی داعشەكان نەیانتوانی جێبەجێی بكەن، ئێستا راستەوخۆ خۆی و بە سوپاو هێزە ئاسمانییە دڕندەكەی دەیەوێت بە قۆستنەوەی هەڵوێستی شەرمنانەی حكومەتەكەی پارتی بەئەنجامی بگەیەنێت.\nشكستی ئەردۆغان لە پیلانی داگیركردنی شەنگال و موسڵ و كۆبانێ و عەفرین، كە بە داعش و میلشیاو تیرۆرستەكانی قەڵغان فوراتی راسپاردبوو، بێ ئومێدی كردوەو ئێستا بە ناچاری راستەوخۆ بە بیانووی بوونی گەریلاكانی پەكەكە، شەنگال شەڵاڵی خوێن دەكات.\nئێستا لای ، هەموو تاكێكی كورد (جگە لە هەنێك مێشك دۆگما نەبێت) لە مناڵێكی 6 ساڵانەوە بۆ بەساڵاچووییەكی 80 ساڵانە، ئەوە روونە، ئەردۆغان تەنها دوژمنی گەریلاو شەڕڤان نییە، ئەو دوژمنی هەموو كورد و ئازادیخوازێكە نەك هەر لە كوردستان و توركیا، بەڵكو لە هەموو جیهان،\nئەم لووتبەرزی و لەخۆبایبوونەی ئەردۆغان، لە ئاست و رادەیەكە، كە ئینسانی ئازادیخواز تووشی ئەوپەڕی توڕەیی و بێزاری لەم (گرگن)ە دەكا، گرگن بە (مانا سیاسییەكەی).\nئەردۆغان، سەدان چەكداری خۆی لە ناوچەی باشیك جێگیركردوەو دەیان بارەگاو بنكەی سیخوڕی لە كوردستان چاندوە، وەك ئەوەی هەموو كوردستان موڵكی ماڵی باوكی بێت، هەموو دونیا داوا دەكەن، ئەو چەكدارانەی لە كوردستان بكشێنێتەوە، هەر خۆشی شێلوو ناكات، كەچی داوای دەركردنی چەند گەریلایەك لە شەنگاڵ دەكات، ئەو گەریلایەی لە كاتی هەڵاتنی هێزەكانی پارتی هەزاران هەزار ئیزدی لە شاڵاو و كۆمەڵكوژیی داعش رزگار كردو پاراستنی.\nهەمو كورد و جیهان لای ئاشكرایە كە ئەم پەلامارە دڕندانەیەی ئەردۆغان بۆسەر شەنگال و دێرەك و قەرەچوخ، هۆكاری سەرەكی، هەراسانبوونی سوڵتانە، لە سەركەوتن و پێشڕەوییەكانی شەڕڤانانی هەسەدە لە خۆرئاوای كوردستان، كە زۆریان نەماوە، مژدەی ئازادكردنی رەققە رابگەییەنن.\nبیانووی بوونی گەریلاش لە شەنگال، تەنها بیانووییەكی پووچ و بێ مانایە بۆ پاساوكردنی تاوانەكانی، ئەگەرش سوڵتان، ئەم تاوانەی بۆ بچێتە سەر، نەك كەركوك، بەڵكو بەغداش داگیر دەكات بۆیە ئەركی ئینسانی و نەتەوەیی هەموو كورد و دنیای ئازادیخوازە، رێگە لە سوڵتان بگرن، سنوور بۆ تاوانەكانی دابنێن.\nهاوپەیمانیی نێودەڵتیش لە پێش هەمویانشەوە، ئەمریكا دەبێت، بۆ ئەوەی شەریك نەبوونی لە تاوانەكانی ئەردۆغان بسەلمێنێت، دەبێت، توركیا وەك ئەندامێكی ناتۆ، دوور بكاتەوە لە ئەنجامدانی تاوانی دیكەی كورد و ئازادیخوازانی توركیا.\n 2297 جار بینراوه\n4/29/2017 11:06:34 AM


ژماره‌ی کوژراوانى بومه‌له‌رزه‌که‌ی وان ده‌گاته 366 که‌س و 1300 بریندار\nبه هه‌زاران که‌س له ڕۆژهه‌ڵاتی تورکیا، دووهه‌م شه‌ویان له ده‌ره‌وه و له‌به‌ر ساردو سه‌رما ده‌رباز کرد له کاتێک کارمه‌ندانی به هاوارچون به‌رده‌وام به دوایی زیندوماوانی بومه‌له‌رزه به‌هێزه‌که‌ی یه‌کشه‌ممه‌دا ده‌گه‌ڕان.\nکچه منداڵێـکی ساوا که ته‌مه‌نی دوو هه‌فته‌یه له‌گه‌ڵ دایکی ڕۆژی سێشه‌ممه له ژێر داروپه‌ردوی ئه‌پارتمانتێـکی داڕماودا هێنرانه ده‌رێ.\nسه‌رله‌به‌یانی سێشه‌ممه، چه‌ند که‌سی تر به زیندویی له نێو داروپه‌ردوی شوێنه داڕماوه‌کاندا دوزرانه‌وه. کاربه‌ده‌ستان ده‌ڵێن تا ئێستا ژماره‌ی کوژراوان گه‌یشتۆته 366 که‌س و 1300 که‌سیش بریندار بوونه. چاوه‌ڕێ ده‌کرێت ژماره‌ی کوژراوان زیاتر ببێت.\nکاربه‌ده‌ستان ده‌ڵێن بومه‌له‌رزه‌ی به گوڕی 7.2 زۆرترین زیانی له شاروچکه‌ی ئه‌ردیش، 90 کیلۆمه‌تر له باکوری شاری وان داوه.\nبه سه‌دان کارمه‌ندانی به هاوارچون به درێژایی شه‌و به ئامێری قورس و گه‌وره هه‌وڵیان دا ته‌خته کونکرێتی گه‌وره هه‌ڵبده‌نه‌وه به‌و هیوایه‌ی زیندوماوی زیاتر بدۆزنه‌وه. حکومه‌ت ده‌ڵێت به ده‌یان خانووبه‌ره و بینا به‌سه‌ریه‌کدا ڕووخاون.\nیه‌کشه‌ممه، سه‌ره‌ک وه‌زیر ڕه‌جه‌ب ته‌یب ئه‌ر‌دوغان سه‌ردانی ناوچه‌که‌ی کرد. ئه‌و گوتی خانوی له قوڕ سازکراو له دێهاته‌کانی ده‌وروبه‌ر هه‌موویان ته‌خت بوون.\nڕێبه‌رانی جیهان پـرسه‌ی خۆیان ڕاگه‌یاند و پێشنیازی یارمه‌تییان به تورکیا دا. سه‌رۆکانی ڕووسیا و ئه‌ر‌مه‌نستان ته‌له‌فونیان بۆ سه‌رۆک عه‌بدوڵڵا گول کرد و هاوده‌ردی خۆیان ده‌ربڕی.\nئه‌مه‌ریکا و ئیسرائیل پێشنیازی یا‌رمه‌تییان داوه. یه‌کشه‌ممه، سه‌رۆک ئۆباما گوتی ئه‌مه‌ریکا شان به شانی تورکیا ڕاده‌وستێت له کاتی ئاوا سه‌ختدا.


سەرۆكوەزیرانی بەریتانیا پێشوازی لە بڕیارێكی شەش یانەی وڵاتەكەی دەكات | Esta Media Network\nبۆریس جۆنسن، سەرۆک وەزیرانی بەریتانیا\nسەرۆكوەزیرانی بەریتانیا، پێشوازی لە بڕیاری شەش یانە ئینگلیزییەكە كرد بۆ كشانەوەیان لە بیرۆكەی بەشداریكردن لە خولی سوپەرلیگی ئەوروپی.\nبۆریس جۆنسن، سەرۆكوەزیرانی بەڕیتانیا لە تویتەر نوسیویەتی، “پێشوازی لە ڕاگەیەندراوەكەی شەوی ڕابردوو دەكەم، ئەوە دەرئەنجامێكی ڕاستە لەپێناو هاندەرانی تۆپی پێ و یانەكان لەئاستی هەموو وڵاتەكە، پێویستە بەردەوام بین لە پارێزگاریكردن لە یارییە نیشتمانییە خۆشەویستەكەمان”.\nتویتەکەی بۆریس جۆنسۆن پاش ئەوە هات، شەوی ڕابردوو شەش یانەی ئینگلیزی، كە پێشتر بڕیاریاندابوو بەشداریی خولی سوپەرلیگی ئەوروپی بکەن، لە بڕیارەكەیان پەشیمانبوونەوە و كشانەوەیان ڕاگەیاند.\nیانەکان بریتین لە، “مانچستەر سیتی، مانچستەر یونایتد، لیڤەرپول، ئارسیناڵ، تۆتنهام و چێڵسی”.\nسوپەرلیگ، خولێكی ئەوروپی نوێیە و لەلایەن 12 یانەی گەورەوە بەبێ ڕەزامەندیی فیدراسیۆنەکانی تۆپی پێی ئەوروپا و جیهان ڕاگەیەندرا، بەڵام بەهۆی فشاری هاندەران و دامەزراوە وەرزشی و سیاسییەکانەوە، تائێستا ژمارەیەك لەو یانانەی بڕیاریان دابوو بەشداربن، كشانەوەی خۆیان ڕاگەیاندووە و چارەنووسی خولەکەش نادیارە.\nلۆگاریتمی خولی سوپەری ئەوروپی.. مایەپوچبوون یان ڕزگاربوون\nخولی سوپەری ئەوروپی بووەتە سێبەر بەسەر چوار هەواڵی گرنگەوە\nخشتە و کاتی کۆتا هەفتەی خولەکانی ئیسپانیا و ئیتاڵیا و ئەڵمانیا\nئەمڕۆ و سبەینێ، شەممە و یەکشەممە خولە ناوخۆییەکانی وڵاتانی ئیسپانیا، ئەڵمانیا، ئیتاڵیا بە ئەنجامدانی کێبڕکێی کۆتا هەفتە کۆتایی…\nچین و هیندستان لەسەر كەمكردنەوەی گرژییەكانی نێوانیان ڕێككەوتن\nوەزیری بەرگریی هیندستان ئاشكرایكرد، لەگەڵ چیندا ڕێككەوتوون لەسەر كشانەوەی هێزەكانیان لە ناوچە كێشە لەسەرەكان لە ڕۆژئاوای هیمالایا. پاش…


- 2/7/2019 8:19:00 PM 18998 جار خوێندراوەتەوە\nنیوه‌ڕۆى ئه‌مڕۆ پێنجشه‌ممه 7/2/2019 نێچیرڤان بارزانى سه‌رۆكی حکومەتی هه‌رێم له به‌غدا له‌گه‌ڵ عادل عه‌بدولمه‌هدى سه‌رۆك وه‌زیرانى عێراق كۆبوه‌وه و "رێککەوتن لەسەر چارەسەرکردنی کێشەکانی نێوان هەرێم و بەغدا لە چوارچێوەی دەستوردا".\nجەختیان لەسەر چاره‌سه‌ركردنى كێشه‌كان کردەوە له چوارچێوه‌ى ده‌ستورى عێراقدا\nحکومەتی هەرێم راگەیەندراوێکی لەسەر سەردانەکەی سەرۆکی حکومەت بڵاوکردەوە و رایگەیاند، لەکۆبونەوەکەدا په‌یوه‌ندییه‌كانى حكومه‌تى هه‌رێمى كوردستان و حكومه‌تى عیراقى فیدراڵ تاوتوێكران و هه‌ردوولا جه‌ختیان له گرنگى بره‌ودانى زیاتر به په‌یوه‌ندییه‌كان و هاوكارى و هه‌ماهه‌نگى له هه‌مو بواره‌كاندا و چاره‌سه‌ركردنى كێشه‌كان له چواچێوه‌ى ده‌ستوورى عێراقدا كرده‌وه.\nلە راگەیەندراوەکەدا هاتوە، نێچیرڤان بارزانى ئاماده‌یى حكومه‌تى هه‌رێمی بۆ گفتوگۆى به‌رده‌وام و چاره‌سه‌ركردنى كێشه‌كان دوپاتكردوەتەوە.\nله كۆبوونه‌وه‌كه‌دا هەریەکە لە د. فوئاد حسێن جێگرى سه‌رۆك وه‌زیران و وه‌زیرى دارایى، سامر غه‌زبان جێگرى سه‌رۆك وه‌زیران و وه‌زیرى نه‌وت، فالح فه‌یاز راوێژكارى ئه‌نجومه‌نى ئاسایشى نیشتمانى عێراق و كه‌ریم سنجارى وه‌زیرى ناوخۆى هه‌رێمى كوردستان ئاماده‌ى بوون، دۆخى ئه‌منى و پرۆسه‌ى سیاسى له وڵات و دوایین پێشهاته‌كانى ناوچه‌كه‌ش به‌گشتى، گفتوگۆیان لەبارەوە کرا.\n# عادل عەبدولمەهدی #حکومەتی هەرێم #عێراق #نێچیرڤان بارزانی #بەغدا


کوردیپێدیا - رەحیم رەشیدی\n👫 رەحیم رەشیدی | پۆل: کەسایەتییەکان | زمانی بابەت: 🏳 کوردیی ناوەڕاست\nرێکەوتی 24ی ژوەنی ساڵی 1978ی زایینی، بەرانبەر بە 3ی پوشپەڕی ساڵی 1357ی هەتاوی لە شاری سەقزسەقز چاوی بە ژیان هەڵێناوە.\nرۆژی 22ی نێوەڕاست مانگی بەهاری 1996ی زایینی، بەرانبەر بە 1375، خەباتی بە کردەوەی بۆ گەیشتن بە ئازادی، دێموکراسی، بەرانبەری، دادپەروەری و نەمانی ستەمی نەتەوایەتی دەست پێکردوه.\nناوبراو لە ڕادیۆ دەنگی کوردستان، رۆژنامەی کوردستان، گۆڤارەکانی: لاوان، ئاگری، ژنان، گوڵان، رامان، ئێوارە گوڵان، تیشک، بیری خوێندکار، ئاشتی، رێگای ئازادی، رادیۆ و تەلەویزیۆنەکانی: پێشکەوتن، گوڵان، لاوان، چاوەدێر، برایەتی، شۆڕش، رادیۆ ئاشتی، رادیۆ زرێبار، دەنگی کورد، هەبوون، قەڵەم، سەردەم و دەیان ماڵپەڕ و ڤێبلاگی ئینترنێتی، وتار، وەرگێران و دەقی ئەدەبی بڵاو کردۆتەوە.\nساڵی 1999ی زایینی، لەگەڵ کۆمەڵێک لە نووسەرانی باشوری کوردستان؛ 5کتێبیان چاپ کردوه، ئەو پەڕتووکانە لە لایەن دەزگای چاپو پەخشی سەردەمەوە بڵاو کراونەتەوە.\nلە هاوینی ساڵی 2000 تاکوو هاوینی 2002، لە وڵاتی تورکیە پەناخواز بوە، دوایە رۆیشتوەتە وڵاتی سوید و تاکوو سەرەتای 2006 لەم وڵاتە ماوەتەوە. وێرای خوێندن، کاروباری سیاسی کردوە و پاشان لەگەڵ هاورێکانی گۆڤاری رێژوانیان بە زمانی سویدی کوردی بڵاو کردوەتەوە.\nرەحیم رەشیدی تاکوو ئێستا، لەگەڵ رادیۆ و تلویزیۆنەکانی: ئوروپای ئازاد (ئازادی)، فەردا، بیبیسی، ئاڵمان، ئیسرائیل، ئامریکا، فەرانسە، کوردسات، کوردستان تیڤی و رۆژ تیڤی سەبارەت بە پرسو بابەتی پێوەندیدار بە کێشەی کورد و بارودۆخی رامیاری ناوچەکە دیدار و وتووێژی پێکهێناوە.\nچوار پەڕتووکی بە ناوەکانی: لە ئافریقا هەمیشە نێوەراست مانگی هاوینە بنەماکانی دێموکراسی خەباتی مەدەنی مافی ژن مافی مرۆڤ، وەرگێڕاوەتە سەر زمانی کوردی و وێرای کۆمەڵێک وتاری دیکە، کە بڕیار وایە لە داهاتوودا وەکوو کتێب چاپو بڵاو بکرێنەوە.\nلە سەرەتای ساڵی 2006ی زایینەوە، کاری رۆژنامەنووسی وەکوو پیشە هەڵبژاردوە و لە دەنگو رەنگی تیشک، وێرای بەرپرسایەتی جۆراوجۆر لەو تلویزیۆنەدا، تێکۆشانی خۆی لە بواری نووسەری، وەرگێران، پێشکەشکاری و بێژەری برەو پێ داوە و پڕ بینەرتریین بەرنامەکانی مسۆگەر کردوە و هەر لە سەرەتاوە تاکوو ئێستا دیارتریین کادری تیشک تیڤی بوە.\nناوبراو بە ئامانجی ژیان و خوێندن، لە داهاتوویەکی نزیکدا دەچێتە وڵاتە یەکگرتوەکانی ئامریکا و رەنگە پاش نیشتەجێ بوون، تێکۆشانی خۆی لەگەڵ مێدیاکانی ئەو وڵاتەدا بە فەرمی دەست پێ بکات.\nرۆژنامەوان رەحیم رەشیدی، هەنووکە ئەندامی فیدراسیۆنی نێونەتەوەیی رۆژنامەنووسان، و هەروەها ئەندامی یەکیەتی رۆژنامەنووسانی وڵاتی سویدە.\n1. 👁 24-06-1978\n📅 رۆژی لەدایکبوون: 24-06-1978\n➕ ئەم بابەتە لەلایەن: (هاوڕێ باخەوان)ەوە لە: Sep 7 2009 2:23PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 25 2019 5:10PM باشترکراوە\n📷 فایلی وێنە 1.0.1 30 KB Sep 7 2009 2:23PM هاوڕێ باخەوان


پۆستەری فیلمی کوردی “زاڵاوا” بۆ نمایش لە فێستیڤاڵی نێودەوڵەتی “ڤێنیز” بڵاوکرایەوە – CHRA.TV\nسەرەتا / چاند و هونەر / سینەما و تیڤی / پۆستەری فیلمی کوردی “زاڵاوا” بۆ نمایش لە فێستیڤاڵی نێودەوڵەتی “ڤێنیز” بڵاوکرایەوە\nMansour Jahani 07/09/2021\tسینەما و تیڤی, چاند و هونەر\nمەنسوور جیهانی ـ پۆستەری جیهانی فیلمی سینەمایی “زاڵاوا” یەکەمین بەرهەمی بڵندی سینەماکاری کورد “ئەرسەلان ئەمیری” بۆ نمایش لە بەشی پێشبڕکێی “هەفتەی ڕخنەگران” لە حەفتاوهەشتەمین خولی فێستیڤاڵی نێودەوڵەتی فیلمی “ڤێنیز” لە وڵاتی ئیتالیا بڵاوکرایەوە.\nفیلمی سینەمایی “زاڵاوا” Zalava لە دەرهێنانی سینەماکاری سنەیی “ئەرسەلان ئەمیری”، لە نووسینی هاوبەشی خاتوو “ئایدا پەناهەندە”، خاتوو “تەهمینە بەهرام” و “ئەرسەلان ئەمیری” و هەروەها لە بەرهەمهێنانی خاتوو “سەمیرا بەرادەری” و “روحوڵڵا بەرادەری” لە یەکەمین نمایشی جیهانی خۆیدا لە بەشی پێشبڕکێی “هەفتەی ڕخنەگران” Critics’ Week لە حەفتاوهەشتەمین خولی فێستیڤاڵی نێودەوڵەتی فیلمی “ڤێنیز” Venice لە شاری ڤێنیز لە وڵاتی ئیتالیا نمایش دەکرێت و هەر بەم بۆنەیەوە پۆستەری جیهانی ئەم بەهەمە کوردییە لە لایەن “محەمەد حوسێن هووشمەندی” دیزایی بۆ کراوە و بۆ بەشداریی لەم ڕووداوە پلەیەکەی سینەمای جیهان و هەروەها نمایش لە فێستیڤاڵە نێودەوڵەتییەکانی دیکەی دنیا پەردەی لەسەر لادرا.\nفیلمی کوردی “زاڵاوا” بۆ بەدەستهێنانی خەڵاتی “لۆئیجی دێ لۆرێنتس” Luigi De Laurentiis واتە خەڵاتی “شێری داهاتوو”ی تایبەت بە باشترین فیلمی یەکەم لە بەشی پێشبڕکێی “هەفتەی ڕخنەگران” لە 78مین خولی فێستیڤاڵی نێودەوڵەتی فیلمی “ڤێنیز” بە بڕیی پارەی 100 هەزار دوڵار لەگەڵ 6 فیلمی سینەمایی لە وڵاتانی جۆراوجۆری جیهان ڕکابەریی دەکات، لەوانە: “ئەوان مەرگ هەڵدەگرن” They Carry Death لە دەرهێنانی “هێلێنا گیرۆن” Helena Girón و “ساموئێل م. دێلگادۆ” Samuel M Delgado لە وڵاتانی ئیسپانیا و کۆلۆمبیا، “خاوێنکردنەوەی فڕانک” Erasing Frank لە دەرهێنانی “گابور فابریسیوس” Gábor Fabricius لە وڵاتی هەنگاریا، “دنیای سەگی” Dogworld لە دەرهێنانی “ئالساندڕۆ سێللی” Alessandro Celli لە وڵاتی ئیتالیا، “ڕەگەزی دایکایەتی” Mother Lode لە دەرهێنانی “ماتێئۆ تورتونێ” Matteo Tortone لە وڵاتانی فەڕەنسا، ئیتالیا و سویسڕا، “ڕێگای فەرعی” Detours لە دەرهێنانی “ئاکاتێرینا سلێنکینا” Ekaterina Selenkina لە وڵاتانی ڕووسیا و هۆڵەندا و “سەمەندەر” The Salamander لە دەرهێنانی “ئالێکس کارواڵهۆ” Alex Carvalho لە وڵاتانی بڕازیل، فەڕەنسا و بڕازیل.\nبەشی پێشبڕکێی سی و شەشەمین خولی “هەفتەی ڕخنەگرانی نێودەوڵەتی” فێستیڤاڵی فیلمی “ڤێنیز” لە لایەن یەکێتی ڕخنەگرانی سینەمای ئیتالیا SNCCI بەڕێوەدەچێت و ئەندامانی لێژنەی دادوەرانی ئەم خولە بریتین لە: “کلۆدیۆ کاپێلینی” Claudio Cupellini دەرهێنەر و سیناریۆنووس لە وڵاتی ئیتالیا، “وانجا کالۆدژێریچ” Vanja Kaludjercic بەرهەمهێنەر و بەرپرسی فێستیڤاڵ لە وڵاتی کڕۆواسی و “ساندرا مارکۆئێز” Sandrine Marques نووسەر و دەرهێنەر لە وڵاتی ئیسپانیا و هەروەها دادوەرانی بەشی “شێری داهاتوو”ی فێستیڤاڵی نێودەوڵەتی فیلمی “ڤێنیز”یش بریتین لە: “ئۆبێرتۆ پازۆلینی” Uberto Pasolini دەرهێنەر، سیناریۆنووس و بەرهەمهێنەر ـ سەرۆکی لێژنەی دادوەران لە وڵاتی ئیتالیا، “ماڕتین شوایغۆفێڕ” Martin Schweighofer ڕخنەگری فیلم لە وڵاتی نەمسا و “ئامالیا ئۆلمان” Amalia Ulman هونەرمەند و دەرهێنەر لە وڵاتی ئەڕژەنتین.\nفیلمی سینەمایی “زاڵاوا” بە بەشداریی هەندێک لە ستافە سەرەکییەکەی لە سێ سانسی جیاوازدا لەوانە؛ کاتژمێر 1:15 نیوەڕۆی ڕۆژی چوارشەمە 8ی سێپتەمبەری 2021 لە سینەمای “پێرلا” Perla و هەروەها لە کاتژمێر 7:15 و 7:30 ئێوارێی ڕۆژی پێنجشەمە 9ی سێپتەمبەری 2021 لە دوو هۆڵی “ئاسترا 1” Astra 1 و “ئاسترا 2” Astra 2 لە بەشی پێشبڕکێی سی و شەشەمین خولی “هەفتەی ڕخنەگرانی نێودەوڵەتی” فێستیڤاڵی فیلمی “ڤێنیز” دەچێتە سەر پەردەی سینەماکان.\n“زاڵاوا” پاییزی ساڵی ڕابردوو لە گوندەکانی سنە و دەورووبەری هەمەدان وێنەگیراوە و کۆمەڵێک لە ئەکتەرە ناودارەکانی سینەمای ئێران، لەوانە: نەوید پوورفەرەج، پووریا ڕەحیمی سام، خاتوو هودا زەینوالعابدین، باسیت ڕەزایی، شاهۆ ڕۆستەمی، فەرەیدوون حامیدی، ساڵح ڕەحیمی و زاهید زەندی لەگەڵ ئەکتەرەکانی شانۆ و تەلەڤیزیۆنی کوردستان تیایدا ڕۆڵیان بینیوە.\nئەم فیلمە کوردییە بۆ یەکەمین جار لە سی و نۆیەین خولی فیستیڤاڵی نەتەوەیی فیلمی فەجر لە وڵاتی ئێران نمایشکرا و لە 10 بەشدا کاندیدی وەرگرتنی خەڵات بوو کە لە دەرئەنجامدا توانی خەڵاتی سیمورغی بلووری باشترین ئەکتەری پیاو بۆ “پووریا ڕەحیمی سام”، خەڵاتی سیمورغی بلووری باشترین سیناریۆ بۆ خاتوو “ئایدا پەناهەندە” و خاتوو “تەهمینە بەهرام” و “ئەرسەلان ئەمیری”، خەڵاتی دیپڵۆمای فەخری باشترین بەڕێوەبەریی وێنەگرتن بۆ “محەمەد ڕەسوولی” و هەروەها خەڵاتی سیمورغی بلووری باشترین دەرهێنانی فیلمی یەکەم بۆ “ئەرسەلان ئەمیری” بەدەستبێنێت.\nیەکەمین ئەزموونی سینەمایی “ئەرسەلان ئەمیری” بە پشتیوانی “فڕۆم فیلمی هۆنگ کۆنگ” HAF، “مالی فیلمی کۆریای باشوور” KOFIC، بەشداریی ڕێکخراوەی سینەمایی “فاڕابی” ئێران و هەروەها دانانی سەرمایەی کۆمپانیای سینەمایی “تووبا فیلم” Touba Film بەرهەمهاتووە.\n78مین خولی فێستیڤاڵی نێودەوڵەتی فیلمی “ڤێنیز” بە ناونیشانی کۆنترین فێستیڤاڵی سینەمایی جیهان، بە سەرۆکایەتی “ئالبێرتۆ باربێرا” Alberto Barbera و بە سەرۆکایەتی لێژنەی دادوەرانی بەشی “پێشبڕکێی سەرەکی” سینەماکاری ناوداری کۆریای باشوو و هەڵگری خەڵاتی چلە خورمای فێستیڤاڵی نێودەوڵەتی فیلمی “کان”ی فەڕەنسا و خەڵاتی ئۆسکار “بۆنگ جوون هو” Bong Joon-ho، ڕۆژی چوارشەمە یەکی سێپتەمبەری 2021 بە نمایشی فیلمی سینەمایی “دایکانی هاوشان” Parallel Mothers لە دەرهێنانی سینەماکاری ناوداری ئیسپانی “پێدڕۆ ئاڵمادۆوار” Pedro Almodóvar لە شاری ڤێنیز لە وڵاتی ئیتالیا و هەروەها بە چوونە سەر فەڕشی سووری ئەستێرەکانی ناوداری سینەمای جیهان دەستی پێکرد و تاکوو ڕۆژی شەمە 11ی سێپتەمبەری 2021 بە نمایشی کۆمەلێک فیلم لە دەرهێنەرانی وڵاتانی جۆراوجۆری جیهان لە چەندین بەشی پێشبڕکێی لەوانە؛ بەشی “پێشبڕکێی سەرەکی فیلمی بڵیند” 21 بەرهەم، بەشی “پێشبڕکێی سەرەکی کورتە فیلم” 12 بەرهەم، بەشی “ئاسۆکان” Orizzonti 19 بەرهەم، بەشی “پێشبڕکێی هەفتەی ڕخنەگران” 7 بەرهەم، بەشی “پێشبڕکێی گەشەپێدانی ڤێنیز” 24 بەرهەم، بەشی “دەرەوەی پێشبڕکێی” لەوانە؛ بەشی “نمایشی فیلمی بڵیند” 19 بەرهەم، بەشی “نمایشی تایبەت” 6 بەرهەم، بەشی “دەرەوەی پێشبڕکێی هەفتەی ڕخنەگران” 2 بەرهەم، بەشی “نمایشی کورتە فیلم” 2 بەرهەم، بەشی “ئاسۆکانی ئۆکستڕا” Orizzonti Extra 8 بەرهەم، بەشی “کۆلێژی دوو ساڵانە” 7 بەرهەم، بەشی “پێشبڕکێی گەشەپێدانی ڤێنیز” 24 بەرهەم و چەندین بەشی دیکە درێژەی دەبێت.\nڕاگەیاندنی فیلمی سینەمایی “زاڵاوا”.


بەكارهێنانی ئامێری چەقچەق بۆ دروێنە – پەڕە 2 – Knwe.org\nسەرەکی » ئاراستە » بەكارهێنانی ئامێری چەقچەق بۆ دروێنەپەڕە 2\nگوندی جونا - ئاکرێ\nدڵبرین شیروانی _ ئاكرێ\nئامێری «چەقچەق» ئامێرێكی بچووكەکە تێچوویەکی کەمی هەیە، لەو ناوچانەدا بەكار دەهێنرێت كە بەردەڵانە و بەرهەمی كشتوكاڵی تێیدا بەکەمی باڵا دەکات و ئامێری دەڕاسە بۆ ئەو شوێنانە ناگونجێت. ئەم ئامێرە ئێستا لە بری دەڕاسە بەكاردەهێنرێت.\nگوندنشینانی جونا-ی سەربە قەزای ئاكرێ ماوەی سێ ساڵە بە ئامێری چەقچەق دروێنەی گەنم و جۆ دەكەن، هاووڵاتیانی گوندەكەش رایدەگەیەنن كە ئەوان لە دەرەوەی وڵاتەوە ئەم ئامێرەیان پەیدا كردووە.\nگوندنشینانی جونا هەروەها دەڵێن: «سوودی ئامێری چەقچەق ئەوەیە كە ئەم ئامێرە هەموو ناوچەكان دەگرێتەوە و دەمەكەی بچووكە، لەكاتێكدا دەڕاسە دەمەكەی پانە و هەموو زەوییە كشتوكاڵییەكان ناگرێتەوە.\nجوتیاران دەڵێن بەهۆی كەمیی بارانبارینەوە گەنمی ئەمساڵ باش نییە، بۆیە چەقچەق سوودی ئەوەیە دەتوانێت هەموو گەنمەكەی پێ دروێنە بكرێت.\nلەساڵانی رابردوودا جوتیارانی كوردستان بە دەست دروێنەیان دەكرد، تا ئامێری دەڕاسە ئەو بۆشاییەی بۆ هاووڵاتیان پڕكردەوە، ئێستاش بەهۆی وشكەساڵییەوە كە گەنم و جۆ باڵا ناکەن، بۆ دروێنەی دەڕاسە بەكارنایەت، هاووڵاتیانی ناوچە شاخاوییەكان زیاتر ئامێری چەقچەق بەكاردەهێنن و ئەركی قورسی هاووڵاتیانی ئاكرێی كەم كردۆتەوە.


قوتابییانی کورد لە فیستیڤاڵێکی نێودەوڵەتیدا کەلتووری کوردیان ناساند\nSUN, 17 NOV 2019 02:42 Erbil, GMT +3\nWED, 26 JUN 2019 17:18 | KDP.info\nهەولێر-KDP.info- لە مانگی حوزەیرانی ئەمساڵدا لە زانکۆی زانستە مرۆڤایەتییەکان و کۆمەڵناسیی SWPS، کە یەکێکە لە کۆنترین و بەناوبانگترین زانکۆ تایبەتەکانی وارشۆی پایتەختی پۆڵۆنیا، ”فیستیڤاڵی نێودەوڵەتیی کەلتووری زانکۆ" بەڕێوە چوو. ئامانج لە بەڕێوەچوونی ئەم جۆرە فیستیڤاڵە ڕەخساندنی زەمینەیەکی لەبارە بۆ لێکتێگەیشتنی قوتابییانی بیانی لە وڵاتانی جیهان و ناساندنی کەلتووری جیاوازە بە یەکتری.\nقوتابییانی کورد لە زانکۆی SWPS لەو فیستیڤاڵەدا بەشدار بوون و ستادێکی تایبەت بە کوردستانیان بە مەبەستی پێشاندانی جلوبەرگی کوردی، خواردنی کوردەواری، چەند وێنەیەکی کوردستان و چەند پەرتووکێک دەربارەی کورد و کوردستان دانا. لە بەشێکی فیستیڤاڵەکەدا قوتابییە کوردەکان بە پێشاندانی شایی و هەڵپەڕکێی کوردی جۆشوخرۆشیان بە فیستیڤاڵەکە بەخشی و سەرنجی ئامادەبووانیان بە لای خۆیاندا ڕاکێشا.\nنوێنەرایەتیی حکوومەتی هەرێمی کوردستان لە پۆڵونیا لەگەڵ قوتابییانی کورد لە ڕێکخستنی ستادی کوردیدا بەشدار بوو، هەروەها پشتگیریی تەواوی قوتابییەکانیان کرد، وەکو پێشکەشکردنی جلوبەرگی کوردی، پەرتووک، نەخشەی کوردستان و وێنەکانی کوردستان. دووای تەواوبوونی فیستیڤاڵەکەش، قوتابییانی بەشدار لە فیستیڤاڵەکەدا لە تۆڕی کومەڵایەتیی فەیسبووک سوپاسی خۆیان بۆ سەرجەم هەماهەنگییەکانی نوێنەرایەتیی حکوومەتی هەرێمی کوردستان لە پۆڵۆنیا دووپات کردەوە.\nنوێنەرایەتیی حکوومەتی هەرێمی کوردستان لە پۆڵۆنیا دەستخۆشیی لەو قوتابییانە کرد و هیوای بەردەوامی و سەرکەوتنی بۆ خواستن و ئامادەییی تەواوی خۆیانی نیشان دا بۆ هەر هەماهەنگییەک کە خزمەت بە ناساندنی کەلتوور و شوناسی کوردی لە پۆڵۆنیا بکات.


كریستیانۆن رۆناڵدۆ بڕیاریدا له ریاڵ مه‌درید بمێنێته‌وه\nكریستیانۆ رۆناڵدۆی پرتوگالی هه‌واڵی رۆیشتنی له ریاڵ مه‌درید ڕه‌تده‌كاته‌وه‌و مانه‌وه‌ی له ڕیزه‌كانی مێره‌نگی ڕاگه‌یاند.\nدوای ئه‌وه‌ی له چه‌ند رۆژی رابردوودا رۆژنامه‌كانی ئیسپانیا هه‌واڵی رۆیشتنی كریستیانۆ رۆناڵدۆیان له یانه‌ی ریاڵ مه‌درید به‌هۆی تۆمه‌تباركردنی به‌نه‌دانی باج به حكومه‌تی ئیسپانیا بڵاوكرده‌وه, ئه‌مرۆ ئه‌و یاریزانه سه‌رجه‌م ئه‌و هه‌واڵانه‌ی ڕه‌تكرده‌وه‌و مانه‌وه‌ی له یانه مه‌له‌كییه‌كه دوپاتكرده‌وه.\nرۆژنامه‌ی ئاسی ئیسپانی بڵاویكرده‌وه, كریستیانۆ رۆناڵدۆ بڕیاریداوه له‌گه‌ڵ ریاڵ مه‌درید به‌رده‌وام بێت و راشیگه‌یاندوه له یانه ئیسپانییه‌كه ئاسوده‌یه و نایه‌وێت سانتیاگۆ بێرنابیۆ به‌جێیبهێڵێت.\nبه پێی هه‌واڵی رۆژنامه‌كه, له‌یه‌ك كاتدا ئه‌گه‌ر زۆره رۆناڵدۆ بڕیاره‌كه‌ی ئێستای بگۆرێت و یانه‌كه به‌جێبهێڵێت, ئه‌ویش ئه‌گه‌ر هاتوو له یه‌كه‌م دانیشتتنی دادگادا كه له 31 ی ئه‌م مانگه‌دا به‌ڕێوه‌ده‌چێت, به تۆمه‌تی خۆ دزینه‌وه له باج تۆمه‌تبار بكرێت.


ھات و نەھاتی یەکێتی - پەرەگراف\nکابرایەک ھەبووە لە ھەڵەبجە، رەنگبێ ھەڵەبجەییەکان باشتر بیناسن. بۆیان گێڕاومەتەوە، ئەگەرنا نەمدیتووە. ناوی نەجیم بووە و پاقلەی کوڵاوی فرۆشتووە. ھەر لە بنەڕەتیشەوە پاقلەخۆرێکی باش بووە. ئیتر بە درێژایی رۆژ کە بەدیار مەنجەڵی پاقلەکەیەوە راوەستاوە و بە خەڵکی فرۆشتووە، جار جارەش خۆی حەزی لێبووە قاپێک پاقلە بخوات. بۆیە دەستی بردووەتە گیرفانی چەپی و پەنجا فلسی ئەوکاتەی دەرھێناوە و گوتوویەتی: " نەجیم بایی پەنجا فلس پاقلە بدە بە نەجیم"، دواییش پەنجا فلسەکەی خستووەتە باخەڵی راستە و قاپێک پاقلەی خواردووە.


فڕۆكه‌خانه‌یه‌كی فڕه‌نسا توندوتیژی لێ كه‌وته‌وه\nوه‌زاره‌تی ناوخۆی فڕه‌نسا ڕای گه‌یاند، به‌یانی ئه‌مڕۆ شه‌موو پیاوێك له‌لایه‌ن هێزه ته‌ناهییه‌كانه‌وه له فڕۆكه‌خانه‌ی ئۆرلی باشووری پاریس كوژرا، ئه‌ویش به‌هۆی ئه‌وه‌ی هه‌وڵی داوه چه‌ك له یه‌كێك له ئه‌ندامانی هێزه ته‌ناهییه‌كان بستێنێت.\nگوته‌بێژی فه‌رمی وه‌زاره‌تی ناوخۆی فڕه‌نسا به "فرانس پرێس"ی ڕاگه‌یاند، سه‌عات 7:30ی به‌یانی ئه‌مڕۆ شه‌موو، پیاوێك له نێو فڕۆكه‌خانه هه‌وڵی داوه چه‌ك له كارمه‌ندێكی ته‌ناهی ببات و كرده‌ی توندوتیژی ئه‌نجام بدات، ڕای كردووه‌ته نێو بازاڕی فڕۆكه‌خانه‌كه، ئه‌ندامانی تری هێزه ته‌ناهییه‌كان دوای كه‌وتوون و ته‌قه‌یان لێ كردووه و كوشتوویانه، دواتر هێزه ته‌ناهییه‌كان به چڕی ده‌ستیان به پشكنین له نێو فڕۆكه‌خانه‌كه كردووه و مه‌ترسی ئه‌وه هه‌بووه هێرشبه‌ری تر له نێو فڕۆكه‌خانه‌كه هه‌بن و كرده‌ی تیرۆریستی ئه‌نجام بده‌ن.\nله كاتی ڕووداوه‌كه‌دا پۆلیس به‌شێكی فڕۆكه‌خانه‌كه‌یان داخست و گه‌شتیارانیان ئاگه‌دار كرده‌وه كه خۆیان بپارێزن و له شوێنه‌كانی خۆیان بمێننه‌وه.\nسه‌رچاوه‌یه‌كی پۆلیسی پاریس ئاشكرای كرد، ئه‌و هێزه‌ی گه‌یشتنه فڕۆكه‌خانه‌كه، هێزی تایبه‌تی فڕه‌نسان و بۆ پاراستنی شوێنه هه‌ستیاره‌كان ئه‌ركیان پێ ده‌سپێردرێت، تا ئێسته هیچ زانیارییه‌ك له‌سه‌ر ئه‌و پیاوه‌ی هه‌وڵی بردنی چه‌ك و نانه‌وه‌ی توندوتیژی داوه بڵاو نه‌كراوه‌ته‌وه، ته‌نیا ئه‌وه نه‌بێ كه بكه‌ره‌كه ئۆتۆمبێلێكیشی دزیوه و پێی گه‌یشتووه‌ته فڕۆكه‌خانه.


دوو تۆمەتبار ڕووبەڕووی هێزە ئەمنییەکان دەبنەوە و ٢٠ کەس دەکوژرێن – کوردی – RojNews.News\nدوو تۆمەتبار ڕووبەڕووی هێزە ئەمنییەکان دەبنەوە و ٢٠ کەس دەکوژرێن\n31/12/2021 - 9:38:31 am\nلە ناوچەیەکی پارێزگای بابل دوو تۆمەتبار ڕووبەڕووی هێزە ئەمنییەکان دەبنەوە و بەهۆی پێکدادانەوە ٢٠ کەس لە بنەماڵەی تۆمەتبارەکان دەکوژرێن و دوو کەسیش لە هێزە ئەمنییەکان برینداربوون.\nشانەی ڕاگەیاندنی ئەمنیی عێراق ڕایگەیاندووە، دوێنێ هێزە ئەمنییەکان بۆ دەستگیرکردنی دوو تۆمەتبار بە ماددەی چواری تیرۆر، چوونەتە سەر شوێنی نیشتەجێبوونەکەیان لە شارۆچکەی جەبلەی پارێزگای بابل، بەڵام تۆمەتبارەکان ڕووبەڕووی هێزە ئەمنییەکان بوونەتەوە و پێکدادان دروستبووە.\nبەگوێرەی سەرچاوە سەربازییەکانی بابل، لەو پێکدادانەدا ١٨ کەس لە بنەماڵەی تۆمەتبارەکە و هەردوو تۆمەتبارەکەش کوژراون و دوو کەسیش لە هێزە ئەمنییەکان برینداربوون.\nژووری ئۆپەراسیۆنەکانی بابل لەبارەی ئەو ڕووداوەوە ڕاگەیەندراوێکی بڵاوکردووەتەوە و ڕایگەیاندووە: هێزێکی سەر بە هەواڵگریی جەبلە ڕۆشتوون بۆ دەستگیرکردنی دوو تۆمەتباری داواکراو، لە کاتی گەیشتنیان تۆمەتبارەکان تەقە بەسەر هێزەکەدا دەکەن و دواتر هێزی سوات چوونەتە ئەو شوێنە و ناوچەکەیان گەمارۆدراوە و شەڕ و پێکدادان لەگەڵ خاوەن ماڵەکە ڕوویداوە و خۆی بەدەستەوەنەداوە.\nژوری ئۆپەراسیۆنەکانی بابل ڕوونیشیکردووەتەوە: کاژێر ٠٧:٠٠ی ئێوارە پێکدادانەکان کۆتایی هاتووە و هێزەکان چوونەتە ماڵی تاوانبارەکە و تەواوی ئەندامانی خێزانەکە بە کوژراوی دۆزراونەتەوە، پاشان تیمێکی بەڵگەو تاوانەکان چوونەتە شوێنی ڕووداوەکە و دەرکەوتووە ٢٠ کەس لە ماڵەکەدا کوژراون، بەڵام ڕوونی نەکردووەتەوە ئەو ٢٠ کەسە بەتەقەی هێزە ئەمنییەکان کوژراون یاخود تۆمەتبارەکان کووشتویانن.\nهەر بەپێی ڕاگەیەندراوەکە، بەهۆی پێکدادانەکەوە خاوەن ماڵەکە دوو کەسی لە هێزە ئەمنییەکان بریندارکردووە. بڕیاریشە شانەی ڕاگەیاندنی ئەمنیی عێراق لەبارەی ئەو ڕووداوەوە و وردەکارییەکانییەوە ڕاگەیەندراوێک بڵاوبکاتەوە.\nنرخى بەرمیلێک نەوت لەسەرووى ٧٩ دۆلارەوە مامەڵەى پێوە دەکرێت\nکەنەکە: پێویستە هێزە کوردستانییەکان بەدیالۆگی ناوخۆیی کێشەکانیان چارەسەربکەن


بەرگری شارستانی سۆران داوایەک لە سەرۆکی حکومەت و وەزیری ناوخۆ دەکات | دەزگاى زارى کرمانجى\nموڕشید برادۆستی-سۆران: بەڕێوەبەرایەتی بەرگری شارستانی سۆران بەدەست کەمی ئۆتۆمبێل و پێداویستی رۆژانەیان گرفتیان بۆ درووست بووە و لە رێگەی زاری کرمانجی داوا لە حکومەت دەکەن بۆیان چارەسەر بکرێت.\nبەڕێوەبەرایەتی بەرگری شارستانی سۆران ئیش و کارە کارگێڕی و مەیدانیەکانی هەر سێ قەزای مێرگەسۆر و رواندز و چۆمانیش رای دەکات و کەمی ئیمکانیەت و سنووری بەرفراوان وای کردووە کێشەی زۆریان بۆ درووست ببێت .\nرائید کاروان میراودەلی بەرێوەبەری بەشی هونەری لە بەرێوەبەرایەتی بەرگری شارستانی سۆران بە زاری کرمانجی راگەیاند" لە رێگەی زاری کرمانجی داواکاریمان لە سەروکی حکومەتی هەرێم و وەزیری ناوخۆمان هەیە هەرچی زووە چاوێک بەناوماڵی بەرگری شارستانیمان دا بخشێنەوە حاڵمان زۆر خراپەو لە ئێستادا لەوپەری خراپیداین و قورسترین ئەرکمان لەسەر شانە". کاروان میراودەلی ئاماژەشی بەوەدا" بەهۆی نەبوونی ئوتۆمبێلەکانی پێویستی خزمەتگوزاری و ئۆتۆمبێللەکانی رزگارکردن و نەبوونی پێداویستی پێویست جل و بەرگی ڕووداویەکان٫ زۆر لەمێژە دەناڵێنین بەدەستی ئەم کەم و کوریانەوە هیچ کەسێک خەمخۆرمان نەبووەو بەهیچ جۆرێک لەخەمی باشکردنی ئەم دەزگایەدا نەبوون".\nگووتیشی" هەربۆیە داوا دەکەین بە هانامانەوە بێن وهاواری ئێمە بە هەند وەرگرن کە خۆتان دەزانن دەزگای بەرگری شارستانی دەزگایەکی گرنگی حکومەتەولە هەم و ئانو ساتێکدا پێویستیتان پێمان دەبێت کە پەیوەستین بە ژیان سەلامەتی خەڵکی و ماڵ و سامانیان ئەگەرنا وا بروات دەبێت داوا لە خێرومەندانی هەرێمی کوردستان بکەین تاکو کومەکمان بکەن".


👫 ئەیمەن فوئاد حسێن کەسایەتییەکان\nکاندیدی لیستی ئاڕاستەی سێیەم بۆ پەڕڵەمانی کوردستان [ زۆرتر... 👁] ✖ ✖ ✖ 0 0 ✔ 60% ✍ هـ.ب. 9-9-2013 21:30:27\n👫 فوئاد حسێن - فوئاد حوسێن کەسایەتییەکان\n📅 کاتی تۆمارکردن Nov 1 2009 9:54PM\nخەڵکی خانەقینە، لە هۆڵندا یاسای خوێندووە، سەرۆکی د [ زۆرتر... 👁] ✖ ✖ 6 0 ✔ 99% ✍ هـ.ب. 1-11-2009 21:54:43\n👫 فوئاد حسێن ئەحمەد کەسایەتییەکان\n📅 کاتی تۆمارکردن Feb 18 2013 2:30PM\n... [ زۆرتر... 👁] ✖ ✖ ✖ 0 1 ✔ 60% ✍ هـ.ب. 18-2-2013 14:30:33\n📷 فوئاد حسێن و وریا قەرەداغی و زاهیر مەحمود و مارتین فان براونسین و مەحمود دەروێش ساڵی 1981 وێنە و پێناس\n📅 کاتی تۆمارکردن Aug 24 2020 11:37PM\nفوئاد حسێن و وریا قەرەداغی و زاهیر مەحمود و مارتین [ زۆرتر... 👁] ✖ ✖ 0 4 ✔ 82% ✍ م.ب. 24-8-2020 23:37:22\n📷 مەحمود دەروێش و عەلی ئەحسان چەرموندی و وریا قەرەداغی و فوئاد حسێن ساڵی 1979 وێنە و پێناس\n📅 کاتی تۆمارکردن Aug 24 2020 10:54PM\nمەحمود دەروێش و عەلی ئەحسان چەرموندی و وریا قەرەدا [ زۆرتر... 👁] ✖ ✖ 0 2 ✔ 66% ✍ م.ب. 24-8-2020 22:54:29


شەڕی کورد و داعش، چاوەڕوانکراوە داعش دوبارە هێرشەکانی بۆ سەر کوردستان دەستپێبکاتەوە!\nبەیەک وشە ئەم وەزعەی ئێستای کوردستان درێژە دەکێشێ، یانی شەڕی کورد و داعش، قەیرانی سیاسی لەگەڵ هێزە شیعیەکان و سونیەکان لە حکومەتی بەغدا، قەیرانی مالی و بودجە، قیرانەکانی ناوخۆی حکومەتی هەرێم و گرفتی هاوڵاتیان و چونە سەری پێداویستەکانی کۆمەڵگا و کورتهێنانی حکومەت لەئاست پێداویستیەکانی هاوڵاتیان و ئاوارەیی و دەربەدەری و کوشتن و زیادبونی قوربانیەکان و زۆربونی جیاوازی نێوان چینە نەدارو داراکان و گەندەڵی و بیروکراسی ئیداری و سەرکوت و بەرتەسکبونەوەی ئازادی و دیموکراسیش لەگەڵ خۆی دەبا.\nهەروەها فایلی سەربەخۆیی و سەرئێشەی دەستور و مانەوەو رۆیشتنی سەرۆکی هەرێم کە خۆی ئێستا لە سیستەمی سەرۆکایەتی و پەرلەمانی داوە لەگەڵ کێشەی حکومەتە خۆجێیەکان و پۆست و پۆستکاری و گەندەڵی بەڕێوەبردن و بیروکراتیەتیش لە دام و دەزگاکانی حکومەتدا وەک خۆی دەمێنێتەوە. ئەمان بەمانای وشە یانی توندبونی پشتێنی گرانی و نەبونی لە سکی هەژاران و چینە نەدارەکان.\nلێرەدا تیشک دەخەینە سەر شەڕی میللەتی کورد و داعش کە بەڵایەک و کابوسێکی گەورەیە بۆ کۆمەڵگای کوردستان و ئەمەش شەڕێکی درێژخایەنی تر دەبێ لەوەی کە باسی دەکرا ئەوە مەسەلەیەک نیە بە ئاسانی تێپەڕبێت و رەت ببێ و کۆتایی داعش بە چەند ساڵێ کۆتایی نایێ کە ئەمەریکا سێ ساڵی بۆ داناوە ئەمە هیچ بنەمایەکی زانستی نیە و هەر بۆ خۆیان پێشبینیان کردوەو قسەی رۆژنامەکانە و هیچی تر نیە.\nئەگەریش کۆتاییش هات ئەوە جەرەیانیكی تر بۆ کورد زیندو دەکرێتەوە، شەڕ وەکو سوڕی خوێنی لێهاتوە لەکۆمەڵگاکانی رۆژهەڵاتی ناوەنددا و کوردستانیش قوربانیەکی بەردەوامە. بەداخەوە خۆشمان بەشێکی گرفتەکانین لەسیاسەتی ناوچەکەدا. زۆر جار سەرکردە کوردەکان لە ژمێریاری سیاسیان کورت دێنن و ئەمەش دەبێتە گرفتێکی زۆر چاکترین نمونە دوای گیرانی موسڵ هەندێ لە سەرکردە کوردەکان وتیان ئەمە راپەڕینی سونەکانە دژی سوپایەکی تایفی. ئەمە باجەکەی هەمو میلەتی کورد دای و لە نەزەری ئەم بەڕێزانە نەبو داعش بۆ سێ گۆشەی شەنگال و حەسەکەو ناوچەکانی تری کوردستان هێرشدەکات و کردیشی. میلەتی کورد باجی ئەم هەڵە ستراتیژیەی سەرکردایەتی سیاسی خۆیدا و دەدات، کەسیش لەگوڵی جوانتر پێ نەوتن، نە پەرلەمان رەخنەی گرت و نە حکومەت و گەل سزای ئەم سەرکردانەی دەرکرد. خۆشیان هەر باسی فەشەلی سیاسی خۆیان هەرناکەن و تەنها مەبەست مانەوەیە لەدەسەڵات و هیچی تر.\nئەم ناوچانەی داعش مەیدانی چالاکیەتی و حکومەت و دەسەڵاتی دەوڵەتی ئیسلامی تیا بانگەوازکردوە ئەوە کەم نین نەک هەر لەروبەر و ناوچەکانی گرتویەتی، بەڵکو لەباری مێژویی و ئابوری و سیاسی و فەرهەنگی کە بانگەوازی ئیسلامی بون دەکات ئەوا هەروا بزوتنەوەیەک نابێ بە ئاسانی رەت ببێ. هەر چەندە هەندێ حوکمی بازاڕی و گەلی هەیە لەکۆمەڵگا کە گوایە ئەمانە دروستکراون و هەرکاتێ ویستیان ئەوا لەناویان دەبەن. ئەمە هیچ پێوەرێکی زانستی نیەو قسەی سەر شەقامە. زۆرجارو لە زۆر دەوران و شوێن دا هێزێ کۆمەك دەکرێ دوایی هەڵدەگەڕێتەوەو دەبێ بە شتێکی تر. زۆرجار دۆست و دوژمن لەسیاسەتدا جێگاکانیان دەگۆڕن و ئەمەریکیەکان بەئاشکرا دەڵێن تەنها مەسلحەتی بەردەواممان هەیەو دۆستی بەردەواممان نیە، ئەمە بۆ هەمو گەلان هەروایە.\nوانە وەرگرتن لەڕوداوەکان و تێگەیشتن لە مێژوی ناوچە یان ناوچەکانی دونیا گرنگن. بەداخەوە میللەتی کوردو رابەرانی کەمتر سود لەمانە وەردەگرن. نەک هەر ئەمەش بەڵکو لەئەزمونی خودی گەلی خۆشمان وەرناگرن. بەنمونە وانەکانی کۆبانی بەسن بۆ رزگارکردنی شەنگال کە مەبەستمان یەکگرتویی و هەماهەنگی هێزە سەربازیەکانە لەیەک رابەریدا. کە ئەمەش کاری سەرکردایەتی سیاسی و سەربازی و وەزیری پێشمەرگەیە کە دەبێ هەمو وەزعەکان سیاسی و سەربازی بە هاوسەنگی بەڕێوەببات و مامەڵە بکات لەجەنگی دژی داعش دا، بە داخەوە میللەتی کورد لەشەڕیش وەکو حکومەتەکەی شەڕی حیزبی دەکات لەجیاتی شەڕی نەتەوەیی دژی داعش، ئەمەش گرفتی زۆری دەبێ و لەئایندەی نزیکدا داعش هێرشی خۆی دەستپێدەکاتەوەو میللەتی کورد دیسان دەبێ پشت بە بێگانە ببەستێ و ئاسایشی نەتەوەیی لەژێر رەحمەتی داگیرکەران دەبنێ و ئەمەش هەر باچەکەی قورسەو نەهامەتیەکانی رۆشەنن.\nلەهەموی ناخۆشتر بۆ گەلی کورد ئەوەیە لەم دەورانە تاکە کۆمەڵگایە کە ئاسایشی نەتەوەیی خۆی لەژێر دەسەڵاتی خۆی نیەو هێزێکە بەپشتیوانی ئەرسنالی سەربازی دەرەکی هەناسە دەدات و لەژمێریارە نێو دەوڵەتیەکانیشدا بەڕەسمی هیچ شتێکی دۆکیومێنتاری و پرۆتۆکۆلی نیە. ئەم بێ ستاتۆس (پلەو پایە) گەلی کورد وەک نەتەوە لەنێو ناوچەی رۆژهەڵاتی ناوەندا گرفتێکی سەرەکی نەتەوەیی و گەلی کورد هەردەم ریسکی ئەوەی هەیە لەشەڕی ئەلتەرناتیڤەکان تێوە گلێ و هەردەم هۆکارێ بۆ دوژمنانی نەتەوە هەیە تا کوردستان بکەنە مەیدانی کوشتارگای گەلان. ئەمانە هەر وشە نین بەڵکو لە مێژوی گەلی ئێمەدا بە واقعی رویانداوە و گریمانی رودانیان هەیە.\nبەنموونە لەم دواییانە وەزیری بەرگری هۆڵەندی جەنینیە هێنس سەردانی سەربازە هۆڵەندیەکانی کرد کە مەشق بە پێشمەرگە لەهەولێر دەکەن و لەبەغداش راهێنان بە سوپای عێراق دەکەن. دیارە لەمیدیا کوردییەکان لەگەڵ سەرۆکی حکومەتی هەرێم و سەرۆکی هەرێم کۆبوەتەوە، بەڵام ئەمە نەهاتە نێو میدیای هۆڵەندی، ئەویش ئاماژە بە درێژەکێشانی ئەم وەزعە دەدات و هێزەکانی خۆیانی بە هێزێکی پشتیوانی گرنگ وەسف کرد.\nلەوەتەی داعش لە کۆبانی وەدەرنراوەو لە جەلەولا و گوێرو مەخمور و باشوری کەرکوکیش شکستی پێهاتوە ئەوە کورد هەناسەیەکی کاتی لەڕوی سەربازیەوە هەڵمژیەوە. ئەمەش لەبەنجێکی مەوزوعی دەچێ و میللەتی کورد وا نەزانێ ئیتر تەواو نەخێر گرفتی سەرەکی هەر ماوە و کورد هەروا لەحالەتی بەرگری دایە لەجیاتی هێرشکردن کە چەندین جار ڕەخنەمان لەم سیاسەتە سەربازیە گرتوە و بەکەڵکی میللەت نایێ و میلەتی کورد وەک گەل دەبێ بزانین بۆ دەبێ بەم سیاسەتە کاربکەین کە هیچ ئامانجی نیە؟ میللەتی کورد ئەمرۆ ئەگەر پشتیوانی دەرەکی نەبێ ناتوانێ خۆی لەبەر داعش بگرێ کە ئەمەش کارەساتە لە دوای بیست و چەندین ساڵ لە نیمچە سەربەخۆیی؟\nبەڵام ئایا هەر جیاوازی ئەرسناڵی سەربازیە لەگەڵ داعش کە بەرگەیان ناگرین بەبێ کۆمەک یان گرفتی ترمان هەیە. لە سەرەتا باسمان کردوە و تەنها ئەمە بۆ بیرهێنانەوەیە.\nسەرکردایەتی سیاسی کورد دەبێ بەرنامەیەکی دروست بۆ ئەم هەمو وەزعانە ئامادەبکات ئەویش لەڕێگای دو تەوەرەوە کە بریتین لە؛\n١.ئەنالیزەی گرفتەکان. کێشە ئەسلیەکانمان چین؟\n٢.ئەنالیزەی ریسکەکان بە پێوەری بەڕێوەبردنی ریسک.\n٣.پلان یەکەم و پلانی دوەم کە پلان ئەی و بی پێ دەڵێن.\nبەرنامەی دروست دەبێ لەئەنجامی هەمو ئەمانە دیاربکرێت و گشت لایەنەکان رۆشن بکرێنەوە بۆ حکومەت و گەلیش لەم مەیدانەدا دەبێ رۆڵی سەرەکی هەبێ لە کەناڵە جیاجیاکاندا.\nسەرەتا دەبێ ئەکادیمیانە دراسە بکرێن پێناسەی گرفتەکان بکرێن و بە ستراتیژیانە دراسەی تەواوی یان بکرێ و بە واقعی مامەڵەیان لەگەڵ بکرێ و بەبێ سۆز و هەست و ئارەزوی مرۆڤەکان وبەبێ مزایەدەی سیاسی.\nئایا گرفتەکان چین؟ چی بکەین تا بتوانین دەستەمۆیان بکەین ئەگەر چارەسەریشیان بە کاتی نەبێ، دەبێ چی بکەین بۆ مەسەلەکانی دواڕۆژ بە کورتی دەبێ بە ئینتیگرال و سەستێنبیلیتی integrale and sustainability دراسە بکرێن و چارەسەریەکان دەست نیشان بکرێن.\nیانی هێنانە سەر نەخشەی گشت سیناریۆیەکان و لێدانەوەیەکی زانستی و واقعی بە هۆی خاڵە بەهێز و لاوازەکان و شانسەکان و هیرشەکان لەسەر واقعی کۆمەڵگای ئێمە.\nبۆ ئەمەش دەبێ هەمو فاکتەرە دەرەکی و ناوخۆییەکان بە واقعی مامەڵەیان لەگەل بکەین.\nئینجا دەتوانین بەرنامەیەکی تۆکمە و ئەڵتەرناتیڤی بەرنامە بۆ پاراستنی کۆمەڵگا دابنێین.\nخەڵکە هەژارەکەی کوردستان ئامادەیی بەرگری و قوربانی دانی بەفیزیکی و بەردەوامی هەیە. ئەمە بۆ ژیانێکی ئازاد و ئاشتی و بەیەکەوە ژیانە، ئەمەش چارەنوسێکی باش بەگەل دەبەخشێ.\nبەڵام ئایا ئەم رابەریە لەئاست داواکاریەکانی ئەم گەلە هەژارەیە؟\nتاکە شتێ ماوە بڵێین کە دوبارەیە؛\nئەم وەزعە و هێرشانە داعش و دوژمنان لەناوچەکە درێژە دەکێشن، دوبارە بونەوەیان بەردەوامە جا چ بە کاری تیرۆریستی بێت یان بە کاری هێرشی سەربازی بێت یان بە مەسەلەی ئابوری و هۆکارەکانی تر بێت.\nرەشترین سیناریۆ بۆ کورد ئەوەیە ئەگەر رۆژگارێ دوژمنان لەناوچەکە بون بە دۆستی یەک ئەوا میلەتی کورد دەبێ ژمێریاری بۆ هەمو حاڵەتەکان کردبێت. ئەگەر خوازیاری کیانێکی سەربەخی نەتەوەییە. ئەگەرنا گەل دەبێ بچێتەوە بازنەی سەردەمی کۆنینەی خۆی و لەسەرکوت و داگیرکاریدا لەچیاکاندا بەرخودان دەست پێبکاتەوە. ئەمەش وەزعێکی نەخوازراوە و گەل لە باشور و رۆژئاوا بە بازدان بۆ دواوە دەگەڕێتەوە.\nبەیەک وشە بەرەنگاریەکانی گەلی کورد وەکو حکومەتەکەیەتی (حکومەتی زۆنی) و هەمان ڕەنگ و ڕوخساری هەیە. ئەمەش بۆ ئاسایشی نەتەوەیی گەل و بۆ گەل زیانێکی زۆری دەبێ لە ئاستی ناوخۆ و نێو نەتەوەیییشدا.\nبەڵام بەم شێوەیە کارکردنە رابەریەی هەیەو بەم تاکتیکە سیاسی و سەربازیانە و نا تەباییە و نا دیموکراسیەی ناوخۆ و گەندەڵیە ئیداریەی کە هەیە. ئەوا هەروا گرفتەکان هەرکەڵەکە دەبن، لە جیاتی چارەسەر ببن و ئەوە ئەرکی رابەرانیش قورستر دەبێتەوە. تاکە کار بۆ ئێستا لەم دەورانە دا بۆ گەلی کورد بونی ناوەندێکی نەتەوەیی یە لە هەمو مەیدانەکانی سەربازی، دیپلۆماسی، میدیایی و ئیداری هتد. کە ئەمەش قوربانی لەڕابەرانی داوادەکات و دەستبەرداربونیانە لە پرۆسێسە کۆنەکانیان و وەرچەرخانە لە مێژوی خۆیاندا بۆ قازانجی گەل. هێندەمان نوسیوە و لێی بێزاربوین هەربۆیەش قوربانی هەر هەژارانی گەل دەیدەن و هەندێکیش لەبنەبان لێی دەخۆن.\nپەندێکی کوردیش هەیە دەڵێت هەر شەڕێک بۆ جوامێرێکە. ئەگەر وابێ ئەوا جوامێریش لەبەر خۆی ئاگای لە گەلی هەژار نامینێ.\n23/05/2015 بینین: 4179\nیەشار کەمال ماڵئاوا، بەڵام پاڵەوانی رۆمانەکانت لە کۆمەڵگادا هەردەمێنن!...


ژڤانێ ڤه‌كرنا فرۆكخانێن هه‌رێمێ هاته ئاشكراكرن\n(هەواڵ كوردستان)- ئه‌ڤرۆ نیوز، ره‌وان نهێلى: بڕیاره سوبه شانده‌كێ عیراقى سه‌را هه‌ولێرێ بكه‌ت و رێككه‌فتنا دووماهیێ ل دۆر ڤه‌كرنا فرۆكخانێن هه‌رێمێ بهێته كرن و هه‌رێمێ به‌رهه‌ڤیا خوه نیشادایه كو به‌غدا پشكدار بیت د ڤه‌كرنا فرۆكخانه و ده‌ریێن سنورى دا.\nژێده‌ره‌كى بۆ ئه‌ڤرۆ نیوز دیاركر كو حه‌یده‌ر عه‌بادى، سه‌رۆك وه‌زیرێن عیراقێ، وه‌زیرێ ناڤخویێ عیراقێ راسپاردیه كو كێشا فرۆكخانه و خالێن سنورى چاره بكه‌ت و ل دووڤ ژێده‌رى تاكو 25 ڤێ هه‌یڤێ بڕیارا ڤه‌كرنا فرۆكخانێن هه‌ولێر و سلێمانیێ دێ كه‌ڤیته د بوارێ بجهئینانێ دا.\nئومێد محه‌مه‌د سالح، په‌یڤدارێ وه‌زاره‌تا ڤه‌گوهاستن و گه‌هاندنێ یێ حوكمه‌تا هه‌رێمێ دیاكر كو وان سوبه ئومێده‌كا مه‌زن یێ هه‌ى ل دۆر ڤه‌كرنا فرۆكخانێن هه‌رێمێ و پرسا سنوران ل گه‌ل به‌غدا رێكبكه‌ڤن.\nدرێژە له ئه‌ڤرۆ نيوز


زیاتر لە ٥٠ بەرکەوتوی چەکی کیمیایی لە هەڵەبجە ژیانیان لە مەترسیدایە – Denegkan\nزیاتر لە ٥٠ بەرکەوتوی چەکی کیمیایی لە هەڵەبجە ژیانیان لە مەترسیدایە\nbydengekan\tNovember 11, 2013\tجینۆساید\nنامەیەک بۆ ڕای گشتی\n(زیاتر لە ٥٠ بەرکەوتوی چەکی کیمیایی لە هەڵەبجە ژیانیان لە مەترسیدایە)\nکامیل عەبدولقادر وتەبێژی فەرمیی کۆمەڵەی قوربانیانی کیمیابارانی هەڵەبجە ڕایگەیاند: لە کۆی (١٧١) بەرکەوتوی چەکی کیمیایی (٥٠) بەرکەوتویان ژیانیان لە مەترسیدایە، سەرچاوەی هەواڵ بڕواننە ماڵپەڕی (ئاوێنە) ڕێکەوتی ٢١/١٠/٢٠١٣.\nدکتۆر (ڕێباز فەتاح) سەرۆکی لیژنەی تەندروستی خولی سێیەمی پەرلەمانی کوردستان لە بەشێکی ڕاپۆرتێکدا ئاشکرای دەکات کە لە هەڵەبجە لە (١٠٠٠) منداڵ (١١٦.٣) یان لەبار دەچێت و (٢٧،١) یان پێش لە دایکبون دەمرن و (٣٤.١) یان ناتەواون، سەرچاوەی هەواڵی بڕواننە ماڵپەڕی (سبەی) ڕێکەوتی ٢٢/١٠/٢٠١٣.\nتێکڕای خەرجی چارەسەر کردنی نەخۆشی (کیومەرس حسێن) لەلایەن (مەلا یاسین) خاوەنی گروپی (کۆمپانیای بەڕێز) لە ئەستۆ دەگیرێت و ناوبراو بۆ چارەسەر دەنێرێتە دەوەوەی وڵات، سەرچاوەی هەواڵ بڕواننە ماڵپەڕی (ئاوێنە) ڕێکەوتی ٢١/١٠/٢٠١٣.\nبۆ ئەوەی بتوانرێت بەها ئینسانیەکانی هەر کۆمەڵگا و سیستەمێک پێوانە بکرێت، ژیان و تەندروستی تاکەکان دەتوانێت ڕۆڵێکی کاریگەر ببینێت بۆ پێناسەی ئەو کۆمەڵگایە و سیستەمی بەڕێوەبردنەکەی، لە هەر کۆمەڵگایەکدا ژیان و مانەوەی فیزیکی و مەعنەوی ئینسانەکان لەبەردەم لافاوی مەرگ ، هەڕەشەی بەردەوامی تەندروستییەکی ترسناک ڕابگیرێت، لەو کۆمەڵگایەدا هەموو پانتای و بەهاکانی تر ناتوانن بەرجەستەی مافێکی کۆمەڵایەتی و سەرەتایی بکەن بۆ ئینسانەکان.\nکاتێک ئینسان هەناسە و لێدانی دڵی و وەک تاڵە دەزویەک بەسرابێتەوە بە بەرپرسیاریەتی دەسەڵاتدارانەوە، کاتێک ژیان و تەندروستی ئینسانەکان ببێتە قوربانی بازرگانی و گەندەڵی سیستەم و نەبونی هوشیاری کۆمەڵایەتی، ئیتر ئەو کۆمەڵگایە وەک یەکەیەکی پێکەوە گرێدراو، مافی ئینسان و مافی بەردەوامی ژیان دەکەوێتە ژێر پرسیارەوە.\nئەگەر (هەڵەبجە) وەک جوگرافیایەکی پڕ لە تراژیدیای دوای کیمیاباران و سوتماک بکەینە نمونەیەک و سەیری بکەین، ئەگەر خەڵکی ئەم شارە وەک ئەو بونەوەرانە سەیر بکرێن کە بە چەکی کیمیایی کۆمەڵکوژ کراون، ئەگەر کاریگەری و دەرهاویشتە (تەندروستی، کۆمەڵایەتی، فەرهەنگی، سیاسی،ئابوری)یەکانی خەڵکێک بەو جۆرە سەیر بکرێت کە لە (٦) ساڵدا تەنانەت نەخۆشخانەیەکی تایبەت بە بەرکەوتوانی چەکی کیمیایی تەواو نەکرێت، ئیتر ئەبێت پێوەر بۆ ژیان و حورمەتی ئینسان چی بێت؟، بەڵام بەپێچەوانەوەو لە کەمترین ماوەدا کە زۆر جار ڕیکۆردیش ئەشکێنێت، بارەگای حیزب، کۆمپانیا، بیری نەوتەکان تەواو دەبن.\nلە هەڵەبجە نەک ئێستای ئینسانەکان و بەرکەوتوانی چەکی کیمیایی لە نێوان بەرداشی مردن و ژیاندا ڕاگیراون، بەڵکو نەوەیەک کە بڕیارە داهاتوو دروست بکەن، بەئیفلیجی لەدایک دەبن و دەیان جۆر نەخۆشی سەرسورهێنەر چاوەڕێیان دەکات، سەدان کۆرپەلە سکی دایکیان بۆتە گۆڕستان بۆیان، تەنها لەبەر ئەوەی بڕیارە لە جێگایەک لەدایکبن کە بەعس کیمیابارانی کردون، بڕیارە لە وڵاتێکدا یەکەم هەناسە هەڵمژن کە دەسەڵاتەکەی لەبەر هەژاری و نەبوونی بودجەیان نیە بۆ چارەسەی دایک و باوکیان خەرجی بکەن، تاکو ئەوان چاویان بە دنیا بکەوێت، ئای لەم دەسەڵاتە!!!!!.\nئەگەر ئەم ئامار و زەنگە ترسناکانەی سەر ژیانی خەڵکی هەڵەبجە و کوردستان دەسەڵات و حکومەت و لایەنە پەیوەندیدارەکان ڕانەچڵەکێنێت،ئەگەر چاوچنۆکی و گیرفانی قوڵی ئەم دەسەڵاتە بەهیچ ئامار و ژمارەیەک تێر و پڕ نابێت، ئینسانی و چارەنوسسازە کە کۆمەڵگا بە هەستیاریەکی زیاترەوە لەم هەواڵانە ڕابمێنێت و هەروا بە ئاسانی گوزەر نەکات، دەبوایە ئەم هەواڵە سەرتاپای کۆمەڵگای بەهەژاندایە، بەڕاست ئێمە چاوەڕێی مەرگی زیاتر لە (٥٠) ئینسان ئەکەین لە هەڵەبجە!!!!!!.\nلە کۆمەڵگایەکدا ژیان و تەندروستی ئینسانەکان پارێزراو نەبن و هێڵی سوری نێوان مردن و ژیان نەبێت، دەسەڵاتێک بەرمیلێ نەوتی لە لەدایک بوونی کۆرپەیەکی ساغ و تەندروست بۆ گرنگتر بێت، لەم هاوکێشەدا ئەگەر مافی ئینسانیبون و ژیان و تەندروستی نەگەڕێتەوە بۆ تاکەکان، تەواوی هەوڵەکان بۆ بەرگری لە خەڵکی کوردستان دەمانخاتەوە سەر سکەی ئەو بازنەیەی کە لە کۆتاییدا دەمانهێنێتەوە بۆ سەرەتا، ئێمە ئەبێت ببینە خاوەنی کۆمەڵگایەک کە ئینسانی بوون بۆ هاوڵاتیانەکەی بگەڕێتەوە.\nهەموو ئەو کار و چالاکیانەی کە ئەمڕۆ لە کوردستان و لەدەرەوە ئەنجام دەدەرێن، هەموو ئەو کەمپین و کۆڕ و سیمینارانەی بەڕێدەخرێن، تەواوی ئەو هێرش و دەست درێژیانەی کە دەکرێتە سەر تاک و مافەکانیان و دەنگ هەڵدەبڕێت لە بەرانبەریدا، جێگای دەست خۆشی و شانازیە، ئەگەر ئینسان لە کوردستان بەقەدەر نوکی دەرزیەک ماف و داواکاریەکانی پارێزراو بێت ئاکام و ڕۆڵی ئەم کار و چالاکیانەیە، بەڵام بەبڕوای من تەوای ئەو کارانە لەجێگایەکدا مانا پەیدا دەکات کە ئینسان وەک بونەوەرێک ژیانی پارێزراوبێت، مافی ژیان بکەوێتە پێش هەموو مافەکانەوە.\nئازادی کاتێک دەتوانێت هەستی پێ بکرێت کە ئینسان هەبێت، گەندەڵی کاتێک دەتوانرێت سەنگەری بەرانبەر بگیرێت کە ئینسان چەقی دیاردەکان بێت و بەروبومی عەدالەت بچنێتەوە، بەڵام ئەگەر چوارچێوەیەک ژیانی کۆمەڵایەتی خەڵکی لە مەنگەنە دابێت، ئەگەر شێوازی کار و فەزای گشتی کۆمەڵگا بەئاڕاستەیەک بێت، تۆڕی چالاکیەکانمان ماسیە بچوکەکان بگرێت و ماسیە گەورەکان دەربازبن، ناتوانین بەو مەیدانە بگەین کە ململانێ لەسەر ئازادی و خۆشەویستی و ئاسودەی ئینسانەکان لەنگەر دەگرێت.\nبێجگە گەڕانەوە بۆ بەئینسان، کردنەوەی ئینسان بەتاکی خاوەن ئیرادە و پێناسەو مافە سروشتیەکانی خۆی، بێجگە گێڕانەوەی شکۆ بۆ ئینسانەکان، کارەکانمان ناگاتە مەنزڵ و هیلاکمان دەکات و داهاتوی کار و ئەگەرەکانی چارەنوسمان دیاری نابێت.\nمن بانگەوازی ڕای گشتی کوردستان ئەکەم\nهەواڵ و ئاماژەکانی مەرگی ئینسانە زیندووەکان لە هەر جێگایەکی کوردستان بەهەستیاری و بەرپرسیاریەتیەوە سەیر بکەین، چاوەڕوانی ئینسان بۆ مردن لە کاتێکدا دەکرێت نەمرێت تیرۆر و پاکتاوکردنێکی ئاشکرایە، کار کردن بۆ پاراستنی ژیانی ئینسانەکان دەرگایەکی گەورەمان بۆ ئاوەڵا ئەکات، تا بتوانین هەموو گۆشەکانی خەباتمان پر لە ئومید و هیوا بکەین، هیوادارم بۆ ئەم بەرپرسیاریەتیە مێژووییە، بۆ مافی ژیان، بزوتنەوەیەکی گەوەرەی ئینسانی و جەماوەری بەڕێبخەین.\nPrevious تولە ڕێیەکى دڕکاویى … نەوزاد بەندى\nNext یاپراخ ده‌وڵه‌ت… فه‌رهاد مازێ


"دیكتاتۆریه‌تێكی گه‌نده‌ڵ حوكمی عێراق و كوردستان ده‌كات"\nماڵپه‌ری پۆله‌تیك 2022.03.30 08:26 PM\nد.عیرفان قانعی فه‌رد لێكۆڵه‌ر له مێژووی هاوچه‌رخی كورد و شاره‌زای كاروباری عێراق و رۆژهه‌ڵاتی ناوه‌ڕاست له وتارێكی تایبه‌تدا كه بۆ (ماڵپه‌ڕی پۆله‌تیك) نوسیویه‌تی باسی دۆخی عێراق مه‌ترسییه‌كانی داهاتوو و ئه‌گه‌ری شه‌ڕی ناوخۆ ده‌كات، هه‌روه‌ها ده‌شڵێت كوردستانی عێراق هیچ داهاتوویه‌كی نییه.\nله ساڵی 2005 تا 2017، زیاتر له 12 ساڵی تەمەنم لە عێراق و ڕۆژهەڵاتی ناوەڕاست تێپەڕاند، بیرەوەریی زۆر تاڵ و شیرینم لەو ماوەیەدا هەیە، له کۆشکی سەرۆک کۆمارەوە لە بەغدا تا سەری ڕەش؛ له نەجەف و بەسرەوە تا سنوری سوریا هەمووی گەڕاوم، تەواوی بیرەوەرییەکانم لەو ماوەیەدا خستمە جانتایەکەوە، بەڵام عێراق زۆرجار بەرچاوم دەگرێت و خەیاڵم داگیردەکات.\nبە بۆچوونی من، عێراق بەرەو شەڕی ناوخۆ و خوێناویی بوونی زیاتر دەڕوات، حکومەتی تەوافوقی و شەراکەت هه‌وڵێكی منداڵانەیە، گەندەڵیی و نەبوونی ئاسایش و تایفەگەریی وڵاتی کاول کردووە، یاسایەک نییە... عێراق وڵاتێکە که له هەر کونجێکیدا یەکێک لە وڵاتانی دراوسێ بە کرێگیراوەکانی خۆیان هان دەدەن، هەر وڵاتێکی دراوسێ له ناو ئاکتەرە سیاسی و ئاینییەکانی عێراقدا پیاوی خۆیان هەیە..مەنتق و سیاسەت نەماون، تەنها پاره و دەسەڵات ئامانجی هەموو ئەکتەرە سیاسییه‌كانه، تەنها پاره و دەسەڵاتیش هۆکاری ئەوەن شیعه و سوننە و کورد پێکەوە دانیشن، ئەوانی تر قسەی خۆشن.\nئێران دەیەوێت هیلالی شیعه کۆنترۆڵ بکات و عێراقیش پردێکە بۆ پەڕینەوەی بۆ سوریا و لوبنان و شیعەکان بە تەواوی بگرێت، عەرەبستانی سعودیە و تورکیا و ئیسرائیل بەرنامەی خۆیان هەیە، ئەمەیش دەستتێوەردانە لە کاروباریی عێراق... بەس لەبەر پارە و دەسەڵات، زۆربەی ئەکتەرە سیاسییەکانی عێراق دوای وڵاتانی عەرەبی کەوتوون، عێراقیان بەلاوە گرنگ نییە، کەس ئەمنیەتی نیشتمانی عێراقی بەلاوە گرنگ نییە، وڵات دەفرۆشن و دەسەڵاتیان دەوێت، بۆیە بەم جۆرە وڵات بەڕێوەدەچێت ؟\nلەو ڕۆژەوەی سەدام حسێن ڕۆیشتووه، شیعەکان خۆیان کردە خاوەنی عێراق، دواتریش داعشیان هێنایە عێراقەوە، ئیتر عێراق ڕۆژێکی خۆشی نەدیووە، خەڵک لەسەر شەقام دەڵێن"خۆزگەمان بە زەمەنی سەدام". دیکتاتۆریەتێکی توڕە و گەندەڵتر پێکهات که عێراق گەیاندووەتە ئەمڕۆژە، که ئەگەری زۆرە هەر کاتێک بتەقێتەوە و دراوسێکانیش تێکەڵی بابەتەکە بن.\nدەڵێن سەرۆک کۆماری نوێ دادەنێین، بەڵام بەرەو کام سیناریۆ دەڕوات، ئەمەش یاریکردنە بە ئاگر، چەند هاوپەیمانییەکی سیاسی جۆراوجۆر دەیانەوێت 220 پەرلەمانتار کۆبکەنەوە و سەرۆک هەڵبژێرن، به کام یاسا ؟ کەس وەڵامی ئەو پرسیارەی لایە ؟\nهەندێک گروپ هەن که تێکەڵاوی 60-70 گروپی میلیشیای ترن، زیاتر لە 100 هەزار چه‌كداری خۆیان هەیە، جا باشه به کام سیاسه‌ت ؟ ئەمە ڕادەگیرێت ؟ ململانێی پارە و دەسەڵات. گەندەڵیی عێراق بووەتە پەندی جیهان، کەس هەیە بە دەفتەرێک یان دوو دەفتەر دۆلار پیاوێك دەکوژێت، جا لیست و دەنگ چییە ؟ وڵات بەرەو تاریکی زیاتر دەڕوات.. ئایندەی عێراق ئاژاوەیە.. هیچ ڕێگایەکی عەقڵانی دیکە شک نابرێت ئێستا.\nچەند گروپێک لە ان نشا‌و لله و ماشا‌والله گەشبینن، بەڵام گۆڕەپانی سیاسی عێراق پیاو ڕِەشبین دەکات و تۆقێنەرە، قەیرانی عێراق بە یەک سەرۆک کۆمار و یەک عەشیرەت چاک نابێت، دەستی دەرەکی تێدایە بۆ تێکدان، له جیهانی فانتازی و خەیاڵیشدا، نابێت به سیاسەت. شانۆی سیاسی عێراق لە تراژیدی دەچێت، بۆ هاوڵاتیانی ئاساییش بووەتە کۆمیدیا و گاڵتەجاڕیی.\nئەو دۆزەخەی ئێستا، عێراق بەرەو سوتان دەبات، سەرۆک کۆماری نوێ بیانووە، ئەکتەری سیاسی و ئاینی و خێڵەکی له عێراق به دوای پارە و دەسەڵاتدا وێڵ و سەرگەردانن. جا دیموکراسی ئیتر چ مانایەکی هەیە ؟ هیچ! کام ستراتیژیی بابەتەکە که دەگوزەرێت؟ هیچ ! گەندەڵیی و نەبوونی مەدەنیەت و ئازادی ڕادەربڕین و نوسین، ئازادی حیزبی سیاسی سەربەخۆ و زانستی سیاسی که بوونیان نییە، جا کۆمەڵگای لەم جۆرە پەرتەوازە و سەرلێشێواو و دەبێت چاوەڕوانی گەلەکۆمەی سیاسی ئەم ئەکتەر و ئەو ئەکتەر بێت... شتێک ناگۆڕێت.\nفڵانە حزب دەیەوێت که بە چەک و پاره و زمان بڕین قسەکانی بباتەسەر، فیسار حزب گەرەکیەتی بە زیندان و ئەشکەنجە و ئابڕووبردن و سومعە شکاندن قسەی خۆی بباتەسەر. هیچ کەسیش کار بە یاسا ناکات... کەسیش گوێ بۆ ڕەخنەگر و ڕاوێژکار و ڕۆشنبیر و دامەزراوە ناگرێت، ئەمە عێراق بەرەو شەڕی ناوخۆ دەبات... هەمووشیان پارە و چەکیان هەیە.. هەر وڵاتێکی دراوسێش کارتی خۆیان هەیە و دەتوانن بەکاری بهێنن.\nوڵاته‌كه لە کۆڵانی بنبەستدا و لە ناو بازنەدا دەخولێنەوە، عێراق بەم ئەکتەرە سیاسیانە که هەیەتی و لەسەر دەستی هەموویان خوێن و گەندەڵی و خیانەت و تاوان دیاره، باشه کام توافق و یاسا ؟\nشیعەکان دەڵێن لە ساڵی 2003 وه خاوەنی تەواوی عێراقین، کام یاسای خولقاند ؟ عێراق بووەتە سەرزەمینی بێ خاوەن، کۆماری ئیسلامی ئێران و مەلای شیعه‌ش نایانەوێت که دروسێی دیموکرات و دامەزراو و باشی هەبێت، چونکە ئاڵۆزتری دەکات... زۆربەی ئەکتەرە سیاسی و ئاینییەکانی ئەمڕۆی عێراق، یان وابه‌سته‌ی ئێران بوون یان ئێران یان له تروریسمی ناوچه یاری داوه... که‌س بۆی نییه حاشا له‌مه بکات، 19 ساڵە تێپه‌ڕیووه، هێشتا هەموو چاو و گوێیان له ئێرانه، ئەمریکا و ئیسرائیل بۆ خۆیان ماندوو بکەن؟ بڕوایان بە کێ هه‌بێت؟\nئێران دەیەوێت کۆمەڵگایەکی دواکەوتووی مەزهەبی و بێ پارە و وابه‌سته‌ی له عێراق هەبێت، سوننەکان دەیانه‌وێت چاو له وڵاتانی عەرەب بکەن، ئه‌گه‌رچی پیاوه ئاینیه‌كانی شیعه عێراقی گەیاندە ئەم ڕۆژگارە ڕەشە، به‌لای شیعه‌وه کورد جێگه و پێگەی دیاری له سیاسه‌تی عێراقدا نییە... تەوافوق و ئەو شتانە خۆهەڵخەڵەتاندنە.\nله كۆتاییدا.. به دۆخی ئابوریی و کۆمەڵایەتی و سیاسی کوردستانی عێراقیش گەشبین نیم، دیکتاتۆریەت و بێ یاساییه.. هیچ داهاتوویەکی ڕوون نابینم بۆ کوردستانی عێراق، بۆ هەندێک لایەن کوردستان وەک بانک و كۆمپانیای بازرگانی وایە، باقی قسەی خۆش و بیانو و شەڕە قسەیە، کام داهاتوو دابینکراوه بۆ خەڵکی کوردستان؟ ئەگەر هەبووایە کورد لە دەست کورد ڕاینەدەکرد بۆ هەندەران.


چه‌ند ڕێگایه‌ك بۆ وازهێنان له جگه‌ره‌كێشان\nمن طرف داروان في السبت أكتوبر 01, 2011 8:40 pm\nهه‌موومان هه‌تا ڕاده‌یه‌كی باش له‌كاریگه‌رییه خراپه‌كانی جگه‌ره تێگه‌یشتووین له‌سه‌ر جه‌سته‌ی مرۆڤ و ده‌زانین داهاتووی جگه‌ره‌كێشان باش نییه و ته‌ندروستی و ته‌مه‌نمان به‌ره‌و هه‌ڵدێر ده‌بات، له‌گه‌ڵ هه‌موو ئه‌مانه‌شدا ده‌بینین چه‌نده‌ها جگه‌ره‌كێش هه‌ن و ڕۆژانه‌ش ڕه‌نگه زیادبكه‌ن، به‌رامبه‌ر ئه‌مه‌ش وازهێنه‌رانی جگه‌ره ژماره‌یه‌كی كه‌من، ئه‌مه خۆی پێمان ده‌ڵێ كه‌وا وازهێنان له جگه‌ره‌كێشان گرانه و ڕێگا و میكانیزمه گونجاو و توندوتۆڵی ئه‌وێت. هه‌ربۆیه لێره‌دا به چه‌ند هه‌نگاوێك چۆنێتی وازهێنانتان له‌م كاره كوشنده‌یه بۆ ده‌رده‌خه‌ین.\n• بۆچی جگه‌ره ده‌كێشیت:\nزۆر له‌وانه‌ی كه جگه‌ره‌كێشن نازانن كه (كه‌ی و بۆچی) جگه‌ره ده‌كێشن، ته‌نها وه‌ك ڕاهاتن و ئاڵووده‌بوونێك سه‌یری ده‌كه‌ن و كه‌من ئه‌وانه‌ی به‌هۆكار و له‌كات و شوێنی دیاریكراودا جگه‌ره بكێشن، به‌ڵام له‌ڕاستیدا زانینی كات و هۆكاری جگه‌ره‌كێشانه‌كه‌ت یارمه‌تیتده‌دا بۆ دانانی ستراتیژێكی به‌هێز بۆ وازهێنانه‌كه‌ت. بۆ نموونه ڕه‌نگه له‌كاتی بێزاری و خه‌مباریدا جگه‌ره‌بكێشیت و وه‌ك خه‌مڕه‌وێنێك سه‌یری بكه‌یت، یاخود له‌سه‌ر كاره‌كه‌ت بۆ زیاتر ته‌ركیزكردن ئه‌م كرداره ئه‌نجام ده‌ده‌یت، وه‌یا ئه‌وكاتانه‌ی كه له‌گه‌ڵ هاوڕێكانت ده‌بیت و وه‌ك بۆنه‌یه‌كی به‌كۆمه‌ڵ تۆش له‌گه‌ڵیان جگه‌ره‌ده‌كێشیت..\nجگه‌ره‌كێشان زیاتر له قۆناغی هه‌رزه‌كارییه‌وه ده‌ستپێده‌كات و ئه‌وانه‌ی كه جگه‌ره‌كێشن زۆربه‌یان له‌وكاته‌وه ئاڵووده‌ی بوون، چونكه هه‌رزه‌كاران له‌وكاتانه‌دا زیاتر جگه‌ره‌ده‌كێشن كه له‌گه‌ڵ هاوڕێكانیانن. بۆئه‌وه‌ی هه‌ست به كامڵبوون و گه‌وره‌یی خۆیان و بڕوا به‌خۆبوون بكه‌ن، كه دواتر ئه‌م بیركردنه‌وه‌یه ده‌رده‌كه‌وێت ئاقڵانه و لۆژیك نییه، سه‌ره‌ڕای ئه‌مه‌ش ئه‌و تازه پێگه‌شتووانه‌ی كه دایك و باوكیان جگه‌ره‌كێشن زیاد له‌وانی تر جگه‌ره‌ده‌كێشن و خووی پێوه‌ده‌گرن، به‌ڵام ئه‌گه‌ر باوانیان وازیانهێنا ئه‌وا ئه‌مانیش ده‌رفه‌تی وازهێنانیان زیاتره. هه‌ربۆیه تۆی به‌خێوكه‌ر و باوانی منداڵه‌كه‌ت هه‌وڵبده به چاوی لێپرسراوییه‌وه سه‌یری ئه‌م كرداره بكه‌یت و جگه‌ره‌نه‌كێشانت بكه‌ره هۆكارێك بۆ دووركه‌وتنه‌وه‌ی منداڵه‌كه‌شت له‌م دیارده‌یه.\n• بیر له هۆكاره‌كانی وازهێنانت بكه‌ره‌وه:\nئه‌ته‌وێت جه‌سته‌یه‌كی ته‌ندروستت هه‌بێت؟! ئه‌مه بیركردنه‌وه‌یه‌كی باشه، چونكه جگه‌ره‌كه‌ت مه‌ترسی تووشبوونت به نه‌خۆشییه‌كانی كۆئه‌ندامی هه‌ناسه و دڵ و شێرپه‌نجه زیاد ده‌كات.\nته‌ندروستی خێزانه‌كه‌ت به‌لاوه گرنگه؟! ڕه‌نگه به‌هۆی ئه‌و جگه‌ره‌یه‌وه كه تۆ ده‌یكێشیت ئه‌ندامێكی خێزانه‌كه‌ت دووچاری شێرپه‌نجه‌ی سی بكه‌یت. منداڵه تازه پێگه‌شتووه‌كه‌ت ڕه‌نگه به‌هۆی تۆوه فێری جگه‌ره‌كێشان بێت. بێگومان تۆی باوانی جگه‌رگۆشه‌كانت ئه‌وانت به‌لاوه گرنگه و بایه‌خیان پێ ده‌ده‌یت، ئه‌مه‌ش هۆكارێكه بۆ وازهێنانت له جگه‌ره.\n• ئه‌گه‌ر وازت له جگه‌ره‌كێشان هێنا خۆت ئاماده بكه بۆ ئه‌م دیارییه زۆرانه:\n- هه‌ستكردن به له‌شێكی ته‌ندروست و چالاكتر له پێشوو، كه هه‌ستێكی وات لا دروست ده‌بێت كه پێشتر نه‌تدیوه.\n- له‌دوای وازهێنانت گه‌شتر و گه‌نجتر ده‌رده‌كه‌ویت، هه‌ربۆیه ئه‌وانه‌ی جگه‌ره‌كێشن ته‌مه‌نیان له‌چاو هاوته‌مه‌نه‌كانی خۆیان زیاتر ده‌رده‌كه‌وێت.\n- هه‌ست به بڕوا به‌خۆبوون و زاڵبوون به‌سه‌ر خۆتدا ده‌كه‌یت، چونكه تۆ توانیوته خۆت له یه‌كێك له دوژمنه‌كانی له‌شت ڕزگاربكه‌یت.\n• به وازهێنانت ڕه‌نگه دووچاری خه‌مۆكی و بێزاری و خه‌وزڕان بیت بۆ ماوه‌یه‌ك، به‌ڵام نیگه‌ران مه‌به، چونكه ئه‌مه كاتییه و به تێپه‌ڕبوونی كات له‌ناوده‌چێت و نامێنێ، بۆیه هه‌وڵبده وه‌رزش بكه‌یت و سه‌ره‌تای خولیا و حه‌زێكی نوێت ده‌ستپێبكه‌ی. ئه‌گه‌ر پێویستی كرد ده‌توانیت سه‌ردانی پزیشك بكه‌یت و چاره‌سه‌ری پێویست بۆ ماوه‌یه‌ك به‌كاربهێنیت.\n• ده‌زانین كه ڕه‌نگه پێشتر چه‌ند جارێك هه‌وڵی وازهێنانت دابێت، دڵگران مه‌به و گه‌شبین به، چونكه له‌گه‌ڵ هه‌ر هه‌وڵدانێك توانایه‌كی باشترت ده‌بێت بۆ جاری داهاتوو بۆئه‌وه‌ی به یه‌كجاری وازبهێنیت.\n• ڕه‌نگه له‌گه‌ڵ وازهێنانت كێشی له‌شت به‌ره‌و زیادبوون بچێت، به‌ڵام ده‌توانیت تاكو ڕاده‌یه‌كی باش ڕێگربیت له‌مه:\nهه‌وڵبده به چالاكی بمێنیته‌وه و له‌سه‌ر وه‌رزشكردن به‌رده‌وامبه.\nسه‌وزه و میوه با خۆراكی سه‌ره‌كیت بێت و چه‌وری كه‌مبكه‌ره‌وه.\nهه‌وڵ مه‌ده له‌بری جگه‌ره‌كێشان خواردن بخۆیت زۆربه‌ی كات، به‌ڵكو بنێشت به‌كاربێنه یا قاوه بخۆره‌وه. سه‌ره‌ڕای ئه‌مانه‌ش ده‌توانین له‌وه دڵنیاتان بكه‌ینه‌وه كه كاریگه‌ری جگه‌ره‌كێشان له قه‌ڵه‌وی زیاتره له‌سه‌ر ته‌ندروستی له‌ش.\n• هه‌وڵی وازهێنانت سه‌ركه‌وتووتره ئه‌گه‌ر ده‌وروبه‌ره‌كه‌ت ئه‌و كه‌سانه‌بن كه جگه‌ره‌كێش نین، له‌بیرت بێت خواردنه‌وه كحولییه‌كان ده‌رفه‌تی زیاترت ئه‌ده‌نێ بۆ جگه‌ره‌كێشان، هه‌وڵی كه‌مكردنه‌وه‌ی خواردنه‌وه‌یان بده له‌كاتی وازهێنانت له جگه‌كێشان


ئێستا وەڵامدانەوەی ئەو پرسیارە گەلێك ئاسانە، بەتایبەت كاتێك بەتەواوی رۆژانە بۆمان ئاشكرا دەبێت، كەلەچەند شوێنیك سەربازگەیان داناوە، تەنانەت دێنە ناو گوندەكان و لەسوپاو حەشدو پێشمەرگەش دەدەن.\nنوێترین زانیاریەكان ئاماژە بەبوونی زیاتر لە هەزار چەكداری داعش دەكەن لە چیای قەرەچووخ، هەروەها لەسنوری دیالە لەچەند شوێنێك مەفرەزەی فراوانیان دروست كردوە، هەروەها لەباشوری كەركوك و دبس و چەند ناوچەیەكی تری وەك باشوری داقوق و دواتر بگەڕێتەوە بۆ خورماتوو، گروپ و مەفرەزەی داعش بوونیان هەیە، هەموو ساتێك بەدوای هەلێكن، بۆ كردەوەی تیرۆرستی.\nلەماوەی كۆتا مانگەكانی ساڵی 2019، لەسنوری كەركوك و سڵاحەدین و دیالە بەتایبەت ناوچەكانی قەرەتەپەو جەلەولا، دواتر بگەڕێتەوە بۆ چەند ناوچەیەكی تر لەباشوری موسڵ، چەكدارانی داعش بەڕوونی بازگەی وەهمیان داناوەو خەڵكیان كوشتووەو پارەو شتی جۆراوجۆریان لەهاووڵاتیان وەرگرتووە، ئەوەی باسمكرد، تەنها رووە ئاشكراكەی داعشە، كەپێمان دەڵێت، ئەوەتە بوونمان هەیە، بەشێوەیەك لەشێوەكان پیلانەكانیان و بەرنامەی كردەوەو رێكخستنەكانیان گۆڕیوە.\nئایا رووە شاراوەكەی داعش كامەیە؟، پەیوەندی بەچیەوە هەیە؟، وە لەچ كاتێك و ساتێك دەبێتە واقعێكی مەترسیداری گەورەترو لەوەی رابردوو كە بەغدادی رابەرایەتی دەكرد، مەترسیدارتر دەردەكەونەوە؟، بێگومان وەك چۆن لەسەرەتای دەركەوتنی ئەم گروپە، پرسەكە نێودەوڵەتی و بەرژەوەندی ناوچەیی بوو، بەهەمان شێوە ئەم جارەشیان وادەبێت، بەڵام بەرگێكی ئەستورتری لەبەركردوەو، پیلان و نەخشەیەكی فراوانترو رەشەبایەكی پڕ لەگۆڕانكاری بەدوای خۆیدا دەهێنێت، ئەمەش چ كات دەست پێدەكات و یەكلا دەبێتەوە، بێگومان دوای كۆتایهاتنی هەڵبژاردنی سەرۆكایەتی كۆماری ئەمریكا.\nهەوایەكی ناخۆشی ململانێ، بۆ دروستبوونی جەنگێكی درێژخایەن لەناوچەكەدا دێت و دەچێت، جوڵە سەرەتایەكانی ئاڵۆزبوون و فراوانبوونی گرژیەكانی نێوان ئەمریكاو ئێران دەستی پێكردوە، هەر رۆژێك بەشێوەیەك ئەمریكا هەنگاو ئەنێت، لایخۆشیەوە ئێران دەستەوەستان نەوەستاوەو جوڵەو ستراتیژی خۆی زیاتر لەعیراق قوڵدەكاتەوە.\nهەرچی خۆپیشاندانەكانی عیراقیشە پەیوەندی بەو گۆڕانكاریە گەورەیەوە هەیە كە هەنگاوە سەرەتاییەكانی دەركەوتووە، پرسیارێكی گرنگ لێردە دروست دەبێت، ئایا سەرهەڵدانەوەی داعش چ پەیوەندیەكی بەم ململانێیەوە هەیە؟، داعش پرسێكی نێودەوڵەتیە، خۆبەخۆی دروست نەبووەو، وەك چۆن سەرەتا توركیا بۆ بەرژەوەندیەكانی خۆی بەكاری هێنا، دواتر ئەمریكا سوریایی پێ لەت و پەت كرد، پاشان بۆ گەڕانەوەی خۆی بۆ عیراق، بەبیانووی داعش هاتەوە ناوچەكە، بەهەمان شێوە ئەمجارەشیان وێنەكانی لەوە بەدەرنین، بەڵام بێ شك نەخشەكەی ئەمجارەیان ئاڵۆزی گەورەترو كوژراو ئاوارەیی و دێمەن و وێنەی مەترسیدارتری لەخۆی گرتووە.


ژن له ئه‌ده‌بیاتى میدیایى – chawyxelk.org\nژن له ئه‌ده‌بیاتى میدیایى\nرێكخراوى ( IFRA ـ WAN )كه‌رێكخراوى جیهانى تایبه‌تمه‌نده به‌بوارى میدیا، له لێكۆلینه‌وه‌یه‌كدا ئاماژه به‌وه ده‌كات ( له‌وڵاتانى ئه‌مریكاى باكوور واتا سێهه‌م گه‌وره‌ترین كیشوه‌رى جیهان له‌ڕووى ڕووبه‌ڕ وژماره‌ى دانیشتوانه‌وه.. ژنان رۆلێكى كاریگه‌ر ده‌گێرن له‌داڕشتنه‌وه‌ى ستراتیژى میدیایى كه‌ناڵه‌كان وله‌هه‌ر 10 بابه‌ت وچیرۆكێكى رۆژنامه‌وانیشدا 3 بابه‌ت ته‌رخان كراوه بۆ تیشك خستنه‌سه‌ر دۆسیه‌كانى یه‌كسانى جێنده‌رى له‌وڵاتانى ئه‌و كیشوه‌ره‌دا ).. ئه‌مه‌ش به‌ماناى ئه‌وه‌ى هه‌ر جۆره سیاسه‌ت وستراتیژێكى میدیایى ناكرێت سیاسه‌تێكى سه‌ركه‌وتوو بێت به‌بێ به‌شدارپێكردنى ژنان به‌شێوزاێكى فیعلى له‌پێگه‌كانى بڕیاردا.\nجا له‌هه‌رێمى كوردستان خۆشبه‌ختانه له‌ئێستادا ژماره‌یه‌كى زۆرى كه‌ناڵى میدیایى بوونیان هه‌یه، ئازادیه‌كى نیمچه دڵخۆشكه‌ریش له‌به‌رده‌ستدایه بۆ چۆنییه‌تى رۆماڵكردن وگه‌یاندنى كۆى ئه‌و بابه‌ت ودۆسیانه‌ى په‌یوه‌ندیان به‌ژیانى ژنانه‌وه هه‌یه.. به‌ڵام، هه‌ر خودى ئه‌و ئازادیه ناو به‌ناو ڕووبه‌ڕووى كۆمه‌لێك پرسیارى بێ وه‌ڵاممان ده‌كاته‌وه تایبه‌ت به‌تاچه‌ند به‌شدارپێكردنى ڕاسته‌قینه‌ى ژنان له‌پێگه باڵاكانى ده‌زگا میدیاییه‌كاندا، له‌گرنگترینیشیان ( ئایا گه‌شتووین به‌و ئه‌قڵییه‌ته‌ى ژن وه‌كو مه‌رجع وناوه‌ندى بڕیار له‌میدیادا په‌سه‌ند بكات ؟ ) .\nئه‌و ده‌مه‌ى كه‌نالێكى میدیایی خانمێك بانگێشتى سه‌رشاشه ده‌كات، وده‌ست بۆ هه‌ستیارترین ورده‌كارییه‌كانى ژیانى تایبه‌تى ده‌بات.. له‌ژێرناوى به‌رنامه‌ى ته‌رفێهیشدا لێى ده‌پرسێت ( بۆچى هاوسه‌رگیریت نه‌كردووه وكه‌ى ده‌یكه‌یت، چه‌ند نه‌شته‌رگه‌رى جوانكاریت ئه‌نجامداوه، له‌كێش وجه‌سته‌ى خۆت ڕازیت یاخوود نا، نۆتیلا ده‌خۆى یان سه‌روپێ ؟ ) دواتریش به‌مانشێتێكى زه‌ق، وروژێنه‌ر ڕوبه‌ڕووى كۆمه‌ڵگاى ده‌كاته‌وه، ده‌بێت بزانێن له‌و جێگایه‌دا شتێك نییه به‌ناوى به‌شدای پێكردنى ژن له‌چۆنیه‌تى گه‌یاندنى په‌یامى میدیای، وهاوكات ڕوونتریش ده‌گه‌ین به‌و حه‌قیقه‌ته‌ى كه‌به‌شێك له‌میدیاكانى ئێمه هێشتا میدیایه‌كى پیاوسالارن وئه‌قڵییه‌تێكى ته‌واو پیاوگه‌رانه‌ش ته‌حه‌كومیان پێوه ده‌كات ئه‌و ده‌مه‌ى باس دێته‌سه‌ر دۆسیه‌ى ژن وشێوازه‌كانى رۆماڵكردنى له‌ڕووى میدیاییه‌وه.\nمیدیا پرۆسه‌یه‌كى دوو جه‌مسه‌رییه ( میدیا بۆ كۆمه‌لگا ).. ژنانیش به‌شێكى گه‌وره‌ى كۆمه‌ڵگاكان پێكده‌هێنن، هه‌ر فه‌رامۆش كردنێكیش بۆ جێده‌ستى ئه‌وان له‌ناو كایه‌ى میدیاییدا ڕه‌نگدانه‌وه‌ى نه‌رێنی ده‌بێت بۆ سه‌ر دۆخى ژن وكۆمه‌ڵگاش به‌گشتى.. په‌یامى میدیایى كاتێك كاریگه‌ر ده‌بێت ده‌نگ ودنیابینینى ژن تێدا ڕه‌نگدانه‌وه‌ى هه‌بێت.. كاتێكیش ده‌بێته میدیایه‌كى جه‌ماوه‌رى متمانه‌پێكراو رۆلى هه‌بێت له‌نه‌هێشتنى وێنا باوه‌كان وئه‌و چوارچێوه نه‌ریتى وكلتوورییانه‌ى به‌مرورى زه‌مه‌ن كاریان له‌سه‌ر له‌قاڵبدانى ئه‌قڵییه‌ت وبیركردنه‌وه‌ى تاك كردووه به‌تایبه‌ت له‌و بابه‌تانه‌ى به‌لاى كۆمه‌ڵگاوه هێلى سوورن ( ئازادى ژن) وه‌ك نموونه.. ئایا میدیا چۆن له‌ئازادى ژن تێگه‌شتووه، به‌چ شێوازێكيش كارى له‌سه‌ر ناساندنى ئه‌و بابه‌ته كردووه ؟.\nد.نه‌وال سه‌عداوى ژنه چالاكوان ونووسه‌رى دیارى عه‌ره‌ب، له‌وتارێكیدا ده‌لێت” كاتێك سیاسه‌ت ئالۆز ده‌بێت.. هونه‌ر، په‌روه‌رده، میدیا وكۆى به‌هاو پره‌نسیپه پیشه‌یى وئه‌خلاقییه‌كانیش ڕوو له‌داڕمان وسه‌رگه‌ردانى ده‌كه‌ن”.. خۆ ئێستاش هه‌روایه سیاسه‌ت، وسیاسه‌تى پشته‌وه‌ى به‌شێك له‌كه‌ناڵه میدیاییه‌كانى باشوورى كوردستان نه‌ك هه‌نگاوێك ئاڕاسته‌یان به‌لاى یه‌كسانى جێنده‌رییه‌وه نه‌ناوه به‌ڵكو، خودى خۆشیان به‌م ڕیتمه‌ى ئێستایان بونه‌ته هۆكارى زیاتر ئالۆزبوونى دۆخى ژن له‌ناو میدیا وكۆمه‌ڵگا.. وهێنده‌یان به‌س بووه ته‌نها له‌رێگاى وروژاندنى تایبه‌تمه‌ندییه‌كانى ژنێكه‌وه خۆیان به‌زۆرترین چینه‌كانى كۆمه‌ڵگا بگه‌ێنن.


كشتوكاڵی ئاكرێ : ئه‌مساڵ پێشبینی بەرهەم هێنانی 4 هه‌زار تەن سماق ده‌كرێت | دەزگاى زارى کرمانجى\nزاری كرمانجی : له ده‌ڤه‌ری ئاكرێ جوتیارانی باخی تورشه سماق ئه‌مساڵ نزیكه‌ی چوار هه‌زار تۆن تورشه سماق به‌رهه‌م ده‌هێنن ، له ناوچه‌یه‌ك بۆ ناوچه‌یه‌كی تر جیاوازه له سنووری قه‌زای ئاكرێ ڕێژه‌یەكی به‌رفراوان باخی تورشه سماق دێته چاندن ساڵانه هاوڵاتیانی ناوچه‌كه به‌رهه‌مێكی باشیان ده‌ست ده‌كه‌وێت و بژێوی ژیانیان له‌سه‌ریه‌تی.\nعه‌لی ساڵح ، خاوه‌ن باخێكی تورشه سماق له ئاكرێ به زاری كرمانجی ڕاگه‌یاند : ئێمه له گونده‌كان گرنگی به‌به‌رهه‌می خۆماڵی ده‌ده‌ین ،چاندنی سماق كه به‌رهه‌مێكی خۆڕسكه ژیانی هاوڵاتیەكی زۆری ناوچه‌كه له‌سه‌ر به‌رهه‌می سماقه ساڵانه له سه‌ره‌تای مانگی هه‌شته‌وه ده‌ست به‌چنینی به‌ره‌كه‌ی ده‌كه‌ین ده‌یبه‌ینه بازاڕ بۆ فرۆشتن،\nگوتیشی : به‌داخه‌وه به‌هۆی ئاڵۆزی ناوچه‌كه نرخی تورشه سماق زۆر دابه‌زیوه،بۆ یه‌ك كیلۆ نرخه‌كه‌ی ئێستا (2250)دینار ده‌كات ، ئه‌گه‌ر به‌های وه‌ك ساڵانی ڕابردووبێت ئه‌وه پێشبینی ده‌كه‌ین،هه‌تا 4 – 5 هه‌زار دۆلار بفرۆشرێت ، ساڵانه و ده‌سپێكی به‌هار ده‌ست ده‌كه‌ین به‌چاندنی شه‌تڵی تورشه سماق و بۆ ماوه‌ی سێ ساڵ ده‌گاته به‌رهه‌م ئه‌گه‌ر بێت و هیچ نه‌خۆشیەك لێینه‌دات ئه‌وه به سێ ساڵی به‌رهه‌می دەبێت.\nیاسین حه‌كیم ، جوتیارێكی تری خاوه‌ن سماقە به زاری كرمانجی ڕاگه‌یاند : له ناوچه‌كانی ئێمه چه‌ندین جۆری سماق هه‌یه گران به‌هاترین سماق سپیه سێ جۆر سماق له ناوچه‌كه‌دا هه‌یه ئه‌ویش سماقی سور و سپی و بالیكی جۆره‌كانی سماقی سپی و بالیكی پێش سماقی سور ده‌بێت بێته چنین به‌چه‌ند ڕۆژێك ئه‌گه‌رله‌كاتی خۆیدا نه‌یچنین ڕه‌نگیان سور ده‌بێت و نرخه‌كه‌ی خۆیان له ده‌ست ده‌ده‌ن ڕه‌نگ و تامی وه‌ك خۆی نامێنێته‌وه سماقی سپی له‌وشوێنه‌ی دێته چاندن جیاوازه ده‌بێت له‌ناوچه‌ی ساردتر بنێژرێت و دوربێت له‌ناوچه‌ی گه‌رم.\nفازل مسته‌فا ، به‌رێوه‌به‌ری كشتوكاڵی ئاكرێ به زاری كرمانجی ڕاگه‌یاند : له سنووری قه‌زای ئاكرێ رووبه‌ری 12 هه‌زار دوونه‌م ترشه سماق هه‌یه ، له‌و روووبه‌ره 11 هه‌زار دوونه‌م به‌رهه‌می هه‌یه ئه‌وه‌ی ماوه نوێیه و هێشتا به‌ری نه‌گرتووه . پێشبینی ده‌كرێت به‌رهه‌می ئه‌مساڵی ترشه سماق له ئاكرێ 3 هه‌زارو 470 تۆن به‌رهه‌می ترشه سماق بێت و ئه‌مساڵ نرخی باشه بۆ فرۆشتن


ناڕه‌زایه‌تیی كادری ده‌رمانی به‌شی خسووسی ته‌ورێز – کۆمەڵە\nناڕه‌زایه‌تیی كادری ده‌رمانی به‌شی خسووسی ته‌ورێز\nژماره‌یه‌ك له كادری ده‌رمانی به‌شی خسووسی ته‌ورێز، ڕۆژی دووشه‌ممه ٢٢ی به‌فرانبار، له ناڕه‌زایه‌تیی به پێڕانه‌گه‌یشتن به خواسته‌كانیان له به‌رامبه‌ر بینای ئۆستانداریی ئه‌مشاره، ده‌ستیاندایه كۆبوونه‌وه.\nله‌م پێوه‌نده‌دا ناڕازییان وێڕای ئاماژه به‌وه‌یكه زۆرترین ئه‌ركی به‌ره‌نگاربوونه‌وه له‌گه‌ڵ ویرووسی كۆرۆنا له‌سه‌ر شانی كادری ده‌رمانی و په‌ره‌ستارانه، ده‌ڵێن: كادری ده‌رمانی و په‌ره‌ستاران كه له سه‌ره‌تای ده‌ستپێكی نه‌خۆشی كۆرۆناوه له لایه‌ن ڕاگه‌یه‌نه‌ره‌كانه‌وه وه‌ك پێشمه‌رگه سپی پۆشه‌كان ناویان لێ ده‌بردرا، چه‌ندین مانگه حقووقه‌كانیان دواخراوه. ناڕازییان به‌وتنه‌وه‌ی چه‌ندین درووشمی ئێعتڕازیی، خوازیاری زیادكردنی ئاستی حقووقه‌كان و چاره‌سه‌ركردنی كێشه‌ی دواخرانی مۆتاڵباته‌كانیان و هه‌روه‌ها باشتربوونی بارودۆخی كاریان بوون.\nگیان له‌ده‌ستدان و برینداربوونی ٤ كرێكار له شاره‌كانی ئێران\nكۆبوونه‌وه‌ی په‌ره‌ستارانی نه‌خۆشخانه‌ی میلادی تاران


چەند رێنماییەکی گرنگ بۆ چارەسەری تێکچوونی هۆرمۆن لە ئافرەتاندا. | mamalle.com\nده‌ستپێكته‌ندروستیچەند رێنماییەکی گرنگ بۆ بەکارهێنانی پۆنیکا\nئامادەکردنی: ئیدریس ئەبوبەکر\nئەو خاتوونانەی کێشەی تێکچوونی هۆرمۆن و کیسی منداڵدان و هەوکردنیان هەیە لەکاتی بەکارهێنانی کەپسولی پۆنیکادا رەچاوی ئەم رێنماییانە بکەن تاوەکو باشتر وخێراتر لەو کێشانەی تووشیان بووە رزگاریان ببێت.\n١- پابەند بە خواردنی کەپسولەکە نیوکاتژمێر پێش نانی بەیانی و پێش نانی ئێوارە هەرجارەی یەک کەپسول، ئەگەر ئێوارە بیرت چوو ئەوا کاتژمێرێک پێش خەوتن بیخۆ.\n٢- لەشەکری سپی دووربکەوەرەوە.\n٣- بڕی پێویستی ئاو بخۆرەوە، ئەگەر رۆژانە یەک لیمۆ بەتوێکڵەوە بشۆیتەوە بەجوانی و دواتر وردی بکەیت و بیکەیتە نێو سوراحییەکی شووشەوە و لەنێو سەلاجەدا دابنرێ و رۆژانە لەو ئاو بخۆیەوە کارێی زۆۆر باشە بەتایبەت بۆ ئەو خاتوونانەی هەوکردنیان هەیە.\n٤- دوورکەوتنەوەی تەواو لە ساردی بەهەموو جۆرەکانییەوە.\n٥- دوورکەوتنەوە لە خواردنی خێرا.\n٦- دوورکەوتنەوە لەقرچاندنی رۆن بەتایبەت ئەو جۆرانەی ئێستا ناسراون بەزەیت.\n٧- رێکخستنەوەی کاتی خەوتن، پابەندبوون بەزووخەوتن و زوولەخەوهەستان، یەکێکە لەهۆکارە کاریگەرەکانی زاڵبوونی باشتر بەسەر تێکچوونی هۆرمۆن و کیسی منداڵان و زۆر نەخۆشی دیکەدا.\n٩- ئەگەر هەوکردنت هەیە ئەوا داوای تۆزی دڕک بکە کەتایبەتە بەکەمکردنەوە وپاشان نەمانی هەوکردن لە ئافرەتاندا، ئەویش تەنیا یەک کیسی لێ بەکاردەهێنرێ.\n١٠- هیچ کاڵایەک بەکارمەهێنە بۆ دابەزاندن یا زیادبوونی کێشت لەکاتێکدا تۆی خاتوون کێشەی هۆرمۆنت هەیە، بەڵکو زۆربوونی کێشت یەکێکە لەکاریگەرییە خراپەکانی تێکچوونی هۆرمۆن یا بوونی کیس لەئافرەتاندا، لەبری ئەوە هۆرمۆنت رێکبکەرەوە و ئەگەر کێشت زۆرە یا غودەت هەیە یا (چەوری سەر جگەرت هەیە کە زۆرجار دەبێتە هۆی گەورەبوونی ورگ) پێمان بڵێ.\n١١- ژەمەکانت بەرێک وپێکی بخۆ و لەکاتی خۆیدا، زۆرێک لەخانمان ژەمی بەیانیان واز لێهێناوە ئەوە کاریگەری دەبێت لەسەر قەڵەوبوون.\n١٢- ئەگەر هەوکردنی دامێنت هەیە ئەوا با جلی ژێرەوەت لۆکە بێت و هەفتانە لەئاوی گەرمدا بیکوڵێنە.\n١٣- بۆ زۆربوونی موو لەرووخسارت بەتایبەت چەناگەت یاخود بەشەکانی دیکەی جەستەت پەنا مەبە بەربەکارهێنانی لێزەر چونکە هەرکات هۆرمۆنت رێکبووەوە ئەو کاتە کێشەی زۆربوونی مووت نامێنێ.\n١٤- ئەگەر لەرووخسارت زیبکەی زۆر دروست بووە بەرگی سەرینەکەت لانی کەم هەفتەی ٢ جار بشۆرە و دەتوانی بەگوێرەی جۆری رووخسارت سابوونی تایبەت بەکاربهێنیت، بەگشتی بۆ رووخساری چەور سابوونی زەردەچەو گونجاوە و بۆ رووخساری وشک و هەستیار سابوونی دۆڤ گونجاوە و چەندین جۆری سابوونی سروشتیش لەسەر ماڵپەڕەکەمان بەردەستن.\n١٥- ئەگەر قژت دەرووتێتەوە ئەوا یەکێک لەهۆکارەکانی رووتانەوەی دەشێ تێکچوونی هۆرمۆنت بێت، بۆیە زۆر پێویست ناکات دوودڵ بیت لەو دۆخە.\n١٦ – خۆ دوورگرتن لەچایی رەش، دەکرێ چایی کەم رەنگ بخورێتەوە ئەویش نیو تا یەک کاتژمێر پاش نانخواردن، لەدوای نان خواردن و چایی خواردنی ئێوارە خۆت بەدووربگرە لە خواردن و میوەکان، چونکە باش هەرس نابن و زۆر جار دەبنە هۆی تێکچوونی هەرس یا قورسی لەهەرسکردنیاندا.\n١٧ – ئەگەر کەمخوێنیت ئەوا دەتوانن توو بە تازەیی یا تووی وشک، یا دۆشاوی تو دەتوانی سوودی لێوەربگرن یا شیرەتووت و حەرەمل کە لەماڵپەڕی مامەڵە بەردەستن داوا بکەن و کێشەی کەمخوێنیت نامێنێت.\n١٨- تکایە لەکاتی سووڕی مانگانەدا پۆنیکا بەکارمەهێنە و هیچ کاڵایەکی دیکەش بەکارمەهێنە.\nبەهیوای تەندروستیەکی باش بۆ هەمووان\n← گەر تەمبەڵیت و تاقەتی وەرزشت نییە، بەم ڕێگایانە کێشت دابەزێنە\nوه‌زیری ته‌ندروستی عێراق هه‌واڵێكی دڵخۆشكه‌ر له‌باره‌ی كۆرۆنا راده‌گه‌یه‌نێت →


حەسەن تەمیمی وەزیری تەندروستیی عیراق ئاشكرایكرد، رەزامەندی لەسەر چارەسەری روسی بۆ ڤایرۆسی كۆرۆنا دراوە و دەچێتە پرۆتۆكۆڵی چارەسەركردنی توشبوانەوە. تەئكیدیشدەكاتەوە كۆنترۆڵكردنی پەتاكە لە عیراق بەندە بە پابەندبونی هاووڵاتیانەوە بە رێنماییەكانەوە.\nعیراق لە پلەی 30یەمینی وڵاتانی جیهاندایە بۆ ژمارەی توشبوان بە ڤایرۆسی كۆرۆنا و كۆی گشتی گەیشتوەتە 58 هەزار و 354 حاڵەت. لەوبارەیەشەوە حەسەن تەمیمی وەزیری تەندروستی لەلێدوانێكی رۆژنامەوانیدا وتویەتی "دەرچونی وڵات لە بازنەی مەترسی پەتای كۆرۆنا بە پلەی سەرەكی پشت بە پابەندبونی هاووڵاتیان بە رێنماییە تەندروستیەكان و مانەوە لە ماڵەوە و كەرەنتینە دەبەستێت".\nوتیشی "عیراق پشت بەو پرۆتۆكۆڵە چارەسەرییە دەبەستێت، كە لە جیهاندا كاری پێدەكرێت و وەزارەت لەسەر ئەو دۆسیەیە كاردەكات و بەپێی گەشەسەندنە نوێیەكان ئەو پرۆتۆكۆڵی چارەسەرەش لە عیراقدا بەردەوام نوێ دەكرێتەوە، هەروەك گرێبەستی زۆر كراوە بۆ دابینكردنی دەرمان و چارەسەری ڤایرۆسەكە، كە لە جیهاندا پشتیان پێدەبەسترێت".\nسەبارەت بە چارەسەری روسی بۆ كۆرۆنا، كە ماوەیەكە باس دەكرێت، وەزیری تەندروستیی عیراق ئاشكرایكرد، چەند دەوڵەتێك رەزامەندییان لەسەر چارەسەری روسی داوە و بەكاریدەهێنن بۆ توشبوانی كۆرۆنا، كۆمپانیای گشتی بازاڕكردنی دەرمانی عیراقیش دیراسەی هەموو چارەسەرەكان و كاریگەرییەكانیان دەكات پێش ئەوەی هاوردەبكرێن، بەڵام لیژنە زانستی و راوێژكاریەكانی وەزارەت رەزامەندی داوە لەسەر چارەسەری روسی و دەخرێتە ناو پرۆتۆكۆڵی چارەسەرەوە.


بەکرێگیراوانی ڕێژیم لە شار و گوندەکانی کوردستاندا بە دوای پێشمەرگەدا دەگەڕێن\n11:50 - 12 خاکەلێوه 2721\nبەپێی هەواڵی گەیشتوو بە ماڵپەڕی "کوردستان میدیا"، لە ڕۆژانی سەرەتای ساڵی ١٤٠٠ی هەتاوییەوە، هێزێکی ١٥ کەسی لە بەکرێگیراوانی رێژیم، سەر بە سپای تێرۆریستی پاسداران بە سەر و چاوی داپۆشراوەوە و بە مەبەستی شوێنهەڵکردنی پێشمەرگەکانی کوردستان، لەناکاودا دەڕژێنە نێو گوندەکانی دەوروبەری شاری مەریوان.\nئەم ١٥ کەسە بە جلوبەرگی خاکی و بە چەکەکانی وەک تیربار، قەناسە و کڵاشەوە و لەناکاودا دەچنە نێو گوندەکان و بە دوای پێشمەرگەدا دەگەڕێن و هیچ کەس ئاگاداری ئەوە نییە کە لە کوێوە دێن و چۆن دەگەنە شوێنی مەبەستی خۆیان.\nبە وتەی هەواڵنێری "کوردستان میدیا"، ئەم کەسانە ساڵی رابردووش هەر ئەم مەئموورییەتەیان پێ ئەسپێردرابوو و هەتا کۆتایی هاوین بەردەوام سەردانی گوندەکانیان کردووە کە ئەمساڵیش خەریکی دووپاتکردنەوەی ئەم مەئموورییەتەن.


ئەو كچەی ڤاكسینە ڕوسییەكەی وەرگرتووە كچی پۆتنە؟\nپەروەردەیەک وادەى دابەشکردنى فۆرمى وانەبێژى راگەیاند\nپەرلەمانتارێک: بڕیارەکەى هاتوچۆ بۆ شەرعیەتدانە بە قاچاخچێتی\nتوشبوون بە کۆرۆنا لە هەرێم داکشا\nدەستپاکى عێراق ناوى ئەو بەرپرسانەى بڵاوکردەوە کە ئەستۆپاکى داراییان ئاشکرا کردووە\nڕاستی ڕوداوەكە چییە؟\n2020.08.13 - 15:50\nهاوكات لەگەڵ وتەكانی سەرۆكی ڕوسیا بۆ بەرهەمهێنانی یەكەم ڤاكسینی ڕوسی دژی كۆرۆنا، گرتەیەكی ڤیدیۆیی لەتۆڕە كۆمەڵایەتیەكان بڵاوبویەوە و تیایدا كچێك دەبینرێت کە ڤاکسین وەردەگرێت و وا بڵاوكرایەوە گوایە كچی ڤلادیمیر پۆتنی سەرۆكی ڕوسیایە، بەڵام ڕاستییەكی دیكەی لەبارەوە بڵاودەكرێتەوە.\nبەگوێرەى گرتە ڤیدیۆییەك كچێك کە لە بیستەکانى تەمەنیدایە دەردەكەوێت و ماسكێكی خۆپارێزی لەڤایرۆسی كۆرۆناى پۆشیوە و لەبەردەم پزیشكێکدا ڕاوەستاوە لەناو نەخۆشخانەدا و پزیشكەكەش هەوڵ دەدات بەڤاكسینەكە بیکوتێت.\nهەواڵەكە كە لەبەشە ئینگلیزییەكەی ڕوسیا تودەی لەڕۆژی 20ی مانگی تەمموزی ڕابردوو بڵاوكراوەتەوە، ڕونترین ڕاستی ئەو كچەی پیشانداوە كە لەڤیدیۆكەدا دەركەوتووە كە كچی ڤلادیمێر پۆتنی سەرۆكی ڕووسیا نیە کە ڕایگەیاندبوو ڤاكسینەكەی وەرگرتووە.\nبەگوێرەى ئاژانستی سپۆتینگی ڕوسی، هیچ سەرچاوەیەكی فەرمی یاخود هیچ كەناڵێكی میدیای ڕوسی، ئەوەی دڵنیا نەكردووەتەوە ئەو كچە، كچی سەرۆكی ڕوسیا بێت.\nهاوکات كەناڵی عەرەبیە بڵاوى کردەوە، ڕاستی ئەو كچە ئەوەیە یەكێكە لە خۆبەخشەكان بۆ تاقیكردنەوەی ڤاكسینە ڕوسیەكە، كاتێك كە دەردەكەوێت لەقۆناغی تاقیكردنەوەدا لەنەخۆشخانەی بۆردینگۆی سەربازی لەمۆسكۆ ڤاكسینەكە وەردەگرێت.\nئەو كچەی كە لە گرتە ڤیدیۆیەكەدا دەردەكەوێت لەتاقیكردنەوەی ڤاكسینەكەدا ناوی (ناتالیایە) و بەختەوەری خۆی بەو تاقیكردنەوەیە دەردەبڕێت و جەختیش لەسەر ئەوە دەكاتەوە خۆی بۆ ئەوە ئامادە دەكات ببێتە پزیشكی مێشك و دەمار.\nحکومەتى هەرێم ئەو 12 موچەیەى بڵاوکردەوە کە لە 13 مانگی ڕابردوودا دابەشیکردووە\n2020.08.26 - 13:06\nئەو یانەیە ئاشکرا بوو کە مێسی دڵی لایەتی و بەجێهێشتنی بەرشەلۆنەش دادگای تێکەوت\n2020.08.25 - 23:02\nپارتی: دەبێت بە یاسا سنور بۆ ئەو کەس و لایەنانە دابنرێت کە خۆیان دەخزێننە ناو خۆپیشاندانەکان\n2020.08.24 - 16:45\n2021.03.03 - 22:59\nبەشداریکردنی کچە ئەکتەرێکی فیلمە سێکسییەکان لە کلیپێکی ئێرانیدا هەرا دەنێتەوە\n2021.03.03 - 22:29\nوادەی شەپۆلێکی بارانبارین لە سەرجەم ناوچەکانی هەرێم


پۆلیسی ڕاپەڕین: ئەو كەسەی تەقەی لە ژنەكەی كرد دەستگیركرا - تۆڕی میدیایی خەڵک\nپۆلیسی ڕاپەڕین دەستگیركردنی ئەو كەسە ڕادەگەیەنێت كە بە چەكی دەمانچە تەقەی لە ژنەكەی كرد و پاشان ڕووبەڕووی پۆلیس بۆوە.\nبەپێی ڕاگەیەندراوێك كە لەلایەن بەڕێوەبەرایەتی پۆلیسی ڕاپەڕینەوە بڵاوكرایەوە”ئێوارەی دوێنێ ژنێك بەبرینداری گەیەندرایە نەخۆشخانەی گشتی ڕانیە كە شوێنەواری فیشەك بەجەستەیەوە هەیە و لە ئێستادا لە ژێر چاودێری پزیشكیدا بۆ چارەسەر لە نەخۆشخانە ماوەتەوە”.\nهەر لە ڕاگەیەندراوەكەدا هاتووە”ژنەكە بەناوی (س،س،م) تەمەن 35 ساڵ پیشەی ژنی ماڵە و دانیشتوی ڕانیەیە، بە وتەی خۆی لەلایەن هاوسەرەكەی لە بازاڕی شارەوانی لە ناحیەی چوارقوڕنە بە دەمانچە تەقەی لێكراوە و بەوهۆیەوە بریندار بووە و ڕووداوەكەش بەهۆی كێشەیەكی نێوان خۆیان ڕویداوە”.\nپۆلیسی ڕاپەڕین دەڵێت”مەلەفی لێكۆڵینەوە بۆ ڕووداوەكە كرایەوە، لەدوای بەدەستهێنانی بڕیاری دادوەریش بۆ دەستگیر كردنی تۆمەتبارەكە بەپێی مادەی 413 لە یاسای سزادانی عیراقی، نیوەڕۆی ئەمڕۆ لەلایەن مەفرەزەیەكی بنكەی پۆلیسی بیتوێن لە ناحیەی چوارقوڕنە دوای ڕووبەڕووبوونەوەی هێزەكانمان كەسەكە بە چەكی دەمانچە تەقەی لە هێزەكانمان كرد، دواتر توانرا لەلایەن هێزەكانمان دەستگیر بكرێت”.\n“تۆمەتبارەكە كە دەكاتە هاوسەری ژنەكە بەناوی (ا،م،س) تەمەن 30 ساڵ پیشەی كاسب بە بڕیاری دادوەر ڕاگیراوە. لێكۆڵینەوە دەستی پێكردووە و بەردەوامە”، ئەمەش لە ڕاگەیەندراوەكەی پۆلیسی ڕاپەڕیندا ئاماژەی پێكراوە.


كێشەی پاسۆردی قوتابییانی پۆلی 12 بەردەوامە\nژمارەیەكی زۆری قوتابییانی دەرچووی پۆلی 12ـی ئامادەیی، كێشەی پاسۆردی زانكۆلاینیان هەیە و وەزارەتی خوێندنی باڵاش ئاگەداریان دەكاتەوە كە سەردانی قوتابخانەكانیان بكەن.\nئەمڕۆ دووشەم 11ـی ئەیلوول/ سێپتێمبەر، لە ئاگەدارییەكی وەزارەتی خوێندنی باڵا و توێژینەوەی زانستی هاتووە، عەباس ئەكرەم گوتەبێژی وەزارەتی خوێندنی باڵا و توێژینەوەی زانستی، دەرچووانی قۆناغی 12ی ئامادەیی ئاگادار كردووەتەوە بە مەبەستی داواكاری پێشكەشكردن لە ڕێی (زانكۆلاین) بۆ وەرگرتن لە زانكۆ و پەیمانگە حكوومییەكان، پێوستە بۆ بەدەستهێنانی ناوی بەكارهێنەر و وشەی تێپەڕ (یوزەرنەیم و پاسوۆرد) سەردانی قوتابخانەكان بكەن, بە تایبەت ئەوانەی تا ئێستە بە ڕێی ئەلیكترۆنی ناوی بەكارهێنەر و وشەی تێپەڕیان وەرنەگرتووەتەوە.\nلە بەشێكی ئاگەدارییەكە هاتووە، بە نەگەیشتنی ناوی بەكارهێنەر و وشەی تێپەڕ بە بەشێك لە دەرچووان، لە ئاگەدارییەكە هاتووە هەر دەرچوویەكی قۆناغی 12ی ئامادەیی ئەگەر تا ئێستە ناوی بەكارهێنەر و وشەی تێپەڕی بەدەست نەگەیشتووە، دەتوانێت لەمڕۆوە سەردانی قوتابخانەكەی خۆی بكات تا ناوی بەكارهێنەر و وشەی تێپەڕ (یوزەرنەیم و پاسوۆرد) وەربگرێتەوە.\nلای خۆشیەوە توانا شاكر كە كاری پڕكردنەوەی فۆڕمی زانكۆلاینە لە شاری سلێمانی بۆ"وشە" دەڵێت، تەنیا سێ ڕۆژ ماوە بۆ پڕكردنەوەی فۆڕم، پێویستە وەزارەت وادەكە درێژ بكاتەوە، قوتابییەكی زۆر ئەو كێشەی هەیە و بەشی زۆریان دەبێت سەردانی بەڕێوەبەرایەتی پەروەردە بكەن لە ژووری ژمارە 19.


له‌بنی ده‌ریا…مرواریم دیت …. سه‌دیق سه‌عید رواندزی – Denegkan\nله‌بنی ده‌ریا…مرواریم دیت …. سه‌دیق سه‌عید رواندزی\nbyسدیق\tFebruary 20, 2013\tئەدەب\nله‌بنی ده‌ریا مرواری،ناونیشانی به‌رهه‌مێكی كاك(حوسێن مسته‌فا)یه،كه‌له‌و ماوانه‌ی رابردوودا،له‌لایه‌ن خانه‌ی چاپ‌وبڵاوكردنه‌وه‌ی سۆران، چاپ‌وبڵاوكراوه‌ته‌وه.ئه‌م به‌رهه‌مه,گه‌رچی نووسه‌ر ناونیشانی(ئه‌ندێشه)ی لێناوه،به‌و مانایه‌ی نێوه‌رۆكی په‌رتووكه‌كه به‌رهه‌م‌وڕه‌نگدانه‌وه‌ی خه‌یاڵ‌وفه‌نتازیا به‌رفراوه‌كانی هزری نووسه‌رن.وه‌لێ به‌بۆچوونی من,هه‌موو ده‌ربڕینه‌كانی نێو ئه‌و كتێبه، به‌رله‌وه‌ی ئه‌ندێشه بن،واقیعن.به‌رله‌وه‌ی ده‌ربڕینێكی زمانه‌وانی ئه‌ندێشه‌یی بن،سه‌ربورده‌و گێرانه‌وه‌وئاماژه كردنێكی ژیانه,به‌مانا ئه‌نتۆلۆژیه‌كه‌ی,له چوارچێوه‌ی زمانێكی ئه‌ده‌بیانه‌و كوردیانه‌ی پاراو,گه‌رچی له‌هه‌ندێ شوێندا،وشه‌ی عه‌ره‌بی ده‌بینین،كه‌به‌بۆچوونی من پێویستی نه‌ده‌كرد. به‌تایبه‌تیش كه ده‌زانین نووسه‌ر له كتێبه‌كه‌یدا, چ كوردیه‌كی پاراوی په‌یره‌و كردوه.ئه‌م شێوازه له نووسین,كه مه‌به‌ست تیایدا گوزارشتكردنه‌له ژیان‌ومرۆڤ‌ودیارده‌كانی ده‌وروبه‌رمان,شێوازێكی گرنگ‌وباوه له نێو دنیای نووسیندا.هه‌ڵبه‌ته باو به‌و مانایه نا،هه‌موو كه‌سێك توانای نووسینی ئه‌و حیكمه‌تانه‌ی هه‌بێت.به پێچه‌وانه‌وه، به‌ڵكو به‌و مانایه‌ی كه گرنگی‌وخوێنه‌ری تایبه‌تی خۆی هه‌یه.بۆ نموونه:نووسینه‌كانی(ئۆشۆ)و(دیل كارنگی)و چه‌ندان ناوداری دیكه‌ی دنیا,له سه‌ر ئاستی جیهاندا زۆرترین خوێنه‌ریان هه‌یه.له كاتێكدا ئه‌مانه, نه رۆماننووس‌و نه چیرۆكنووسیشن.وه‌لێ چونكه ستایلێكی تایبه‌تی خۆیان هه‌یه له نووسین,به‌و هۆیه‌وه خوێنه‌ری تایبه‌تی خۆشیان هه‌یه.ئه‌وان له ڕێی ده‌ربڕینی زمانه‌وانی كورته‌وه,زۆرترین مانا ده‌گه‌یه‌نن. بێگومان ئه‌و شێوازه له نووسین چڕكردنه‌وه‌و قوڵكردنه‌وه‌ی زمانه‌بۆ ئاستێك، كه به كه‌مترین گوزارشت‌و ئاماژه مه‌به سته‌كان بگه‌یه‌نێت.له‌وكتێبه‌دا,به چه‌ند ده‌ربڕێنێكی زمانه‌وانی كورت‌وساكار,نووسه‌ر قوڵترین مانا ده‌گه‌یه‌نێت.هیچ خوێنه‌رێك نییه له كاتی خوێنه‌وه‌ی ئه‌م كتێبه‌دا,له واتاو مانای ئه‌و ده‌ربڕینانه نه‌گات.بگره هه‌ندێكمان هه‌مان ئه‌و شتانه‌مان بینیوه‌و به خه‌یاڵیش داهاتوه.وه‌لێ پرسیاره گرنگه‌كه ئه‌وه‌یه، كامه‌مان ده‌توانێت,وه‌ك نووسه‌ر گوزارشتیان لێبكات؟ یاخود ئاماژه‌یان پێبدات؟ ئه‌مه‌یه جیاوازیه‌كه.بۆیه ئێمه كاتێ ده‌ڵێین ئه‌و شێوازه له نووسین باوه، مه‌به ستمان ئه‌وه‌نیه,هه‌موومان بتوانین به‌و شێوه‌یه بنووسین.به پێچه‌وانه‌وه,به‌ڵكو ئه‌مه ڕامان‌وقوڵبوونه‌وه‌وبگره جۆرێكه له زمانزانیش.ئه‌مه له لایه‌ك له لایه‌كی تره‌وه,كتێبی ئه‌ندێشه‌كان,هه‌ر ته‌نیا گوزارشت له خه‌یاڵ‌وبیركردنه‌وه‌و ڕامانی نووسه‌ره‌كه‌ی ناكات,بۆ ژیان‌و ده‌وروبه‌ر.به پێچه‌وانه‌وه به‌ڵكو گوزارشت له ژیانی هه‌موومان ده‌كات,به‌وانه‌ی كتێبه‌كه‌یان خوێندۆته‌وه‌و،ته‌نانه‌ت ئه‌وانه‌شی كه نه‌یان خوێندۆته‌وه.هه‌ڵه‌یه ئه‌گه‌ر پێمان وابێت,ئه‌وه‌ی نووسه‌ر له‌و كتێبه‌دا باسی كردوه, خستنه سه‌ر كاغه‌زی ئه‌ندێشه‌كانی خۆیه‌تی.چونكه ئه‌و گوزارشت له حیكمه‌ته شاراوو قوڵه‌كانی ژیانی هه‌موومان ده‌كات.واته ئه‌وه‌ی چه‌قی سه‌ره‌كییه له كتێبه‌كه‌دا,مرۆڤ خۆیه‌تی.هه‌ربۆیه‌شه هه‌موو ئاماژه‌و گوتاره كانی نووسه‌ر له‌و كتێبه‌دا ئاراسته‌ی مرۆڤه‌كانه،كه ئه‌ویش خوێنه‌رانن به تایبه‌تی. لێره‌وه‌ش كاتێ خوێنه‌ر به‌وردی كتێبه‌كه ده‌خوێنێته‌وه‌و سه‌رنج له ده‌ربڕینه‌كانی ده‌دات,واهه‌ست ده‌كات،ئه‌وه ئه‌و خۆیه‌تی كاره‌كته‌ری نێو كتێبه‌كه,نه‌ك نووسه‌ر.به‌ومانایه‌ی هه‌موو ده‌ربڕینه‌كان, ته‌رجه‌مه‌ی ژیانی ئه‌و ده‌بن.بۆیه نابێ پێمان وابێت.ئه‌و په‌ندو ده‌ڕبرینانه‌ی نووسه‌ر له كتێبه‌كه‌یدا ئاماژه‌ی پێداون,هه‌رته‌نیا ئه‌ندێشه فراوان‌وقوڵه‌كانی نووسه‌رن‌و ڕه‌نگدانه‌وه‌ی بیركردنه‌وه‌ی ئه‌ون. ئه‌ی دوای ئه‌مه؟ ئه‌ی ئه‌و مه‌به‌ست‌و ئامانجانه‌ی نووسه‌ر ده‌یه‌وێت,له‌دووتوێی كتێبه‌كه‌یدا بیگه‌یه‌نێت؟ كه‌هه‌ر ئه‌مه‌شه مه‌به‌ستی سه‌ره‌كی نووسه‌ر له نووسینه‌وه‌ی ئه‌ندێشه‌كانی.به‌ده‌ڕبرینێكی تر،نووسینه‌وه‌ی ئه‌ندێشه‌كان، نووسینه‌وه‌ی ئه‌زموونه تایبه‌تیه‌كانی ژیانی هه‌موومانه,به كۆی جیاوازیه‌كانمانه‌وه.ڕاسته نووسه‌ر گوزارشتی لێكردوون‌و ئاماژه‌ی پێداون، وه‌لێ له‌وه گرنگتر خوێنه‌وه‌و رێنوێنیكردنی ئه‌و ئه‌ندێشانه‌یه، له ژیانی هه‌موومان. واته په‌یوه‌ندی ئێمه به ئه‌ندێشه‌كانی نووسه‌ره‌وه،له‌وێوه كۆتایی نایه‌ت، كه ته‌واو ده‌بین له خوێنه‌وه‌یان، وه‌ك خوێنه‌وه‌ی هه‌ر كتێبێكی دیكه‌ی ئاسایی.بگره په‌یوه‌ندی خوێنه‌ر به كتێبه‌كه‌وه,لێره‌وه ده‌ستپێده‌كات,كه له خوێنه‌وه‌ی ده‌بێته‌وه.چونكه دواجار ده‌ربڕینه‌كانی نێو كتێبه‌كه،ده‌بنه مانفێستێك،بۆ چۆنیه‌تی‌وشێوه‌ی ژیانی مرۆڤه‌كان.یاخود هه‌ڵوه‌سته‌كردنی له ئاست دیارده‌كانی بوون‌وژیاندا،هه‌روه‌ها له شێوازی مامه‌ڵه‌كردنیان…\nله‌ڕاستیدا،گرنگترین ئاماژه بۆ من وه‌ك خوێنه‌رێك له دووتوێی كتێبه‌كه‌دا،ئه‌و په‌یامه كۆمه‌ڵایه‌تیه‌یه,كه له ناوه‌ڕۆكی ده‌ڕبرینه‌كاندایه.په‌یامێك،كه مرۆڤه‌كان فێری،خۆشه‌ویستی،خاكیبوون،لێبورده‌یی،خۆبه‌زلنه‌زانین،ڕێزگرتن،گه‌ران به‌دوای زانست‌وزانیاریدا,ژیاندۆستی‌ومرۆڤدۆستی،میهره‌بانی,متمانه‌و بڕوا به‌خۆبوون،شكۆی به‌رزی ژیان، له‌یه‌كتر گه‌یشتن ،ده‌كات.ئه‌و په‌یامه كۆمه‌ڵایه‌تیه,گرنگه تاكو له په‌راوێزیه‌وه،مرۆڤ هه‌ڵوه‌سته له ئاست ژیان‌ودیارده‌كانی ده‌وروبه‌ری بكات. ئه‌و گوتاره كۆمه‌ڵایه‌تیه،ئه‌گه‌ر به‌شێكی په‌یوه‌ست بێ،به ئه‌زموونی تایبه‌تیانه‌ی ژیانی نووسه‌ره‌وه،به‌و پێیه‌ی نه‌هامه‌تی‌وچه‌رمه‌سه‌ری‌وسه‌ختی زۆری له ژیان بینیوه، ، ئه‌وا به‌بۆچوونی من به‌شێكی سه‌ره‌كی ئه‌و په‌یامه كۆمه‌ڵایه‌تیه‌له ژێر كاریگه‌ریه‌تی بروا بوونی نووسه‌ربه ئایین‌وبنه‌ما ئایینه‌كانه‌وه هه‌یه.كاتێكیش به شێكی زۆری ئه‌و ئه‌ندێشانه ده‌خوێنینه‌وه،باشتر ئه‌و ڕاستیه‌مان به‌ر چاو ده‌كه‌وێت.كه كاریگه‌ریه‌تی ئایین له سه‌ر هزرو ڕوانینی نووسه‌ر، له چ ئاستێكدایه.بۆنموونه:نووسه‌ر له چه‌ند ده‌ربڕینی نێو كتێبه‌كه‌یدا,باسی ژیانی دونیا ده‌كات‌و مه‌به ستیه‌تی,ئه‌و په‌یامه بگه‌یه‌نێته مرۆڤه‌كان,كه ژیانی دونیا جگه له ژیانێكی كورت‌وراگوزه‌ر هیچی تر نییه بۆ مرۆڤه‌كان،ژیانه‌كه‌ی تری ئه‌و دیو دونیا گرنگه. له بنه‌ڕه‌تدا ئه‌و بروایه‌ی نووسه‌ر بۆ ژیانی كاتی دونیا‌وهه‌وڵدان بۆ نه‌خشاندنی له هزری خوێنه‌راندا,په‌یوه‌سته به كاریگه‌ریبوونی نووسه‌ر به ئایینه‌وه.چونكه په‌روه‌ردیگار له چه‌ندین شوێنی قورئانی پیرۆزدا،وه‌سفی ژیانی دونیا به گاڵته‌و كاتی ده‌كات.كه‌واته مرۆڤ ناتوانێت ئه‌و بروایه لای خۆی دروست بكات كه ژیانی دونیا،به به‌راورد له گه‌ڵ ژیانی ئاخیره‌ت هیچ نییه،ئه‌گه‌ر تاسه‌ر ئێسقان كه‌سێكی بروادارو موسڵمان نه‌بێت.ئه‌وه ئه‌و مرۆڤانه‌ن،كه ژیانی دونیایان به‌لاوه بێ نرخه،كه خۆیان بۆ ژیانی ئاخیره‌ت یه‌كلاییكردۆته‌وه.یاخود ئایین فێری بێ فیزی‌و ساده‌یی‌و لێبورده‌یی‌و ره‌حم‌و به‌زه‌ییمان ده‌كات.نووسه‌ریش له كتێبه‌كه‌یدا،له چه‌ندین شوێن مرۆڤ له‌و دیارده كۆمه‌ڵایه‌تیه‌به ئاگا دێنێته‌وه.كه‌واته په یامی سه‌ره‌كی كتێبه‌كه،هوشیاركردنه‌وه‌ی مرۆڤه‌كانه،بۆ ژیانێكی جوانتر‌وپاكتر‌و ڕاسته قینه‌تر.به‌تایبه‌تیش له سه‌رده‌مێكدا،كه تادێت ژیانی مرۆڤه‌كان به هه‌ر هۆیه‌كه‌وه بێت،بێ به ها ده‌بێت. لایه‌نێكی دیكه‌ی كتێبه‌كه كه جێگه‌ی سه‌رنج‌وهه‌ڵوه‌سته له سه‌ركردنه،ئه‌و زمانه كوردییه په‌تی‌و پاراوه‌یه،كه نووسه‌ر كتێبه‌كه‌ی پێ نووسیوه.به‌ڕاده‌یه‌ك كه ده‌یخوێنینه‌وه،ڕه‌سه‌نایه‌تی و په‌تی بوونی زمانی كوردیمان دێته به‌ر چاوه.به‌و مانایه‌ی زمانێكی بێ گرێوگۆل‌وكورده‌واریانه‌ی له كتێبه‌كه‌یدا په‌یره‌و كردوه.وه‌لێ به بۆچوونی من وه‌ك خوێنه‌رێك، له هه‌ندێك ده‌ربڕیندا،ده‌بوو نووسه‌ر هه‌ڵوه‌سته‌ی زیاتری بكردایه، به‌مه‌به‌ستی گه‌یاندنی زیاتری په‌یام‌ومانای ئه‌ندێشه‌كانی. كه لێره‌دا ئاماژه به هه‌ندێكیان ده‌كه‌ین.بۆنموونه:_\n*له ڵاپه‌ره(31) نووسیویه‌تی(دیتی پاشه‌ڵی چه‌وره).له كاتێكدا له رووی ماناوه شیاوتربوو بنووسێت(پاشه‌ڵی پیسه) .چونكه كورده‌واری خۆشمان هه‌روا ده‌ڵێت.\n*له‌ڵاپه‌ره(32) نووسیویه‌تی(په‌یمان وردوخاش ده‌كه‌ی).له كاتێكدا(شكان)به‌سبوو.\n*له‌ڵاپه‌ره(41)نووسیویه‌تی(زه‌وی له ئاسماندا ده‌پشكنی).به بۆچوونی من له رووی رێزمانیه‌وه،جوانتر بووبنووسێت(له ئاسماندا زه‌وی ده‌پشكنی).\n*له ڵاپه‌ره(67) نووسیویه‌تی(دوایین گوله‌ی نێو سێره‌ی تفه‌نگی جه‌نگاوه‌ر).ده‌كرا بنووسێت،دوایین گوله‌ی نێو لوله‌ی تفه‌نگی جه‌نگاوه‌ر.\n*له‌ڵاپه‌ره(68)نووسیویه‌تی(ئه‌وه‌ی له‌زاری قه‌ڵه‌م ده‌ڕژێ). گونجاوتر بوو،بینووسیبا(نوكی قه‌ڵه‌م).\n*له‌ڵاپه‌ره(91) نووسیویه‌تی(چركه‌وتڕپه‌ی دڵ‌وكاتژمێر).گونجاوتر ده‌بوو ئه‌گه‌ربنووسێت(چركه‌و تڕپه‌ی كاتژمێر‌ودڵ)،یانیش(تڕپه‌و چركه‌ی دڵ‌وكاتژمێر).\n*له‌ڵاپه‌ره(93)نووسیویه‌تی(هه‌ر له‌موسا هه‌تا عیسا،هه‌رله ئاده‌م هه‌تا خاته‌م).به بۆچوونی من شیاوتر بوو،ئاده‌م به‌ر له عیسا‌وموسا(سلاوی خوایان لێبێت) بهاتایه.چونكه حه‌زره‌تی ئاده‌م، یه‌كه‌م مرۆڤ‌ویه‌كه‌م په‌یایمبه‌ریشه، كه په‌روه‌ردیگار خه‌ڵقی كردوه.هه‌م له ڕووی مێژوویی,هه‌میش له ڕووی ماناوه،جوانتر مه‌به سته‌كه‌ی ده‌پێكا. ئه‌گه‌ر به وشێوه‌یه گوزارشتی لێكردبان.\n*له‌ڵاپه‌ره(63) نووسیویه‌تی( به‌فری سپی‌وگژوگیای سه‌وز).هه‌ردوو سیفه‌تی ڕه‌نگی(سپی‌وسه‌وز) له‌ودوو ده‌ربڕینه‌دا،زیاده‌ن.چونكه به‌فر له سرووشته‌وه سپیه‌و،گژوگیاش سه‌وز.ئیتر پێویست ناكات. ئه‌گه‌ر ئێمه بمانه‌وێت، وه‌سفی شتێك بكه‌ین له‌ڕووی سپێتییه‌وه،ده‌ڵێین( ده‌تووت به‌فره).به‌هه‌مان شێوه‌ش گژوگیا هه‌میشه سه‌وزه.ئه‌گه‌ر ڕه‌نگه‌كه‌ی بگۆرێت بۆ زه‌رد،پێ ناڵێین گژوگیا، به‌ڵكو ده‌ڵێین(پووش‌وپه‌ڵاش)..\n*له‌ڵاپه‌ره(140)نووسیویه‌تی( عه‌قڵی سه‌ر).وشه‌ی سه‌ر پێویست ناكات.چونكه ئه‌قڵ هه‌ر ته‌نیا له سه‌ردایه،خۆ له هیچ شوێنێكی دیكه ئه‌قڵ نییه، تاكو به مه‌به ستی لێك جیا كردنه‌وه‌یان به‌و شێوه‌یه بنووسین.\n*له‌ڵاپه‌ره(64) نووسیویه‌تی(وه‌ك ئه‌ستێره‌كان هه‌ر گا تاو ده‌ركه‌وت ئه‌وان فه‌نا ده‌بن‌و ده‌توێنه‌وه). بۆ ئه‌م ڕسته‌یه ته‌نیا وشه‌ی فه‌نابوون به سبوو بۆ گه‌یاندنی ماناو مه‌به‌ستی ده‌ڕبرینه‌كه.چونكه ئه‌ستێره‌كان به‌رۆژ ونده‌بن‌وبه شه‌و ده‌رده‌كه‌ونه‌وه.\n*له‌ڵاپه‌ره(102)نووسیویه‌تی(ده‌شته‌ی عه‌ر عه‌ر).شیاوتربوو,له بڕی ده‌شت،بیابان بنووسێت.چونكه ده‌شت‌وبیابان له‌ڕووی جوگرافی‌وسرووشتی‌وتۆپۆگرافیه‌وه، جیان له یه‌كتری.ده‌شت سرووشتێكی ساوێنی هه‌یه، به پێچه‌وانه‌وه بیابان ئاووهه‌وایه‌كی گه‌رم‌وسرووشتێكی وشك‌وبریشكی هه‌یه.وێرای ئه‌مه‌ش ناوی عه‌رعه‌ر له فه‌رهه‌نگی زمانه‌وانی ئێمه‌دا، هه‌ر به‌بیابان ناسراوه..له‌درێژه‌ی هه‌مان ئه‌و رسته‌یه‌دا,وشه‌ی زینده‌به‌چاڵ جوانتر بوو له زینده به‌گۆر.\n*نووسه‌رله لاپه‌ره(68) نووسیویه‌تی(ئه‌وه‌ی له زاری قه‌له‌م ده‌رژێ پێشتر به پرتاوبه‌دڵ داهاتووه).به‌بۆچوونی خۆم وه‌ك خوێنه‌رێك,ئه‌وه‌ی له‌نوكی قه‌ڵه‌م ده‌ڕژێت، به‌رهه‌می ئه‌قڵ‌وبیركردنه‌وه‌یه،نه‌ك دڵ.هه‌موو ئه‌و شتانه‌ی قه‌ڵه‌م ده‌یانووسێت،به خێرایی سه‌ره‌تا وه‌ك بیرۆكه،به مێشك دادێن،دواتر قه‌ڵه‌م پاكنووس‌وجواننووسیان ده‌كات.\n*له‌ڵاپه‌ره(27)نووسیویه‌تی(نه‌جه‌ژنم هه‌یه ،نه‌تێنووه‌تیه‌كه‌ورۆژوم ده‌شكێنم).به‌بۆچوونی من له‌رووی ماناوه جوانتر ده‌بوو،گه‌ر بیوتبا(نه‌رۆژوتێنوه‌تیه‌كه‌م ده‌شكێنم‌و نه‌جه‌ژنم هه‌یه) چونكه جه‌ژن دانایه‌ت،ئه‌گه‌ر كۆتایی به‌ڕێوره‌سمی رۆژوگرتن نێت.\n*له‌ڵاپه‌ره(123)نووسیویه‌تی(حه‌وت ئاسمان به‌ره‌و ژوور).وشه‌ی به‌ره‌و ژوور له‌و ڕسته‌یه‌دا پێویست ناكات.چونكه ئاسمان به ته‌نیا ده‌لاله‌تی,به‌رزی,ژوور، سه‌ره‌وه ده‌گه‌یه نێت..\nبێگومان چونكه نووسه‌ر،ڕه‌چاوی ریتم‌ومۆزیك‌وقافییه‌ی ئه‌ندێشه‌كانی كردوه،ئیدی ئه‌مه وایكردوه،ئاستی مانایی‌و زمانه‌وانی ڕِسته‌كان،جۆره له‌نگییه‌كی تێبكه‌وێت،یاخود درێژ دادڕببن.له كاتێكدا به بۆچوونی من وه‌ك خوێنه‌رێك، له ئه‌ندێشه‌كانی نووسه‌ردا، نه‌ریتم گرنگه، نه‌كێش‌وسه‌رواونه چێژیش.به‌ڵكو له سه‌رووی هه‌موو ئه‌مانه‌وه،ماناو په‌یامی ئه‌ندێشه‌كان بۆ خوێنه‌ر گرنگه. كه له په‌یامه‌كه گه‌یشتین،ئیدی لایه‌نه‌كانی دیكه‌ی كتێبه‌كه، به ئاسانی درك پێده‌كه‌ین.كه هه‌ر ده‌بێ له‌و كڵاوه‌رۆژنه‌ش ئه‌و كتێبه بخوێنینه‌وه.چونكه ئه‌مانه شیعرنین،ئه‌گه‌رچی زۆربه‌شیان فۆرمێكی شیعریانه‌یان به‌به‌ردا كراوه.لایه‌نێكی دیكه‌ی كتێبه‌كه‌ش،كه گرنگی تایبه‌تی خۆی هه‌یه، ئه‌و فه‌رهه‌نگه زمانه‌وانیه‌یه،كه نووسه‌ر له به‌شی كۆتایی به‌رهه‌مه‌كه‌ی، بۆ وشه‌كان دایناوه.وه‌لێ خۆزگه قوڵتر‌وزیاتر مانای وشه‌كانی راڤه ده‌كرد.چونكه مانای به شێك له‌وشه‌كان،هه‌ر ته‌نها له‌ومانایانه‌دا قه‌تیس نابن كه نووسه‌ر ئاماژه‌ی پێداون.به پێچه‌وانه‌وه،به‌لكو به‌شێك له‌م وشانه مانای تریش ده‌گه‌یه‌نن.بۆنموونه (گوشاد) به‌مانای(دڵخۆشیش)دێت.یاخود(گاگۆلكێ) به مانای(په‌تێ/تاتی/پێوره)ش دێت.یاخود وشه‌ی(ئۆقره) به مانای(هه‌دادانیش)دێت. بۆیه ده‌كرا نووسه‌ر، له فه‌رهه‌نگه‌كه‌دا، قوڵتر‌وزۆرتر ماناكانی ده‌رخستبا.تاكو پێویست نه‌كات، خوێنه‌ران بۆماناكانی دیكه‌ی هه‌مان وشه، بچنه‌وه سه‌ر فه‌رهه‌نگێكی تر. له‌كۆتاییدا ئه‌م سه‌رنجانه‌ی ئێمه‌ی خوێنه‌ر،هێنده‌ی به‌شێكه له پرۆسه‌ی ده‌وڵه‌مه‌ندكردنی كتێبه‌كه،هێنده ناچنه خانه‌ی ره‌خنه گرتنه‌وه.به تایبه‌تیش كه مرواریه‌كان, دیاربن یاخود نا,كپ كه‌وتبن یاخود نا،له قوڵایی ده‌ریا دابن،یان كه‌نار،دواجار ئه‌وان مروارینه‌و به‌هاو سه‌نگی خۆیان هه‌ر هه‌یه…..\n*ئه‌م بابه‌ته له‌ژماره(28)ی رۆژی 4/2/2013هه‌فته‌نامه‌ی(نسێی)ئه‌ده‌بی بڵاوكراوه‌ته‌وه….\nPrevious یا سەبوور … مەدیحە سۆفی\nNext خاندنه‌ك بو شعرا (ئه‌و زه‌لامێ.. به‌ری دوو ده‌قیقا ل ئیشكێ زڤری)


پارێزگای سنە/ زیاتر لە ١٥٠ کرێکار لە ٤ مانگی سەرەتای ئەمساڵدا بریندار بوونه\n11:43 - 17 خەرمانان 2721\nبەڕێوەبەریی پزیشکیی یاسایی پارێزگای سنە ڕایگەیاندووە؛ لە سەرەتای ٤ مانگی ئەمساڵدا، لەو پارێزگایە، ١٥٩ کرێکار تووشی ڕووداوی کار بوونه.\n"بێهتاش خانی‌ئاباد" وتوویەتی: "بەپێی ئامارەکانی ناوەندیی پزیشکیی یاسایی لە ئاستی پارێزگای سنە، لە کۆی برینداربووانی کار سەرجەم ١٥٩ کرێکار بریندار بوون کە لەو ڕێژەیە ١٥٦ کەسیان پیاو و ٣ کەسیان ژنن".\nئەو بەرپرسە حکوومەتییە هەروەها ئاماژەی بە خنکانی هاووڵاتییان لە ئاودا کردووە و ڕایگەیاند: "لە چوار مانگی سەرەتای ئەمساڵدا، سەرجەم ٧ کەس بەهۆی ناشارەزایی لە مەلەکردن لە ئاودا خنکاون، کە لەو ڕێژە ژنێک بەرچاو دەکەوێت".\nڕووداوی کار پاش ڕووداوی هاتوچۆ دووهەمین هۆکاری مردن لە ئێران بە ئەژمار دێت و سەرەڕای کەمئەندامبوون و برینداربوونی کرێکاران بەهۆی ڕووداوی کار، خەسارێکی بەرچاو بە سەرچاوەی مرۆیی و تکنیکیی و ئابوورییەکانی وڵات دەگەیەنێ.


٦ دەستکەوتی نوێی هێزی زەوینی ئەرتەشی ئێران ڕوونوێنی کرا - Mehr News Agency\nAP ١٤٠١ پووشپەڕ ١٤\nAP ١٣٩٨ گوڵان ٢ ١١:٠٥\nNews Code 26143\n٦ دەستکەوتی نوێی هێزی زەوینی ئەرتەشی ئێران ڕوونوێنی کرا\n٦ دەستکەوتی نوێی هێزی زەوینی ئەرتەش بە ئامادە بوونی جێگری فەرماندەی هێزی زەوینی ئەرتەش ڕوونوێنی کرا.\nبە ڕاپۆرتی ئاژانسی هەواڵی مێهر، ٦ دەستکەوتی نوێی هێزی زەوینی ئەرتەشی ئێران بە ئامادە بوونی سەرتیپ نەوزەر نێعمەتی فەرماندەی هێزی زەوینی ئەرتەش لە ڕێکخراوی لێکۆڵینەوە و جیهادی خۆبەرێوەبەری هێزی زەوینی ئەرتەش ڕوونوێنی کرا.\nبەم پێیە، مولتی ڕوتەر بۆمب هاوێژی زیرەک، باڵندەی ڕاوچی تورپران، پادی زیرەکی زەوینی، ئامێری ئەتۆمی پلاسما، سیستەمی هۆشداری دەری تیشکی ، سیستەمی هۆشداری دەری تیشکی لە سەر ئۆتۆمبیل، لە ئەو دەستکەوتانە بوون کە لە لایەن ڕێکخراوی لێکۆڵینەوە و جیهادی خۆبەڕێوەبەری هێزی زەوینی ئەرتەشەوە ڕوونوێنی کران.\nتایبەتمەندی دەستکەوتە ڕوونوێنی کراوەکان بە شێوەی خوارەوەیە:\nباڵندەی ڕاوچی تورپران: ئەو باڵندە بە مەبەستی ڕاوی فڕۆکە بێ فڕۆکەوانەکانی هێرشبەری دارێژراون. ئەو باڵندە بە دوو لانچری هاویشتنی تۆڕ بە مەودای ٢٠ مەتر تەیار کراوە. ڕووبەری تۆڕە هاوێژراوەکان ١٢ مەتری دوجایە کە توانای گواستنەوەی فڕۆکەی بێ فڕۆکەوان تا کێشی ٢ کیلۆگرام دەبێت.\nپادی زیرەکی زەوینی: ئەو پادە توانای دۆزینوەی مرۆڤ لە ١٥ مەتری و ئۆتۆمبیلی لە ٥٠ مەترییەوە هەیە و بە سیستەمی ناسینەوەی دۆست لە دوژمن تەیار کراوە. ئەو ئەو پادە بە یەک جار شارژ کردنەوە بۆ ماوەی سێ مانگ کار دەکات.\nئامێری ئەتۆمی پلاسما: ئەو ئامێرە توانای دەرخستنی تەواوی شتە سووک و قورسەکان بە تەنانەت بە حاڵەتی ئاوەکی و گازی هەیە و لە سەر فڕۆکەی بێ فڕۆکەوان، کواد کۆپتەر، ئۆتۆمبیل و ئامێرە سەربازییەکان بۆ نموونە هەڵگرتن دادەمەزرێت.\nسیستەمی هۆشداریی دەری تیشکی: سیستەمێکی خۆ پارێزەری ئاشکراکەری سیستەمی ڕێوێنی کراوی لەیزێرییە کە تا ١٥ کیلۆمەتر دەپێوێت. ئەو سیستەمە کە بە سێ هەست پێکەری ڕێنوێنی کراو تەیار کراوە لە کەمتر لە یەک خولەک دەکەوێتە کار و بە شێوەی هۆشداریی، دەنگی و داگیرسانی گڵۆپ هۆشداریی دەدات.\nمۆڵتی ڕۆتری بۆمب هاوێژی زیرەک: ئەو دەستکەوتە وەکوو سەکۆیەکی جووڵەری ئاسمانی بە مەبەستی دامەراندنی جیهازاتی ئاسمانی بنەڕەتییە کە بە لانچەری هەشت دانەیی تەیار کراوە و تا ٣٠ خولەک دەتوانێت بفڕێت. مەودای پیوانی ئەو باڵندە ٥ کیلۆمەترە و ئەگەری فڕینی هەیە لە کاتی هەڵکردنی با تا ٣٠ کیلۆمەتر لە کاتژمێردا و دەتوانێت ٨ کیلۆگرام بار ببات لە گەڵ خۆی.\nسیستەمی هۆشداریی دەری تیشکی لە سەر ئۆتۆمبیل: ئەو سیستەمەش وەکوو سیستەمی هۆشداریی دەری لەیزێری پیشووە کە دەتوانێت لە سەر هەموو جۆرەکانی ئۆتۆمبیلی سەربازی دامەزرێت.\nفڕۆکەی بێ فڕۆکەوان\nكۆڕبه‌ندی بازرگانی – ته‌كنۆلۆژیای ئێران و هه‌رێمی كوردستانی بەڕێوەچوو\nزانیاری نوێ لەبارەی ڕێگەنەدان بە نیشتنەوەی فرۆکەیەکی ئێرانی لە هەولێر\nئێران بۆ گفتوگۆ لە گەڵ دەوڵەتی عەرەبستان بە تەواوەتی ئامادەیە\nمەسعود بارزانی دەڵێت پۆستی سەرۆک کۆماریی عێراق مافی پارتیە\nبوونی هێزەکانی تورکیا لە هەرێمی کوردستان داگیرکارییە\nڕەنگە کورد دووبارە دوو کاندیدی بۆ پۆستی سەرۆک کۆماریی عێراق هەبێت\nسەفەری فەرماندەی گشتیی هێزی چەکداری ئێران بۆ کوردستان\nباڵەخانەی نەخۆشخانەی هێزی زەوینی ئەرتەش لە سنە کرایەوە\nسەردانی سەردار باقری لە تیپی 328 ی هێزی هێرشبەری مەریوان\nپیاوێکی 53 ساڵانی قوروەیی گیانی بە چەند نەخۆش بەخشی\nپاشهاتی نگریسی جەنایەتێکی مرۆڤی / زامی بۆردومانی کیمیایی سەردەشت ساڕێژ نابێت\nپیشەی وزەی هەرێمی کوردستان بەرەوڕووی هەڕەشەی جیدی بووەتەوە\nترامپ و پەمپێئۆ دوای تیرۆری حاجی قاسم چۆن ژیانیان تێپەڕ دەکەن؟\nسەرهەڵدانی 15ی جۆزەردان، بەستێنێک بۆ شۆڕشی ئیسلامی ئێران\nخوێندنەوەی هزری سیاسی ئیمام خومەینی سەبارەت بە ئەمریکا\nگێڕانەوەی دوو دایکی کورد لە کیمیابارانی سەردەشت\nئەمیر عەبدوڵڵاهیان: ڕووسیا نەبووەتە لەمپەڕ لە سەر ڕێگای ڕێککەوتنی ڤیەنا\nدانوستانی کورد له‌گه‌ڵ حكومه‌تی سوریا هه‌بوه و ئێستاش به‌رده‌وامه\nلە هەرێمی کوردستان ڕوانینی ئەمنیەتی بە پێوەندییەکان لەگەڵ ئێران هەیە\nکام مووشەکی ئێرانی ترسی خستووەتە دڵی ئەمریکا و ئیسرائیلەوە؟\nمەندی و هەڵاوسانی ئابووری، گەورترین ڕکابەری ئەردۆغان\nعێراق خۆی بۆ بەرەنگاریی تورکیا ئامادە دەکات/ئەنقەرە بەدوای چیدا دەگەرێت؟\nبۆچی ستراتیژی و تیرۆری ئیسرائیلییەکان لە دژی ئێران کاریگەری نییە؟\nڕۆژەڤە خەبەرییەکان: ئێران\nسەر لەشکەر باقری\nسەرۆکی ئەرکانی گشتی هێزە چەکدارەکان\nپێوەندی ئێران و سووریا\nوەزارەتی دەرەوەی ئێران